
SABRANE PRIPOVIESTI. 


TIMOTIJA PATKOV. 
I. 


Dot je godine zima, pristupom baš 29. veljače 185., 


a dan čisto proljetni. Uz jugovinu kiša se dan prije silno 
izlila, a onda sunce pripeklo. Eto upravo za goru sjelo, 
a mene na seljačkih kolih, duboko blato nogami mieseć, 
vuku dva slabaška konja. Nevoze cestom, jer tuda ceste 
neima; niti idu ravnim pravcem, već tamo amo preko 
brvna, slogova, jaruga, kuda se lašnje i prohodnije učini 
kočijašu, staromu Damjanu, koji je već od težke vike 
promukao, a od neprestane mlatnje po ubogih šikuljicah 
već mu iznemogla ruka. Pet koračaja idemo, a za deset 
stojimo i počivamo. 


— Hoćemo li, Dako, stići za dana? upitam ga ja. 


— Hoćemo, gospodine, ako se dadne od puta i od 
ovoga nesretnoga ždrebeta. | 

Imasmo uz kobilu ždrisbe jedva od četrnaest dana. 
Koliko je sirotče i po sebi nejačko, tud mu je još iz- 
vlačiti nogu po nogu iz gusta gliba, te bi svaki čas u 
njem ogrezlo i zaostalo. 

— Opet ga neima, reče, obazriev se, zlovoljan 
Damjan. — Na mali! Na mali! uzviče se neznam već 
koji put, ali ždrebetu ni traga ni glasa. 

Mati, kano da razumije kočijaša, uzviska se i ona 
te, ogledajuć se nemirno, poigravati stane. Na njezino 
i Damjanovo dozivanje napokon se mali odnekle iz da- 


i leka oglasi. 

Damjan s kola skoči, meni uzde uklopi i, ode. Za 
deset od prilike časova vrati se noseć, kako no se 
telići i janjci nose, na plećiuh ždriebe do izpod trbuha 
blatno. 

— Nepomaže, gospodine, stane se moliti i izpriča- 
vati; valja ga u kola uzeti, inače nestigosmo do zore. 
To rekav, ždriebe u kola meni uz noge uvali te hajde 
dalje. 

U tom kaljavom i nemirnom družtvu, igrajuć se za 
nevolju s konjčem, koje mi zadovoljno lizaše ruke — a 
hotijaše i lice — stignemo, upravo se mrak hvatao, u 
selo, gdje sam prenoćiti imao. 

Pred seoskom krčmom kola stanu, a ja, skinuv se 
i prebaciv kabanicu i torbu, uljegnem. 

Odmah u prvoj sobi, koja bijaše obćinska, nadjem 
krčmara, čovjeka malena, ernomanjasta, na jedno oko 
ćorava. Na glavi mu pletena šarena kapica, kako ju 
krčmari obično nose. Odielo mu pristalo: od modra sukna 
okratka, ovčjim bielim krznom podstavljena, a crnim 
obšivena haljina, i isto tako modre hlače u visokih 
čižmah. | 

— Ima li što večere i može li se noćiti? upi- 
tam ja. 

— Kako nebi? Bit ćete posluženi kako valja i jed- 
nim i drugim, odgovori on, skinuv kapu, tihim glasom, 
poniznim držanjem i prijaznim posmjehom, po čem mi 
se učini čovjek blagoćudan i udvoran. 

— Gledajte mi najprije večeru, reknem ja, jer sam 
izgladnio ljuto. 

On ode, a ja sjednem te se uzmem razgledavati po 
sobi. Stiene bijahu u naokolo narešene smrekovimi vienci 
i guirlandami od šarene artije. Na jednoj od dugih dr- 
venih klupa pružio se izuven te hrče čovjek crne kose 
i brade, smedje masti, suh kano trta, sin juga; a do 
njega na verklecu, zamotan do glave prnjavom kabani- 


-- —. nose RATON. fo 


2 ak o a 


e 
3 


com, leži hranitelj mu — majmun te, još budan, nemir- * 
nima očima tamo amo pogleda. 

Bijahu još dvie sobe za odličnije goste: jedna za 
blagovanje, druga za spavanje. 

U onoj prvoj, vrativ se krčmar, prostre na poseb- 
nom stolčiću za mene. 

— Izvolite gospodine, ovo je soba za gospodu ; 
večera će odmah biti. 

Dignem se i sjednem za svoj stol. U istoj sobi na 
protivnoj strani bijaše na povećem stolu prostrto za 
petero. Uza svaki pladanj namještena boca vina, a u 
sredini stola posuda s velikom kitom rukotvorenoga cvieća. 
Sva stolna sprava bijaše kako za nje tako i za mene 
čista i uredna. 

Moje se jelo donese i krčmar, staviv ga preda me, 
držeć kapu u ruci nakloni se i htjedne da ode. 

Kako mi se čovjek na prvi mah svikao, zamolim 
ga da, neima li drugoga posla, samnom u družtvo na 
razgovor sjedne. 

— Kako vidim, vi u ovom malom mjestu imate 
ipak po malo gosti, primietit ću ja. 

— A, prodjite se gospodine. Nisu to svakdanji 
gosti, Odakle bi u ovom prnjavoru ?#- Da nije druge 
što kakve trgovine, krčma me ni suhim hljebom hra-“ 
nila nebi. Već sam požvao dobre prijatelje; danas mi ' 
je imendan. | 

— Čestitam Vam, reknem'i pružim mu ruku. 

— Hvala, odvrati on. 

— A iko su Vam gosti? zapitam ga ja. | 

A on nastavi: 

— Trojica su domaći; mješoviti ljudi; ali skladni“ 
prijatelji, — vidit ćete ih; a četvrti je stranac, koji 
nam kadkada u goste dodje, Timotija — tamo u selu 
zovu ga ,gospodin Timotija“, — husarski stražimeštar 
na cesarskoj penziji od osam forinti na mjesee;: ljudina, : 

ooštar vojnik; kad govori, kano da sabljom sieče, inače 
blagoćudan kano jagnje, veseljak, — i njega ćete vidjeti, 
. ljudina, velim vam. U selu N., gdje živi, bijah prije 
krčmarom ; tamo se sprijateljismo i ostasmo si prijatelji. 
Ja sam, kako vidite, siromah prost čovjek. Kaže se — 
oprostite mi što ću reći, — da s gospodom nije dobro 
trešnje zobati; nu Timotija! ... carski stražmeštar . . 
dakako; čast i poštenje; ... ali čovjek, ama ha! 


On to doreče, a u sobu upadoše dva čovjeka u živu 
TAZgOVOTU. 


Postaše kod vrata. 


— Kakova računa? reče jedan. Nije to samo računa 
radi, već je to i s drugih, astronomskih i bi reć kos- 
mičko-policajnih razloga; jer ni zviezde nemogu činiti 
što ih je volja... Hvala liepo! .. Vi znate da svagdje 
i u svem mora biti red. 

— I te kakov red, reče drugi. 


— Dakle vidite! ... Ako je istina — što Da u 
ostalom nevjerujem — da se ova naša zemlja poput lopte 
po zraku toči, a mjesec da ju prati: to onda treba da 
mjesec ili kano trabant ide za njom, ili kano noćni 
svjetlonoša — zašto ga ja držim, — da ide pred njom. 
A da se s vremenom na tom putu nesukobe, odredjeno 
je, da mjesec u četiri godine za jedan dan pozaostane 
ili poodmakne, jer bi inače bilo gotovo zlo, čineći ta 
razlika samo u dvadeset i četiri godine već punih šest 
dana ; jer četiri put šest jesu dvadeset i četiri. Jeste me 
razumjeli ? 

— Neka vas bies razumije, otrese se onaj drugi. 


Vi mislite, da se zviezde po nebu kano pijani ljudi po' 


ulicah teturaju i guraju. 

— Ja toga nemislim ; ali nemislite ni vi, da je sve, 
što kojetko napiše, sveto pismo. U ostalom o tom neka 
je za danas dosta. | 

Koji io govoraše, čovjek je neobično velik, krupnih 
kosti, jake, ponešto spljoštene glave, nizka čela; bujne, 
vrane, prosiede, debelo namazane i kruto prigladjene, 
uz oba sliepa oka zakovrčene, a iznad čela poput kukme 
u vis natjerane kose; gustih, takodjer kruto namazanih 
te poput dvaju vretena izpod nosa ravno izpopriečenih 
brkova S tom golemom tjelesinom u čudnovatoj i ne- 
ugodnoj oprieci stoji tanak, gotovo dječinski glas. Odje- 
ven je dugačkim kaputom i širokimi hlačami od crna, 
već prilično izglodana i zamrljana sukna. Oko vrata mu 
zlatan lanac, u lievom uhu naušnica, na prsiju velika 
ćioda, a na kažiprstu desne ruke ogroman prsten. U toj 
mu ruci debela, gori i doli srebrom okovana i svilenom 
kitom obavita trskovača. Kada govori, ruke si tare, kano 
da sopunicu muti. 

To je gospodin Nićo ili Nikifor, seoski brieo, ob- 
ćinski zastupnik, nadriučenjak; knjige čita, s popom se 
druži, vrieme proriče i, gdje ga zovnu, lieči, 

Drugi je čovjek vremešan, onizak i, što osobito u 
oči bije, gomoljasta, zarudjela nosa, razčupane i po čelu 
pale kose. Graoraste oči nadkrile mu duge ščetinaste 
obrve, a izpod nosa kano dvie male četke strše uzki pod- 
rezani brci. Nesigurno nasadjenoj, razklimanoj glavi upo- 
rištem služi krut, crn, visok, bielo zarubljen ovratnik, 
u koji je do preko brade propao. Držanje mu je uko- 
čeno, glas krešteličji. Odielo: suri kaput sa žutimi kov- 
nimi gumbi, klobuk i crne hlače, ... sve mu je tiesno 
i kratko. S traga mu iz jednoga žepa napolak visi mo- 
dar, bjelopjegast rubac, a iz drugoga viri kamiš s pro- 
griženom zarogom. O pucetu s prieda niše se kožna du- 
hankesga. 

To je mjestni učitelj. 

Krčmar i ja snjim slušasmo pozorno ovaj razgovor. 
i kada brico odsječe : ,O tom neka je za danas dosta“ 
— diže se krčmar i pristupi k njima. 


— Tako da, reče. Prodjite se danas mudrolija. Mje- 
sec će ići kuda je i dosada išao; a vi hajdete, ne da 
mudrujemo, već da živujemo. 

Udjoše. Pozdravismo se, i tuj stoprv opazih, da je 
brico u jednu nogu šepav. 

Razgovarasmo se, kako medju nepoznatimi biva, 0 
koječem: o vremenu, hrdjavu putu; izerpismo na moja 
zapitkivanja svu statistiku onoga sela, i upravo govo- 
rasmo o posljednjem plesu, što ga mjestna i izokolna 
elita bijaše dala prošlu nedjelju u toj gostioni. 

U tom pozdravljenje zazvoni, a brico i učitelj re- 
koše zajedno: dok odzvoni, eto nam i Pavla. 

— Ai gospodin Timotija, kako je točan, odmah 
će biti tuj, doda krčmar. 

Za nekoliko časova otvore se lagahno vrata i kroz 
njih se gotovo protisne u sobu čovjek pristar, sav obri- 


jan, popu nalik. A i dugačka siva, do izpod grla zakop-: 


čana haljina, visoke čizme, oko vrata crn debeo rubac i 
izlizan svilni klobuk kažu ti crkvenjaka. To je majstor 
Pavao, bivši krojač, sada župne crkve zvonar. 


Nazove nam ,hvaljen Isus“ i pokloniv se malim 
crkvenim poklonom na sve strane, ključerinu, što u ruci 
držaše, u žep spusti i sjedne. Ruke iznad trbuha sklopio 
i ništa negovori, već samo očima prevraća, oblizuje se 
i iz limene burmutice nos podprašuje. Svega čovjeka i 
sve držanje mu spravio bi u dvie rieči: deo gratias. 

Mučanje, koje za tim nasta, prekine učitelj kaziva- 
njem o nekoj košturini, što se je nedavna blizu njihova 
sela našla, pa ju ,gospoda“ nekamo odpremila. 

Brico, zavideć učitelju, već radi mene, taj učeni 
thema, preote mu rieč kano kokoš zrno, te tonom čovjeka, 
koji stvar razumije, preuze: 

— To je košturina nekakove nemani, što ju filo- 
sofi Mahmutom zovu. Ako je zvier predpotopna — čega 


= 


+. — -——. 


1 


ja nikako nevjerujem, — tada je bar jedno jasno, jer 
to smo ime kaže, a to je: da joj je domovina bila Turska. 

Tuj bi se jamačno učitelj i brico bili opet zavadili, 
da ih nepreprieči dolazak posljednjega gosta. 

Ostruge zazveketaše, a Timotija Patkov udje u sobu 
sa svetiljkom u ruci. Silno je vrata otvorio, a još silnije 
za sobom zalupio. 

— Dobra večer, gospodo! pozdravi krupnim glasom 
a oštrim izgovorom i, stupajuć napried, već iz daleka 
pružaše jednom rukom svetiljku a drugom štap i stivenu 
lulu, da mu se prihvati. 

Krčmar mu u susret potrči i, prihvativ oboje, sve- 
tiljku ugasi te ju na stolčić kraj zida položi, a štap i 
lulu u kut prisloni. 

— Ne tako, Todore; znate da ja toga netrpim. Red 
u mene donosi, da sve mora biti na jednom mjestu, kako 
će se lašnje naći. Evo vam i kape, pa tamo na onoj sto- 
lici da mi je sve zajedno. 

Tada istom mi drugi dospjesmo, da se s glavnim 
gostom pozdravimo. 

Da liepe glave! Da sam slikar, sad bih ju naslikao. 
U starca od sedamdeset godina riedko je lice one jedrine, 
riedke su oči onoga žara, riedki zubi one podpunosti i 
zdravlja. A kako još tu glavu liepo resi kano snieg biela, 
gusta, kratko ostrižena kosa, od koje moraš pomisliti da 
nijedna vlas nefali. —- Liepe glave, a čudna čovjeka! 

Starac je stasom dosta velik i kano svieća ravan; 
jak, pun, ali ne debeo; oštro govori, oštro stupa. Koliko 
nije nego strazmeštar, drži se kano maršal. 

Podjoše večerat. Timotijom stol začelili; njemu 
$ desna posadili bricu, s lieva učitelja, do njih zvonara 
i domaćina. 

Prije no sjedoše, uze zvonar lomatati krst kano mla- 
tilom i, domoliv, jelo prekriži. Za njim se i drugi prekrste, 
ito Timotija, brico i krčmar po obređu istočne crkve. 


Sjedoše. Zvonar ukreše svieću, učitelj se izkašlje, 
brico ruke protare te za žlicu. 

Uz štokakov sitni razgovor izpiju se zdravice, jedan 
napijajuć drugomu. Razigravši se družtvo, nasta pripo- 
viedanje; a ja, umoran kako bijah od puta, digoh se od 
svoga stola i, oprostiv se, odoh da legnem. 

U vratih, koja nas razstavljahu, bijaše okno od stakla, 
a postelja mi tako namještena, da mogoh sve vidjeti. I 
od razgovora čuh svaku i nesetnu; jer drugima bijaše 
jedva toliko dano, da gradivo namiču, a razpravljaše ga 
ponajviše gromki glas stražmeštrov. 

Ležah, ali nemogoh spavati, što od vike, što vezan 
smiešnom zanimljivošću razgovora. 

Domaća mačka, što Timotiji sjedjaše na krilu, a on 
ju hranijaše odrezci sa svoga pladnja, bje povodom raz- 
pravi, što ju po svom običaju zametnu brico — učenjaci 
bi rekli ,o životinjskoj duši“. U potvrdu teorije njim 
zastupane navodjahu se u jagmu primjeri, dokazujuć je- 
dan, da od njegova psa, drugi, da od njegove kokoši 
razbludnice, treći da od njegova praseta pametnijega i 
mudrijega stvora pod nebom nije. Samo učitelju i zvo- 
naru činjaše se, da nesmiju pristati uz ove izvode bri- 
čine, kano protivne kršćanskomu nauku, i stoprv tom 
prilikom opazih, da je zvonar mucav. 

— To je sve ništa, prodere se Timotija, dignuv 
obie ruke. To je sve ništa naprama mojemu doratu. To 
je bio konj! 

Učitelj se nakašlje, zvonar se oblizne i svieću ukreše, 
a brico izbuljio oči u pripovjedaoca. 

Timotija ih redom pogleda, pa nastavi: 

— Kano konj, premac šarcu Markovu ; a što se ra- 
zuma tiče, pametniji od mnogoga čeljadeta. Kada bih 
ga od milosti prokšio, poigravao bi pod menom sitno 
kano: u kolu djevojka; a kad bih mu u Kreševu podvik- 
nuo: ,Drž se doro, dobro moje!“ — da vidiš hale! Što 

ja sabljom glave odsiecam, to ih on kopiti razbija, — 
pucaju lubanje kano suhe tikve.“ 

»Jednom bijaše u nas zapovjednik, više gizdelin 
nego li vojnik; gospodsko diete; nebilo za drugo, pa ga 
turilo u vojnike. Puščanoga praha nikada neomirisao, a 
mošusom vonjao, da su sve ljudi i konji oko njega ki- 
hali. Mjesto smrti vičan zagledati u oči djevojačke; neuk 
krvavu zanatu, vec brke sukati, kosu gladiti i sabljom 
po kaldrmi štropotati; na konju gledajuć da se blatom 
nepoprska, a krvi — nikada nevidio.“ 

»Po njem se nikada pobili nebi. Al jednom se ipak 
pobismo. Na lievom krilu naši na jednoč usitnili. ,Po 
bogu gospodine, pustite mene onamo“, moljah se zapo- 
vjedniku, ,pa da vidite čuda!“ ,Ni s mjesta!“ izdere 
se on, tresuć se od straha. Od kukavice nedočekah se 
prilike junačtvu, pomislim te: ,,Zamnom druzi!“ poviknem i 
svoga ždrala — tako mi u vojsci zvahu konja — pod- 
bodem. Usrnusmo, razteposmo!... To bi dosta bilo; ali 
hoćeš da. Još u potjeru odosmo i sve pred sobom po- 
metosmo. Drugi se već vratili, a ja još sam gonim. 
Čistac!... Osvrnem se i vidim se inokosna. Bijaše u 
nekakovu kukuruzu. Sjašem, netreba da vam kazujem 
zašto. Ali u taj mah iznikoše odnekle njih petorica te 
navale na mene. ,Sada ili nikada doro! Stoj!“ viknem 
konju. On me razumje, i kano da si ga od tuča salio. 
Uprv se ledjima njemu o rebra, uzmem mesariti. Dok 
se ja s trojicom kresah i jednoga već sa zemljom sa- 
stavih, htjedoše ona dvojica da mi za ledja dodju. Ali 
sada da vidiš doru! Privrebao ih, pa jednoga stražnjimi 
nogami poljubio u bielo lice; zubi se prosuše, a lubanja 
puče; drugoga pako ščepav zubi za kose, dobar pedalj 
od zemlje držaše u zraku, dok ja, smazav izpred sebe i 
drugoga, nedodjoh te i tomu neodrubih glavu. Peti po- 
bježe, da odnese glas, kako im je bilo“. 

Svi drugi u Timotiju zinuli, samo brico, natežuć 
brke i mrko gledajuć: — Što se baš junačtva dotiče, 
preuze, nisu ni drugi posljednji... I ja bih mogao... 

— Budalaštine! odtepe se Timotija. 

— Nikakove budalaštine! Nenosim nmi ja uzalud 
svoje srebrne kolajne, reče uvriedjen brico. 

— A vi kazujte, odsječe Timotija, ako vas ovi hoće 
slušati. 

— Kako nebi, rekoše svi u glas. 


Zvonar svieću ukreše, učitelj se nakašlje, a Timo-: 


tija, gledajuć u tavanice, uzme prsti bubnjati po stolu. 
A brico zače: 
— God. 1848, kada bijasmo u taboru kod Sento- 
maša, reče mi jednom u uho vojvoda Knićanin: ,Nićo, 


bez uvriede — jer to nije tvoj posao sada, — dodji 


sjutra da me obriješ! — U večer toga dana već se go- 
vorkalo taborom, da će sjutradan biti kreševa... U jutro 
dodjem da ga obrijem... 

— Koga da obrijete? iztače se, pozorno slušajuć, 
učitelj. 

— Ta rekoh, vojvodu; bogme ne neznam koga, 
otrese se brico, pa nastavi: Dodjoh dakle, da ga obri- 
jem, a on će mi: ,Nićo, danas bi moglo biti krvave 
igre“. ... Dobro je: onda će ovako, ako bog da, odlie- 
tati dušmanske glave, pomislim u sebi, smičuć britvom 
oporu junačku bradu... I doista, onaj dan mnogomu 
krv pustih, mnogo rana povih, ali još više zadah. Vra- 
tih se taneti izprobijan kano rešeto; ona mi i pete od 
čizama razniela, a ja ostao bez rane. Tko nevjeruje... 

— Prodjimo se, prekinu Timotija, već hajde da 
pijemo. 

— Tako da; da pijemo, rekoše i drugi. Kucnuše 
se u zdravlje Timotijino. 

— Da pjevamo štogod, predloži domaćin. 


< 


li 


Brico se maši u nutarnji žep haljini te izvadi malu, 
liepo izradjenu tamburicu, pa ju stade udešavati. 

— Pustite najprije mene bez tambure, reče Timo- 
tija, te prinesav k ustima šaku poput trublje, silnim 
svojim glasom odpjeva ,mnogaja ljeta“ na melodiju 
carevke, 

Još se neko vrieme uz tamburicu pjevalo i napi- 
jalo. Tada zaiskaše kavu i zvonar ju zamoli s mliekom. 

— Mlieka neima, reče domaćin. Neka sam bog zna 
od šta, — krava mi od jedanput presušila. 

— Presušila? — Da nisu ka.. ka.. kakove vj.. 
Yj..vj.. vještice, opazi skrbno zvonar. 


— Vještice? namrgodi se brico. Eto ti sakristijan- 
ske mudrosti! Odakle vi znate, da ima vještica? Ja bar 
držim da ih neima. 

— Nemojte se prenagliti, gospodaru Nićo, uplete 
se učitelj. Zvonar bi mogao imati pravo. Ja bar iz svo- 
Jih nauka znam za jednu, koja je sve družtvo nekoga 
prejasnoga putnika pretvorila — da oprosti vaš i evo 
gospodina stražmeštra pošteni obraz — u svinje. 

— I pravo im je! izdere se brico, kano iza sna.. 
Ništarije jedne! 

Učitelj ga plaho pogleda. 

— Što vi to govorite? Kakove ništarije? .. . Vi tih 
ljudi ni nepoznate i po svoj prilici mislite neke druge. 

— Ne! Upravo te! U svinje, da! nastavi brico; 
drugo ni zaslužili nisu, Tako bi i danas valjalo da 
biva!... Neki mudrac reče jednom u pravednom svom 
gnjevu: Pas je čovjek, a čovjek je pas; a to će reći, da 
ima ljudi s oblikom ljudskim a ćudi pasjom, kano što 
ima pasa oblika pasjega, a da su ljudi... nebi baš najgorji 
bili... Čemu dakle te maškarade? pitam ja — i udari 
šakom po stolu. Tko je pas, neka bude pas; tko je svinja, 
neka bude svinja; a tko je vol, neka bude vol; pa se bar 


12 


nebi nitko varao, a i meso bi jeftinije bilo. Ja bi sva- 
koga odputio k svojemu jatu... Živila vještica! 

— A što vi to bulaznite, gospodaru Nićo? prekinu 
. ga Timotija. O tom nije govor, već o naših vješticah. 
A kada je već o njih govor, pripoviedati ću vam, kako 
sam nekoga seljaka te biede izbavio... Bijah kaplarom 
nastanjen kod njega. Valjan čovjek! Imaše tri krave. 
Ka kavi, koju sam si sam kuhao, on mi svako jutro 
davao mlieko. Krasota od mlieka! Ali na jedan put 
dodje, pa ni kapi. Tako danas, tako sutra. Već mi do- 
dijalo. Mjesto mlieka morah slušati njegove pripoviedke 
o vješticah, koje da mu svaku noć krave podoje. Dogo- 
vorismo se, da zasjednemo i da čekamo. Ja pušku na- 
bijem svoju, a on svoju. Mjesečina kano dan. O pol 
noći reći će on na jedan put: ,Eno je!“ i htjedne odmah 
da puca. , Nemoj čovječe“, zaustavih ga; ,ako nije vje- 
štica: ubit ćeš čeljade, pa nastradati ; a ako je vještica 
badava ti pucati“. . Sutradan dam po katani dozvati iz 
susjedstva babu, na koju sumnjasmo i, uzamši sablju: 
»Govori istinu, hudobo stara; kamo mlieko? ili ću te 
odmah sasjeći“. Ona se kunijaše bogom i svimi svetci, 
da nije... Što ću? — meni je do mlieka. .. Znate li, 
što rekoh seljaku? ,Od tri krave podaj vragu jednu, pa 
neka ti one dvie doji“. Tako učini i od ono doba mlieka, 
koliko: hoćeš. .. Živa istina! 

Prestade i očekivaše, što će na to družtvo. Nu oni 
mučahu i jedan drugoga pogledahu, kano da pripoviedci 
nešto oskudieva. 

Dobroj basni netreba dodavati nauka. Tako mišljaše 
i Timotija, da mu iz dobre pripoviedke netreba izvoditi 
zaključka. Ali da i s te strane bude podpuna: videći 
druge — kakovi već jesu ljudi — liene misliti, zaključi 
važno: 

— Odatle se vidi, da sbilja ima vještica, ali da im 
ge i doskočiti može, 


s 

Na to u družtvu jcš veća smetnja, iz koje se, radi 
ugleda stražmeštrova, kojemu je mučno protusloviti, ku- 
šahu izplesti kako koji: zvonar svieću ukresujuć, učitelj 
se izkašljujuć, brico čašu natačuć, a domaćin — umakao 
u kuhinju. 

Timotija vidje, da još nešto oskudieva, ali se neima 
odakle dodati. Krv mu medjutim udarila u lice i on, 
uhvativ se obima inkama za glavu, poče jaukati: — 
Joj! joj! I opet vam velim, vidjet ćete: kano što svinji 
od noža, tako je meni sudjeno poginuti od kapi. 

— Ako mi oke nedodijaju, kapi se lje nebojim, doda 
šaljivo brico. 

— Tako je, doda učitelj. 

I zvonar se nasmieši i oblizne. 

Medjutim Timotiju — kano obično u tom stadiju 
— sanak savladao. Ruke mu s lica padoše, oči se sklo- 
piše, težko disanje predje pomalo u hrkanje. Dok on 
hrče, mačka mu s krila preduć odgovara. 

— Nedajmo mu spavati, uze šaptati družtvo. 

— Tko će ga probuditi ? 

— Ja ću ga sdrmati, reče brico. 

— Nečinite toga, poboja se domaćin ; već evo uči- 
telj neka veselje s nova otvori, neka nam štogod zapjeva. 
Tako ćemo ga najljepše probuditi. 

Učitelj se tom ponudom odlikovanim nadje i, da 
obćemu očekivanju što dostojnije odgovori, najprije se 
izkašlje, zatim glavu zabaci i kano trublja sudnjega dana 
pjevati zaintači. 

Sva se soba strese, Timotija u vis skoči, a mačak 
se njemu s krila poplašen preko stola vine te svieću 
s nekoliko kupica i boca prevali. 

U mraku buna gotova. Stražmeštar, neznajuć što je, 
onako bunovan stolicu spopane te njom po zraku mla- 
titi stane. 

— Nemojte za boga! uzviče se družtvo, bježeć iz 
kuta u kut, dok domaćin svieću neužge te se nastavše 
nesporazumljenje i smutnja razjasni. 

Taj neugodni slučaj učini konac sastanku. 

»Lahku noć!“ to još čuh nekoliko puta. Iza toga 
nastade mir. Ja se okrenuh i zaspah. 


II. 


Punih deset godina minulo od toga sastanka, kojega 
sam se doduše i poslje sjećao, ali mi se uviek činjaše 
nešto nepodpuna, dok slučaj nehtjede te se na stazi 
svoga života sretoh još jednoč sa stražmeštrom Timotijom 
Patkovom i, popuniv si take sliku njegovu, evo ju pri- 
lažem k ostalim silhouettam svoje sbirke, a prepuštam 
ga i svakomu drugomu, ako ga uztreba. 

Godine 186* pozove me rodjak u berbu. 

Dan prije stignem k njemu upravo oko podne. 

Stol se prostro, ali jelo se nenosi. U skrbi za svoj 
tašti želudac, prebrojim u sebi na tiho domaće — ne- 
zaboraviv dašto ni sebe, — ali još mi jedan preteče. Bi- 
jaše očito, da se na toga čeka. 

Rodjak moj, dosjetiv se valjda tomu računu, rekne 
mi: — Moraš se malo potrpjeti; čekamo još jednoga 
gosta. Nu upravo mi kažu da ide. Za čas, dva, otvoriše 


se širom vrata i u sobu stupi — eesarski stražmeštar 
Timotija Patkov. Ja ga odmah spoznah — a tko nebi, 
vidivši ju jednom, spoznao onu glavu? — i sjetih se, 


kako mi je ono kazivao krčmar, da u tom selu živi. 
Slabo se promienio, osim što mu, kraj svega otimanja, 
popustivši mišice, zemlja k sebi glavu privlači. 

Sav 29. veljače 185* oživio s nova u mojoj uspo- 
meni. 

Kako udje i pozdravi, tako iz žepa onu istu od 
žutoga lima na valjak načinjenu svjetiljku izvadi i, polo- 
živ ju na stolčić u kut, reče: — Tako! U nas je pa- 

metna rieč: Gdje se ruča, tamo se i večera. A onda, 
nataknuv vojničku kapu na isti onaj štap i pridružio 
štapu istu onu stivenu lulu, sve to liepo u kut skloni, pa 
se onda okrene i na meni mu se nešto oči ustave. 

S domaćinom  govoreć a sve postrance na me 
poglede bacajuć, vidjeh da se je u mene upoznavati 


počeo. 

Da mu pomognem, pristupiv i pruživ mu ruku, 
rekoh: — Mi se poznamo. I kazah mu potanko, odakle 
se poznamo. 


Dosjeti se i bude mu milo. A_i mojemu rodjaku 

bude drago. 

— Tim bolje, reče; neljubim, kada mi se gosti 
istom sviknuti moraju. .. Hajde da sjedamo. 

Ručasmo, a ručak se dovrši onim, meni već pozna- 
tim: Joj! joj! Što je komu sudjeno, — a meni je, — 
vidjet ćete — poginuti od kapi. 

Poslje jela odvede Timotija djecu na prošetnju, a 
mi dva pušeć sjedosmo razgovarat se. 

— Ti dakle poznaš ovoga čudaka ? 

— Poznam, rekoh, ali pobliže ne. 

— Kazat ću ti. Od mnogo godina živi ovdje u 
miru. Sve ga selo pozna. Nitko neprodje da s njim ne- 
stane. Djeca za njim trče te ga u ruku ljube, a on im 
kad jabuke, kad kolače, a kad ima i krajcare dieli. 
Drže ga za velikoga gospodina, i to mu godi. Medjutim 
on sukromno obavlja štokakve male službice. Kod mene 
jede, kadkod ga je volja, a zato mi djecu na šetnju 
prati, pa ih muštrati, pjevati i psovati uči; nadničare 
nadgleda, vino odtače, berbom upravlja, i to sve vojnič- 
kom strogošću i tonom absolutnoga gospodara obavlja. 
I na mene otresti se, ako njegov ugled zahtieva, dopu- 
štvno mu je. U stvarih što se veli časti nije probitačno 
unj zadievati se, a inače je pravo diete. Drugi neki 

naš prijatelj obskrbljuje ga: zimi gorivom; stan si sam 

plaća — malu sobicu; a više mu ništa ni netreba, jer 
je stari neženja, — premda se još uviek ženi. 

Dok mi tako razgovarali, Timotija djecu natrag do- 
veo i opet otišao. 

— Znam zašto, reče moj rodjak. Nudi ti priliku, 
da ga posietiš. Učinit ćemo, jer do toga mnogo drži; a 
i vriedno je da mu vidiš stan; u njem ćeš vidjeti sta- 
novnika. 

Dignemo se. 

— Nezaboravi rukavica, reče mi; jer znaj, da će ti 
on posjet vratiti posve korektno. 

Odosmo i nadjosmo ga sbilja kod kuće. Sudeć po 
tom što se je preodjenuo i na prsi topni krstić prikop- 
čao, bješe moj rodjak pogodio, da nas očekuje. 

Karakteristične ljude sve karakteriše. 

Izvježbano oko poznavaoca, stupiv u gdjekoju sobu, . 
odmah će pronaći: Ovdje stanuje pedantni učenjak ; ovdje 
bogomoljac, ovdje neoženjen dandy, ovdje stara usjelica ; 
ovdje stari neženja itd. 

A gle sobe cesarskoga stražmeštra Timotije Pat- 
kova! U jednom kutu do prozora postelja, šarenicom po- 
krivena; do nje dugačak stol, a na njem mašina za kavu, 
> verklec za ptice, nekoliko staklenka, ponajviše od kise- 
lice, prelomljen sviećnjak od mjedi i mjesto njega službu 
čineći jedna od onih staklenka, te joj je lojanica u grlo 
zataknuta; žigice i dva tri zahrdjala noža. Nad poste- 
ljom u ornom okviru lik Timotijin iz mladih godina, 
olovkom nacrtan od nekoga vojničkoga druga. Inače po 
zidu još nekoliko čavli pribijenih prostih slika, predstav- 
ljajućih svakojake vojnike, ponajviše konjanike i euro- 
pejske vladare; mala sbirka oružja, povješana po jelenjoj 
koži, puklo zrcalo u pozlaćenom okviru; staro zvrndalo 
od ure, što kad počme bez kraja bije — dok mi tuj 
boravijasmo, udari do preko 40 sati; — napokon sedam 
krletaka s različitimi stanovnici, počam od kosa do zebe. 

Na podu u jednom kutu kup lula, a u drugom poput 
vojnika poredana množina većinom izderanih ali ipak 
pomnjivo očišćenih i oprašenih čizama. K tomu mali 
divan, četiri različite stolice, ormar i škaf za kupanje 
— proti kapi. 

Ta soba sbilja je živi komentar osobi: vlastnikovoj. 

Svršivši se posjet, za kojega mi Timotija bješe po- 
kazao sve svoje ptice, odemo opet zajedno k mojemu ro- 
djaku i tuj večeramo. 

— Dakle sutra ćemo se vidjeti u vinogradu. (Gle- 
dajte podraniti i nezaboravite puške, reče moj rodjak po- 
lazećemu stražmeštru, koji već držaše zapaljenu svetiljku 
u jednoj, a štap, lulu i kapu u drugoj ruci. 

— Samo nezovite, molim vas, ono derište ; jer inače 
ja odoh, odsječe stražmeštar, 

A tko bijaše to derište? 

Mladi neki kandidat — nesjećam se “više čega —, 

e boraveći preko praznika kod kuće, pun djačke nestašnosti, 
“S domišljat svakoj vragoliji, te nebi propustio ni jedne pri- 
€ like, da stražmeštra malo nadraži, kako bi bilo smieha. 
Tako mu onomadne. sjedeć s njim prije crkve — bijaše 
nedjelja — pred kućom na klupi, sried razgovora iz 
jedne čizme tubastu srebrnu ostrugu izvadio ; nedavno 
mu medju duhan puščanoga praha pomiešao i toliko puta 
već kapu od svietiljke i štap od lule krađom razstavio 
i druge nepodobštine počinio. 

— Ako i bude, uze ga miriti nož rodjak, mi ćemo 
već nanj popaziti i dječka na uzdi držati. 

Sutradan, iduć u vinograd, čusmo već iz đaleka straž- 
meštra, gdje se iza beračica dere: ,Tjeraj! Žurit Čisto 
beri !“ pa svaku po kojom mastnom katanskom začini. 
Jedna od beračica, kad uzireba, stolac za njim nosi, na 
kojem, sjedeć i pušeć, vlada. 

Medju gosti nalazijaše se i neka pristala udovica i iz 
sela, kojom su Timotiju, ne bez uzroka, dražili. On ju 

rad vidio, rad o njoj govorio, i ona to znala. Da bude 
više šale, namole udovicu, da mu malo polaska. 

Kad bilo doba jelu, Timotija se čisto preodjenuo i . 
medju nas došao. Udovica mu pred svimi kitu cvieća 
na prsi prikopčala. Osmiehnu se brk starcu i nemogaše 
mu se na ino, već, kano čovjek kavalir, za toliko odli- 
kovanje darovateljicu u ruku poljubi. . 

Posadili ih jedno do drugoga; a konac šali bio 
te se stražmeštru periodična mania ženitbe: opet u glavu 
zavrtila. 

Kandidat se za jela dobro vladao ; ali mu se vidjelo, 
da, pogledajuć izpod oka stražmeštra, neku vragoliju 
opet: snuje. 

Poslje ručka bijasmo svi što stojeći što sjedeći u sjeni 
pod velikim orahom, kad al na jedanput reče kandidat: 

— Gospodine Timotija, ako vas je volja da pucamo 
u nišan. 

On ga mrko pogleda. 

— Nemarim, reče; a u što ćemo? 

— Stavite mi svoj klobuk na šestdeset koračaja, a 
ja ću vam svoj na trideset, a ako hoćete i na petnaest. 

Dirnuo mu u lovački i vojnički ponos, — a k tomu 
udovica tuj. | 

— Hajde, liepi moj; ali se odmah postaraj, u čem 
ćeš kući. 

Odmjeriše šestdeset koračaja i na breskvu nastaviše 
stari izlizani svilni klobuk stražmeštrov. 

Donesoše puške. 

Kandidat smjeri i sa a klobuk se sav na komade 
razleti. 

— Ništa zato, reče stražmeštar porumeniv. A sada 
je na meni red. 

— Na trideset koračaja! reče kandidat. 

— Koliko ti drago. 

Nastaviše klobuk mladićev. Stražmeštar puški vatru 
dade, i svi onamo pogledaše. Lišće se na stablu uztrep- 
tilo, a klobuk — stoji kako je i stajao. Odoše da vide. 
Da samo jedno zrno. 

Stražmeštar se uzševrda. 

— Dakle na petnaset, poviknu. kandidat i klobuk 
primakne. 

Druga ciev opali. Lišće se osu, a klobuku opet ništa. 

Stražmeštar probliedi, i malo promišljajuć, mladića 
na oko uzme; a on, razumievajuć taj pogled, u vinograd 
umakne. 

Bijaše mu izvadio olovo iz puške. 

Pod večer se vraćasmo sprovodjeni gajdašem kano 
svatovi u selo. Mladež pjevala, podcikivala, uz gajde po- 
igravala, lakrdisala i hohotala. S prieda Timotija dosta 
zamašnu udovicu izpod ruke uhvatio, pa koje od toga 
podvoza, a koje od težke šubare, što mu ju bijaše po- 
sudio pudar, curkom mu znoj niz lice curi: sve kano 
parni kotao sopti i rubcem si znoj iztire. 

Prolazeći mimo svoga stana, zamoli, da se može 
časkom uvratiti i prozore otvoriti, kako bi mu se soba 
malo prohladila. 

Da je tko u taj mah motrio kandidata, vidio n da 
je opet nešto zasnovao. 

Gosti se uzput jedan za drugim razidu, a Timotija 
ode s nami te večer do blizu pol noći skupa probavimo. 

Jedva mi legli, al njega eto natrag. Uzme šakom 
silno lupati po prozoru, i kad mu se moj rodjak — 
činovnik u onoj obćini — javi: 

— Tko je božji? 

— Ja sam, odgovori ; pandure mi dajte! 

— Čemu pandure? Što je? | 

— Da idem tražit onoga derana. Panduro. gvinici 
ne da njega drže, već da mene čuvaju; jer ću ga raz- 


drieti kano žabu. 
* 

Moj rodjak izide, otvori mu te ga u sobu uvede. 
Sve ga pjene spopale. Kaza nam s više kletva nego 
drugih rieči, kako mu je sva soba razmetana, ptice po- 
skidane i sve prevrnuto... — On je i nitko drugi! 
Pandure mi dajte, jer ću drugčije zlo počiniti. 

Moj rodjak izvadi iz ormara rakiju. 

— Da prije malo grenemo; i onako je već pred 
Zoru. | 

— Krvi sam žedan a ne rakije! i prvu čašu gutne. 
Mi s njim. 

— Hajde još jednu! 

Pa tako i treću i četvrtu. 

Za svakom čašicom uzmicaše krv pred rakijom. 

Dobro je! 

— Joj! joj! Kano što su obješenjaku vješala, tako 
je meni sudjeno poginuti od kapi. 

— Nebojte se, reče moj rodjak, smiešeć se; od 
nečega se mora umrieti, ali tomu ima još vremena... 
Vi ćete kod nas spavati. 

Pogleda ga. — Pravo imate. 

Legosmo ga. Legosmo i mi. 

Sutradan najbolji čovjek. 





A što ću vam ga više izpredati? Poznate ga. Naš 
je! Kako rekoh: dostojan je mjesta u mojoj galeriji 
komičnih značajeva. 





Što je jaokao to je i dojaokao. Jedno jutro nadjoše 
ga mrtva, pružena nice po podu sobnom. Liepo su ga 
sahranili. Djeca mu mladenački vienac na lies splela i 
naranču u sprovodu nosila, a moj rodjak dao daću, na 
kojoj nije falio ni brico, ni zvonar, ni učitelj, ni gostio- 
nik onoga prvoga sastanka, te piše obilno za izpokoj 
duše cesarskoga stražmeštra Timotije Patkova. 





PAVAO ČUTURIĆ. 


Ulomci iz lomna i krševita života jednoga starovlerskoga pučkoga 


učitelja. 
1. 
D, je tko u oči dne 15. kolovoza g. 18... prošao 
glavnom ulicom sela R...., bio bi u svestranoj tami, 


kod inače vedre i liepe noći, opazio još razsvietljene pro- 
zore učiteljskoga stana; i da nije dviuh šarenih pre- 
gača, kojimi je gospodja učiteljica prozore iz nutra za- 
strla, da negleda svatko tko prodje što u sobi biva, bio 
bi vidio liep i zanimiv prizor, koj je zavriedio da se 
njim poigra šaljivi kist koga vješta živopisca; bio bi 
vidio, kako uza prostrt stol sjede do dva čovjeka, trošeć 
posljednje ostanke obilne, kako se vidi, večere. Jedan je 
od njih čovjek vremešan, prevalio možda četrdeset go- 
dina, a drugi je nešto mladji. Jedno je domaćin, učitelj 
Pavao Čuturić, a drugo mu je gost, Lovro Nevolja, 
učitelj kao i on. Domaćin slavi dvadesetu godišnjicu 
svoga učiteljevanja, i u to je ime pozvao si prijatelja i 
susjeda, zaklao posljednju gusku i izciedio posljednju 
kap vina iz smjerna sudića, koj mu je čas pun, čas 
prazan, kano mjesec, samo što više prazan nego li pun. 
Sjeli su jedan naprama drugomu, kako su ostali sjedeć 
kod večere. Gost na obie ruke glavu naslonio i laktovi 
se o stol upro; prste s obie strane u brke zavukao i nos 
u sredinu uhvatio, vrat pako prama svieći izpružio, pa 

tako sjedi, na jedno oko driemajuć, a drugim nešto 
mutno gledajuć. Kako nam se domaćin drži, rekao bi, 
on da nešto pripovieda, a onaj drugi da sluša. 


Na stolu je u kositernoj zdjeli okostnica posljednje 
guske ; okolo nje tamo amo druge prazne zdjele i tanjiri, 
dvie tri boce, dvie šaljice bez držka i jedna bukarica, 
— čemu neima gospodara, jer sve drugo u kući već 
spava, osim dva prijatelja, koji neće da su se uzalud sa- 
stali, već su radi da se svojski porazgovore. U istoj sobi 
leži kraj peći jedno diete u kolijevci, a drugo u koritu ; 
a u drugoj sobi nebi znao tko je, da dobri mjesec, noćni 
putnik, ustavivši se upravo nad kućom učiteljevom, kroz 
prozor i kroz tavanice u sobu nesvietli, osvjetljujuć dvie 
postelje od biela jelova drveta i u jednoj od njih nešto 
živa, crvena i ovelika kano dobra paprika, što se tekar 
po dužem promatranju razpoznaje da je nos gospoje uči- 
teljice, osim koga su joj sve ostale dražesti bielom po- - 
njavom pokrivene, pa i samo lice duboko u uzglavje pro- 
palo. Ostalo živo i neživo pokućtvo samo ćemo napome- 
nuti. Do matere leži jedan sinčić, od koga se ništa ne- 
vidi, a u otčevoj postelji drugi. To je dvoje već odrasle 
djece. Obitelj popunjava velik šaren mačak, što pod sto- 
lom sjedi i prede. 
| | , Lovro! To je prvo, što čujemo od 
domaćina, skrbećega nježno za ono brkova, štu je još 
preostalo gostu od prvoga požara. 





: — Mani se, pazim ja; već mi reci, što sam te. 
pitao. Dakle danas. dvadeset godina, kako si ovdje uči- 
teljem, Ima već davno, što se mi dvojica znamo, a još 
mi nikad nepripoviedi, kako si došao ovamo. 


Domaćin neodgovoriv ništa, uzme bocu od kisele 
vode te ju iznese napolje i dade momku, što hrkaše pred 
vratima, da donese vina i vrativši se, rekne: 

— Počekaj malo: brate, da si grla pokvasimo. - 

U tom dodje vino i, kuenuvši se, izkapi svaki 
svoju čašu. 

— Sada slušaj, da ti kažem, što si me pitao. | 

Gost se namjesti, kako će _ mu biti najnaručnije, a 
domaćin se nakašlje, glavom nekoliko puta izmahne i pri 
tom rubcu šeput, koj mu je već bio iznad lievoga ramena, 
sasvim u zatiljak satjera. 

— Moj brate! Samo da znam, gdje bih počeo. Ti 
veliš, da jesi, kao što nisi, veći čovjek, nego što jesi, da 
bi se o tebi mnogo pisalo i govorilo. A ja ti velim, da 
si ti u tom prama meni patuljak — pače ništa. Da nije 
udes šarovit, kao što jest, već da ide sve na svietu pra- 
vim putem, već ja nebih ni znao kazivati ob ovom, što 
ću sada da kazujem; — za toliko bi morao izčeznuti 
sedlarski šegrt pred onim, što bih ja danas biti morao. 

To rekav, rukom o stol udari, glavu u vis digne i 
nekoliko časova postane, da vidi što će na to prijatelj 
— koj medjutim driemaše. 

Žena se probudi i zagrmi: 

— Lagano aveti! Što si pobiesnio ? 

Kao da je grom pukao, učitelj se strese, a prijatelj 
mu se od sna trgne te ga poplašen pogleda. On pako 
prijatelju okom u drugu sobu namigne i šapćuć mu 
rekne: 

— Vidiš li ti, što je to? Doći će i na nju red ; samo 
slušaj, a nedriemaj. 

oRekoh ti dakle, da ja sam sebe danas poznao 
nebih. Ja sam čitao i slušao o toliko njih, koji su istim 
putem išli, pa su postali veliki ljudi. Što ja nisam, to 
je iznimka. Viditi ćeš, da je mene neka sudbina na 
visoko gonila; ali, kao što svaki čovjek ima svoga ne- 
častivoga, tako sam ga imao i ja. Sreća bi me na svojih 
krilih poniela, a on, uzamši me za noge: , Nećeš Pavle 
Čuturiću, jok vala“ — i tako sve se penji i padaj. Otac 
mi je bio mali trgovčić, koj je od bezposlice takodjer 

nešto učio, i uvrti si u glavu, kako sam mu bio jedi- 
nac, da od mene štogod načini. Svršim male škole i podjem 
u latinske. Na tom se osnivahu njegove nade. Neznam 
nikada, kako to bijaše te su me uviek držali nevaljalim 
djakom. Ja sam istina djakom malo učio, ali sam puno 
mislio; i da nisam uza to imao tu pogrešku ite ništa 
pod nebom neznadoh kazati, bilo bi se drugčije o meni 
mislilo i govorilo; a ovako, kako bijah smjeran i šutljiv, 
svi su me držali za lolu; jer sam ja već onda kose na 
oči tjerao i u odielu navalice nemaran bio, kako sam 
slušao za druge velike ljude. Kraj svega toga nije se 
nijedno šiblje izderalo, kojega ja okusio nisam, a u raz- 
rednici bijah uviek posljednji. Posljednji! Pazi dobro. 
Već odatle vidiš, da je u mom životu išlo sve naopako: 
»Nećeš Pavle Čuturiću prvi, nego upravo posljednji“. E 
dobro : posljednji, pa posljednji; ali nije razrednica sveto 
pismo. Tako mišljah u sebi, sve se nadajuć, da će i 
moja zviezda napokon prosinuti, osjećajuć živo, da sam 
vredniji nego mnogi od onih, što onda bijahu predamnom 
te i danas nose na plećiuh zlatne dolame i na trbušinah 
krstove. Te tako šibaj danas, šibaj sutra, protukoše 
me kroz četiri škole. Kad na svršetku te četvrte godine, 
dodje učitelj — što velim učitelj? — vrag moj! — on 
se prometnu učiteljem, — dodje momu otcu u dućan i 
reče mu; ,Znate li vi što, gospodaru Niko. Vaš je sin 
lienčina, tokmak“ — i što je Bog dao pogrda, sve to na 
me metnu; ,izvadite vi njega iz škole, pa ga podajte 
na zanat, dok je vrieme. Nije on za knjigu, već za malj, 
šilo ili sepiju. Nekomu je Bog dao dobru glavu, a ne- 
komu čvrste mišiće; vašemu Pavlu ako ovo drugo nepo- 
mogne, kod svoje će glave kruha prositi“. Moj kukavni 
otac gledaše ga sav zapanjen, nemoguć vjerovati, da je 
ikad takov porod izrodio; a ja, to slušajuć, osmiehnuh 
se potajno, misleć u sebi: tikva tikvu krsti; pače da 
reknem ... Da d&4! svejedno; ali ćeš vidjeti što poslje 

san reče na razkršću života moga. Vrag bijaše, što ono 
momu otcu za me govoraše iz učitelja četvrte škole; i 
on bijaše, koj ga uputi; jer ti valja znati, da su već 
stari mudraci držali, da Bog s njim dieli vladu nad 
svietom, kano mi dvojica ovu bocu vina. To je samo za 
moje opravdanje. — Moj me dakle otac zovne i rekne 

»EJ sine Pavle, kad ti ostaješ magarčina te magar- 
čina, a ti šibaj na zanat. Govorio sam već s majstorom 
Lukšom i sutra ćeš k njemu“. Taj Lukša bio je sedlar 
u našem mjestu. Ja dakako nemogoh se s otcem prepi- 
rati, niti mu dokazivati, kako ja nisam magarčina, jer 
on nerazumijaše drugo do odrezati za groš slanine, vag- 
nuti funtu sala itd.; a što je: quae maribus, com- 
posita, syntaxis i k tomu syntaxis ornata, o 
tom nemogaše s njim biti razgovora, — a i ti o tom 
— oprosti — slabo što znaš. Osim toga znadoh ja, odakle 
taj vjetar duva i što će se odatle izleći, te privolim bez 
ikakova prigovora, da knjigu šilom zamienim. Nu nebi- 
jaše li već to neka tajna slutnja moje budućnosti, što 
sam, iduć na zanat, sve knjige sobom ponio? 

O svom šegrtovanju neću mnogo da govorim. Po 


mi o. im a do io 
Anat o 


vas dan djecu. držao; sve u. kući: .gospodaricu, kalfe, 
djecu, mačke i pse dvorio;. u kuhinji za vratima io, 
na sjeniku SPAVAO ž ;. posljednji lezao, prvi ustajao; na- 
pokon više batina izvukao, nego li zalogaja izjio ; odkle 
tko, udri po meni; il što uzfali, ili ge što razbije : kriv, 
nekriv: udri po meni; kamo god se obazrem, vidim svoje 
ljute dušmane: u svakom kutu po batinu, a za vratih 
nemili krbač; pak što bih njim i izmako, to me doče- 
kaju klete šake. Ako nikad, tud sam zaslužio krunu mu- 
čeničku. Nu ako se promisli, što sam ja upravo u to 
doba, gdje batinami htjedoše da me umlate, na svoju 
ruku u potaji radio, to se vidi očito, da je bdila nada- 
mnom ipak promisao božja, koja si neda mrsiti svojih 
puteva. Uzmi ti: amo modra ledja, uši uviek nategnute, 

glava od samoga čupanja kano kokoš očerupana, bosonog, 
više gladan nego sit, — a onamo gori na sjeniku, tom 
ležaju mojih jada, u sieno zakopana moja knjižnica: 
moja draga biblika, moja gramatika pars 1I. i IIL. i 
syntaxis ornata; za krovom više glave vranilo, artija i 
sitno urezano perce. Slikarstva, kojim sam se takodjer 
nekoč bavio, moradoh se u to doba okaniti. Medjutim 
nitko o tom neznadijaše ništa; i tko bi bio slutio, da 
sam ja sjenik gospodara Lukše pretvorio u Parnas? 1 
da je od mene kojom srećom postalo ono, što sam ja 
uviek mislio, danas sutra bi se taj sjenik skupo plaćao. 
Bio je neki pjesnik u Englezkoj, za koga ti sigurno 
neznaš, velik pjesnik, kojega se najsitnije stvari, bud 
da su prnje i olupci, još uviek velikim novcem plaćaju, 
kano što se je onomad čitalo, a ja zabilježio, nalazeć po 
pripoviedanju o njegovu životu neku srodnost izmedju 
sebe i toga čovjeka, kojega nikad vidio nisam, već taj 
put prvi put čuo za njega. Tako isto, da je kod mene 
htjelo sve ići kako valja, lo moja djeca nebi trebala 
od mene druge baštine, nego ovo malo što vidiš. Pitalo bi 
se za koju godinu poslje moje smrti: to li je lula, to li je 
periš, to lije pero, kojim je pisala neumrla ruka Pavla 
 Čuturića? Što išteš za ovo, što za ono? — To je samo 
exempli gratia. U to sam doba pisao svoj životopis, a 
osobito potanko bilježio sve muke i patnje šegrtovanja 
svoga. To djelo naći će se danas sutra medju mojimi 
pismi pod imenom: ,Patnje za volju božju i ono, što 
ga — salvo jure divino — čeka, Pavla Čuturića, za sada 
sedlarskoga šegrta“ i pod mottom: ,Tvrdji je čovjek od 
kamena“. U isto vrieme sastavio sam nekoliko čestitaka 
uz novu godinu i imendane kojekakovim ujakom, stricem, 
kumovom itd., i od nagrade, što bih dobio, prema neo bih 
troškove svoje književne radnje. 

Nu sada ,paulo majora canamus“, kano što stoji 
in syntaxi ornata. Tud se već bješe dovršila borba izmedju 

moga crnoga prijatelja i onoga, koj je od božje strane 
nadamnom bdio. Sjećaš li se ti Lovro, što se je dogd- 
“dilo svetomu Pavlu, mojemu imenjaku, kad je jašio 
paripa u Damask? — Kad sam ja ono djakom učio, 
nisam mislio, da će se isto dogoditi i meni. Ta ti se i 
nečudiš i nepitaš, što je? Misliš li, da je to stvar svak- 
danja? Ili si možda i ti imao takovih prikaza? Nisi ne, 
moj Lovro! To su stvari izvanredne za izvanredne ljude. 
Ja štujem tebe i tvoju znanost i tvoju vještinu u mno- 
gih strukah; ali malo ih je, skupa s tobom, koji su oči 
u oči s višimi duhovi obćili. Nisu to vukodlaci i druge 
babje sablasti, s kojimi vi drugi posla imate, — to su 
kćeri božje, neumrle Muze, s kojimi se je Pavao Čuturić 
na sjeniku sedlara Lukše razgovarao, kao što se sada 
s tobom razgovara. — 

To je učitelj ponešto žešće rekao i pri tom nogom 
o zemlju udario, čekajuć u svečanu položaju, što će na 
to prijatelj Lovro. Al ovaj se tek sada iza sna prenuo, 
a 1 Bara se s desna na lievo u postelji okrenula; što 
kad on spazi, ljutito i šapćuć rekne Lovri: 

— Zar ti tako slušaš? Misliš li, da su moje tajne 
da se u vjetar govore? Ti si prvi, komu to pripoviedam, 
i zato je vriedno da me slušaš. 

Lovro si oči raztare i nekoliko puta zine, zatim 
bunovno rekne: 


— Ta slušam ja Pavle; samo sam se malo zanio. 


Tko nebi slušao? Ima li vina? Ja sam zagorio. 

Domaćin iznese opet bocu momku pred vrata te mu 
prišaptne: 

— Ovu na veresiju. 

Vino se donese, napiju se i domačiti nastavi: 

— Znaš li, Lovro, gdje smo ostali ? 

— Znam brate, gdje se ono žena na nas izdrla. 
Govori samo dalje. 

— Žena se od to doba već drugi put probudila, a 
ja došao do obratnika svoga života, a ti sve to, kako 
vidim, prespao. No slušaj me barem sada; ovu hoću 
svakako da čuješ. Nekoliko dana prije nego što će me 
majstor osloboditi, učini mi se noću, kao da me netko 
zove, glasom tihim, ali što čovjeku kosti ciepa. To nije 
glas ljudski, i tim se upravo razlikuje glas božji od glasa 
ljudskoga, da, i kad šapće, a ono je strašnije, nego li 
da grmi. Ako će na sudnjem danu jedna trublja biti 
dosta svemu svietu tako, da ćemo si svi uši začepiti 
kada zatrubi: to odatle možeš suditi, kako se čuje, kad 
Bog ili tko od njegovih s čovjekom govore na samo. Mene 
su vilami svako jutro budili, jer vikati nehasnijaše ništa ; 
a ovdje mi samo nešto šaptnu, i ja se prenuh: ,Pavle, 
Pavle!“ — ,Evo me! hvala na pitanju ; što zapoviedate?“ 
— i neznajuć, kako bijah mlad i lud, đa se s božicami 
Muzami govori kao s rodjenimi sestrami. — Otvorim 
oči i sagledam, — što misliš, koga? Ženu mladu, u bielo 
odjevenu kao što se slikaju Muze — ako si kad slušao 
— i ona, osmiehnuvši se na me, kano draga na dragoga, 
namigne mi i rekne: ,Pavle, Pavle! mani se ti šila; 
nije šilo za tebe; pero i knjiga je orudje za tebe!“ i 
izčezne. Ja znadoh, kamo to šiba; ali nehtjedoh nikomu 
ništa govoriti, niti što na svoju ruku činiti, nego osta- 
vih sudbini, da ona radi što ju je volja. Pustim dakle 
da me oslobode za kalfu i otac da me u vandrovku 
opremi. Nu tu već sudbina bijaše izrekla svoj ,non plus 
ultra“, a to će reći: ,Nećeš dalje, slaninaru Niko! Tvoj 
. je po Krvi, a naš po Bogu“. 

— Dosta mi je, Pavle, čudesa, die neuztrpljiv 
Lovro; nego mi još samo u kratko reci, kako si ovamo 
došao i gdje si se s ovom biedom — pokazujuć na ženu 
— sastao. Meni je vrieme da se Kia vraćam. Imam i 
i ja to zlo kod kuće. 

U tom se Pavao digne i ode u jedan sobni kut te, 
pogledav u vis tavanicam, rekao bi da nešto vrača, 


— Ta još kosci izišli nisu; imaš nebore kada. 
Taj kut bila je zvjezdarnica učitelja Pavla Čuturića. 


—- Zar ti tako, Pavle, te iz sobe zviezde motriš? 
zapita ga gost. 

— Nije s gorjega, kad su noći liepe, gledati iz ove 
suzne doline u neizmierne prostore utjehe i nade preko 
groba. Ali da nastavim i svršim, jer ti je skoro ze- 
man poći. 


Prije nego ću u vandrovku, odem na selo jednomu 
župniku, da u njega nešto radim. Tud budem dvie ne- 
djelje dana. Čovjek me taj sve to vrieme pozorno motri- 
jaše i vidi mi na čelu, da sedlarstvo nije moj pravi 
zanat. Jednom kod ručka zapita me, da li znam čitati 
i pisati? Ja se nasmiešim i odgovorim mu u kratko 
latinski: ,Multa tulit fecitque puer, sudavit et alsit“ — 
a to će reći od prilike: ,I nesanjaš ti, sokole moj, s kim 
govoriš“ i reknem mu, tko sam i što sam. On bijaše 
dobričina pak će odmah na to: ,Nikad bolje. Hajde 
more, da te učinim svojim učiteljem“. Drugi sedlarski 
kalfa morao bi se s takove ponude snebiti; nu ja se 
samo osmienuh nanj i na sudbinu svoju. Znadoh ja, što 
je to, i rekoh: ,Zašto da nebudem?“ — Od njega se 
vratim kući i nerekoh od svega otcu ni rieči. Qn doduše 
opazi, da sam se nešto promienio u ponašanju, odielu i 
poslu. Od sedlarskoga kalfe ni traga ni glasa. Kratki 
odgovori, oko vrata biel rubac, u ruci knjiga dan i noć. 
Medjutim sam učio u našega učitelja orgulje, i od to 
doba zlo čujem. Napokon stiže pismo od župnika; moj 
se otac začudi i neznade što da rekne. Ja se odmah po- 
kupih i odoh. Ovo mi je već treći župnik od to doba, i 
danas evo dvadeseta godina što služim. 

— Pa kako, prijatelju, sa župnikom ? upita Lovro, 
koji i inače, a osobito sada, nepazijaše razgovoru saveza. 

— Kako? — On s menom kano sa svojim učiteljem, 
a nije njega ni briga za Pavla Čuturića; a ja s njim 
moram kano sa župnikom. Tako ima dosta stvari na svietu, 
te stoje posve naopako. Nam se samo čini, da sve stoji 
upravo ; ali koliko toga stoji na glavi, mjesto na nogah! 
Sviet je ovaj neka vrst ropotarnice, gdje je sve razba- 
cano jedno preko drugoga; kako što je palo, onako i 
leži. To je ono, što ljudi zovu slučajem ; ali pametan se 
čovjek za to nebrine. Nu rekao bih, da kod nas učite- 
lja baš nigdje neima iznimke. Ja sam si jednom živo 
pomišljao stvorenje svieta i učini mi se, kao da je bilo 
od prilike ovako: Bog podieli svim ljudem, što će tko 
raditi; samo jedan zakasni na diobu, — i toga prija- 
više. Bog se zadugo obaziraše amo i tamo, što će početi 
od njega; napokon digne knjigu sa stola i dade ju tomu 
čovjeku: ,E, sinko, ja ti nemogu pomoći; već evo pa 
budi učitelj; ja ću skrbjeti i za te“ — i od to doba 
sviet za učitelja nemari. 

. — Jako dobro. Nu kako si se oženio? 

— Dugo sam sim o sebi živio; ali bih se raztužio, 
kadgod bih pomislio, da neću imati potomstva. U na- 
šega pokojnoga provizura bijaše kuharica, ova moja sa- 
dašnja Bara. Ona nam je obično poslje ručka kahvu uta- 
kala; te najprije namiguj, poslje pomiluj, razgovaraj se 
s večeri pred kućom... Ljudi to opaziše i oženiše me, 
veleć mi, da ću dobiti barem gospodaricu u kuću, ako 
ništa drugo. Bara je dobra njiva; evo mi je dosada 
četvero rodila, a dat će Bog i još koje;... Inače ti 
mogu reći, da je sve ono, što se govori o nježnosti i 
blagosti koljena Evina, — sve su to izmišljotine, kojimi 
se sviet vara, samo da se nezatare rod čovječji. | 

— Jezik za zube! ugursuze jedan. U postelju! ne- 
srećo, dok te nisam — 

Tu Pavlu jezik zapne i umukne; prijatelj mu se 
na noge skoči i, uzam štap i kapu, ode. Pavao ga iz- 
prati i vrati se u sobu. 


II. 


Vrativši se u sobu, kod prozora stane i, staviv prst 
na usta, duboko se zamisli. On je običavao, kao i mnogi 
drugi veliki ljudi, koje sam ja u životu poznavao, kad- 
kada po čitavu uru govoriti sam sobom. To se doga- 
djaše osobito u takvih trenuicih, gdje bi mu se duh 
sasvim oteo putenosti, te bi govorio i rukama lomatao | 
neznajuć ništa o tom. Tako i sada stane ovako sam so- 
bom razabirati: 


»Gluho doba noći; mrtva tišina: slast za čovjeka, 
komu je sviet omrznuo te se bar koj čas osjeća samim ; a 
muka za male, praznovierne duhove. Ali, da istinu kažem, 
što se toga dotiče, i ja, premda mogu reći, da sam čovjek 
u obće prosvietljen, opet se kadkada sam sebe stidim, 
kako me neki čudnovati strah obuzme noću. To su 
utisci, koji su nam ostali od mladih godina. Sve je 
uzalud. Ja na priliku nikad, dok sam živ, neću zabora- 
viti one strašne, ali i znamenite noći, o kojoj sam malo 
prije kazivao Lovri, i koja je riešila pitanje svega života 
moga. O Bože! Odkad mi se ono prikazalo, od to doba 
nemogu sasvim da nevjerujem u duhove“. 


»Nu trice i kučine! Sada valja na posao“, i stane 
brojiti na prste: ,Najprije mi valja načiniti pjesan po- 
grebnu, kojom ću sutra opjevati pokojnoga Bartola Sto- 
nogu. Novce sam već primio i potrošio, a pjesan još na 
vrbi svirala. Drugo: imam pregledati, što ću sutra pje- 
vati u crkvi. Mlada je nedjelja i u župnika će biti gosti; 
dakle valja gledati kakov ,kyrie“. 

»Najprije pjesan. Bože moj! Što znam da reknem 
o Bartolu Stonogi? Jedno zna sav sviet o njem: da je 

bio upisna pijanica, i prije nego je izdahnuo, kažu, da 
je litru rakije izpio, i tako je — neupiši mu u grieh 
Bože! — pred prestoljem tvojim pijan stajao. Jer ja, 
koliko sam o tom mislio, neznam upravo nikada, što je 
ono u čovjeka, kad je pijan, pijano: duša ili tielo? I za 
jedno i za drugo moglo bi.se reći. Ja sam poznavao 
ljudi, koji su još sasvim pametno govorili, a noge ih 
već tako izdale, da se na njih nemogahu držati. Tu je 
očevidno pijano tielo. A znao sam i takovih, koji su još 
sve liepo govorili, na noguh stajali itd. a već nisu znali 
da li se vino pije ili grize. Vidio sam i takovih, koji 
mišljahu, da je jedna noga njihova, a druga da nije. 
Pokojni namjestnik h...čki imao je slučajno nešto 
malo ovelik nos, a na njem do dvie bradavice; pa kad 
bi se opio, poplašio bi se sam svoga nosa te bi dotle 
pred njim natražke uzmicao, dok nebi gdjegod pao i 
zaspao. Naš seoski knez ima osim drugoga i to, da, 
kad je pijan, ništa nerazabire. Tako se je onomadne, iduć 
kući iz krčme, sa seoskim stupom, na koji se oglasi pri- 
bijaju, više od pol ure razgovarao i molio ga, da ga 
kući odvede; a jednoč je, vidivši nebo i mjesec u bari, 
poplašio se, da se je sviet okrenuo, te sve vrieme, dok 
se nije otrieznio, htjeo da ga osove na glavu, vičuć: 
kad sav sviet na glavi stoji, zašto da on sam bude 
naopako? Ovo su, čini mi se, slučajevi, po kojih bi se 
moglo suditi, da je kadkad duša, a kadkad tielo, a kad- 
kad da je oboje pijano. — Kako mu drago, pokojni 
Bartol Stonoga naginjao je na sve tri ove vrsti, i 
neznam, da li su tamo gore odmah, čim je došao, mogli 
s njim računati. Pijanać je bio, i ja drugo ništa 0 
njem neznam. Što dakle u pjesni da reknem? Kako 
da ga hvalim? — Ja držim, da svaka nekriepost ima 
i svojih krieposti. Tako je pokojnik bio u pijanstvu 
čovjek dobar kao dobar dan; dao bi košulju sa sebe ; 
izljubio bi, gdje bi koga stigao; a zla niti bi šta učinio, 

niti govorio. A tko zna, kakov bi bio, da je vodu pio? 
To se dakle može na svaki način napomenuti, — i to 
je dosta“. 

Sjedne dakle i napiše pogrebnu pjesan u slavu pija- 
noga Bartola Stonoge, kao što su ga u selu zvali. 

Zatim izvadi svoj glasbeni repertoir te potraži misu, 
koja je prvi put pjevana g. 17... prigodom posvećenja 
župne crkve N...ke, te je kroz mnoge ruke došla do 
njega i bila od uviek ljubimicom njegovom. Zatim po- 
traži ona pomagala, kojimi se je on obično služio proti 
monotonii crkvene glasbe, i izabere nekoliko veselih koma- 
dića za interludia i napokon jedan liep ,deutseh“ za 
svršetak mise. To sve htjede sada pokušati na svom 
glasoviru, uz koj je on — budi mimogred rečeno — 
obično i ustma pripievao, ne da glasoviru drug bude, 
nego da nebi zaboravio što svira. 

Nu jedva što je jedno dvie promjene ,kyrie-a“ iz- 
pjevao, al gospodarica Bara opet se iza sna prenula te, 
ščepavši nešto, što učitelj dobro poznavaše, premda se u 
mraku nevidjaše, izdere se nanj: 

— Vilovnjače jedan! Zar ti još nespavaš? 

Još ona nije ni dorekla, al on se već pokupio, tiho 
se svukao i legao. 

I valjade mu odpočinuti od tolikoga  duševnoga 
i tjelesnoga napora te se okriepiti za novu radnju, koja 
ga čekaše. | 


II. 


Oko četiri ure poslje podne otvoriše se mala, od 
četiri natruhle daske slupana vratca školske bašće i u 
nju stupi učitelj Pavao Čuturić. Držanje mu je vele 0z- 
biljno i rek bi svečano. Desnu je ruku zataknuo u oprsje 
svoga modroga kaputa izmedju dva koštena puiceta, gdje 
u sriedini i za treće prazno mjesto bijaše; a u lievoj 
mu je smotak čiste artije. Gologlav je, da mu ništa ne- 

prieči razvoj misli, što mu se bjehu zarodile u onoj nje- 


< govoj bistroj glavici; dapače je i kose razčupao; jer mu 


se činjaše nesnosno i to runo, kojim je narav zaodjela 
glavu čovjeku, pošto mu je već i onako sjelo duha, ro- 


o ojište misli — mozag — sbila u lubanju, kano u tvrdi 

obklop: sužnja, koj svim svietom vlada, u toli tiesnu 
tamnicu. Za uho je zataknuo oštro zarezanu olovku, i 
uzpevši se na jedan kup oplievljena štira i druge travu- 
rine, štono stajaše do vrata i odkle je liepo pogledati 
prama jugu, metnu ono svoje sokolovo oko u žitnu rav- 
nicu, zahvativši u krug te čarobne slike i modre pla- 
nine, koje ravnicu s te strane zaklanjaju, te poče raz- 
valjenima ustima i očima upijati u se miomiris polj- 
skoga cvieća i mlade tek za dva tri prsta zemlji otevše 
se travice; te dok tako s jedne strane prizva u pomoć 
sve pet Ćutila, kojimi obći tvar sa tvarju, poniknu 
s druge dubom u otajstvenu ljepotu prirode, u onu divnu 
raznoličnost tvora i boja, kojoj se duh njegov divljaše, 
izvodeć si na pogled izpod crne zemlje i jednolika lišća 
bielu i crljenu blitvu, žutu mrkvu, mrki krompir i drugo 
povrtelje, što ga okružavaše, kad mu nebijaše rumerih 
ruža, bielih lierova, šarih gjorgjina i drugoga vrtnoga 
ovieća. Nezna gospodarica Bara, što je pjesnik, što li 
pjesničtvo i njim sloveća po izbor priroda. Nu sve što 
Bog stvori, divno je, i velik duh naći će i u najneznat- 
nijoj stvarčici, što da ga uzhiti. On dakle tim poče bu- 
diti u sebi onaj prirodjeni dar, koj kadkada, istina, za- 
driema, ali zato mu upravo treba da se probudi. Pošto 
je tako neko vrieme stajao, kao da se je odrvenio, trže 
se na jedanput kano iza sna. 

»Ha! Evo već osjećam, kako se sve kreće u meni. 
Krv mi je uzavrela, mozag hoće da izskoči, glava da 
se razpadne. Na posao, dok je za vruća!“ 

I to rekavši, dohvati iza uha olovku, razvije artiju 
i, na dlan ju nasloniv, pohiti drugom rukom da piše. 

Jedno napiše, a drugo mu na pamet padne te tako 
ono prvo izbriše. Kad je tako već jednu stranu do pola 
izkrižao, otrese se ljutito i rekne s4m sebi: 

— Neima ništa. Valja mi počekati, dok plamen iz- 
bukti, dok se bura slegne. Bura, d4! Liepe slike, da 
njom označim ono, što se u meni sbiva. I jest mi u 
grudih, kano kada se dignu vjetrovi sa sve četiri strane 
svieta. Misli su mi mćre, a ja njim plovim i brod mi 
je hitan od jedne obale k drugoj; neima sidra, da ga 
usidrim, neima pristaništa, gdje da pristanem. Evo žive 
slike — ovaj list artije. Treba počekati, dok se bura 
slegne. — I tako me jedna prigoda zadešava za drugom. 
Sad opet da budem tumač mislim i čuvstvom obćinara 
uz povratak Njegove preuzvišenosti. Zadatak je mučan, 
ali je i slava zamamljiva. Nedaj se Pavle! Jedna pri- 
goda za drugom jalova prolazi; nu doći će vrieme, doći 
će čas, gdje ćeš zaboraviti sve što je bilo i što si bio, 
od čuda nad onim, što se od tebe stvorilo; gdje sam 
gebe poznati nećeš. Što ćeš tada reći, Lovro, takmače 
moj! Tebi Pavao Čuturić nije govornik, nije pjesnik, nije 
glasbenik ; nu ja ti velim, da će doći čas, gdje će se 
znati po svuda, da je Pavao govornik, da je pjesnik, 
glasbenik — i što si najvećma od Boga želim — po- 
glavar tvoj. — Ali sada mi valja poći knezu i stareši- 
nam, da se dogovorimo, kako ćemo sutra“. 

To rekavši povrati se iz bašće u kuću i za malo 
vremena vidimo ga onakova, kakova ga vidjesmo u bašći, 
samo pokrivene glave i sa drenovim štapom u ruci, gdje 
ide knezu na dogovor. 

Knez i kmetovi seoski sjedjahu već dugo u krčmi, 
gdje bjehu ugovorili da se nadju, čekajuć učitelja. Za 
geoske vlade Petra Valjevca bjehu svi obćinski poslovi 
riešavani, mjesto pod lipom izpred grada, u krčmi čivuta 
Leporta, gdje onaj svoje bogate kuće i svega sela mali 
silnik sjedjaše sa svojim po izbor viećem dan na dan 

Pijuć kršteno vino nekrštena krčmara. Tu se dočekivahu 
sve prijave i tužbe, tu se izdavahu naredbe preko seoskih 
stražara, koji vas dan moradoše da sjede na stubah 
pred krčmom. Tu bijaše i bubnjar seoski; u kratko: tu 
je bila stolica i središte togodišnje seoske vlade. 

Kad učitelj stupi u sobu, pozdraviše ga svi s ča- 
šami u ruci. 

— Dobro nam došao, meštre! Gdje te je tako dugo ? 
Što je prošlo, od onoga ti neima diela. Nego sjedi; nisi 
zadocnio; medjer ćeš ga, ako te je volja, još dosta od- 
nieti. Ej krčmaru! amo čašu i vina! 

Krčmar vino donese i, položivši ga na stol, udari 
učitelja dlanom po plećiuh, to s pozdravi ga, a njemu 
se lice odmah razvedri. 

Izkapivši ih nekoliko, progovori učitelj ovako: 

— Ljudi! Evo dodjoh, da se dogovorimo radi dana 
sutrašnjega. Je Ji sve u redu kneže: kola, poputbina i 
drugo što treba? 

— Sve je u redu, meštre, odgovori mu knez ; Pilipu 
sam zapovjedio, da spremi dvoja kola i da upregne naj- 
bolje konje; baba Manda je spremila poputbinu, pa sutra 
da idemo, čim svane. Ti gledaj, da s tebe nedangubimo, 
a mi smo gotovi. A gada Bog te živio! 

Izpiše u zdravlje učitelju i, obredavši se još do dva 
do tri puta, skoči na jedan put učitelj Pavao Čuturić 
i reče : 

— Ljudi! Meni nije duže ostanka. Valja da se idem 
spremat za put. Lahko je vam; ali mene večeras čeka 
još veliki posao doma. 

— Da da, meštre; znamo mi; hajde nebore i gledaj 
da se opošteniš. Bit će tamo i drugih obćina; pa ako 
nebudemo prvi, da bar nismo posljednji. Ti znaš njem- 
čati; izvijaj, kako najljepše umieš, da bude na čast ob- 
dini. tebi i knjizi, koju si učiv. 

Valja čitateljem pobliže znati, o čem se tu radi. 

Vlastelin onih sela, čovjek je stran, rodom Niemae, 
i samo kadšto dolazi da svomu dobru prigleda — u pet 
šest godina po jedanput. A ostao od starine običaj, da 
kadgod medju svoje dodje, a oni da idu i da mu česti- 
taju sretan dolazak, svaka obćina za se, sa svojim go- 
vornikom, obično učiteljem ili bilježnikom seoskim. U 
to ime evo izabraše i našega Pavla Čuturića njegovi ob- 
Ginari, da ih on Nj. prenzvišenosti privede. 

Tu se dakle radi opet o slavi, — slavi, koja se do 
sada osniva na više od petdeset svečanih govora i malo 
manje prigodnih pjesmotvora, što on sve u rukopisu 
brižno čuva, ili da kad uzmogne to blago štampom 
svietu priobći, ili, ako ga smrt zateče prije nego što joj 
se nada, da ga svojoj djeci ostavi. 

Došavši kući, nadje ženu i djecu već spavajuć. 

To je dobro, mišljaše u sebi. Tišina je mati uz- 


višenih misli. I tako razabiruć užeže criep te ga na stol | 


položi. Za tim potegne iz žepa onu istu artiju, na kojoj 
je prije dva sata počeo crtati velepjesan svoju, te i nju 
na stol položi, a olovku za uho zadjene. 

Za tim za tri koraka natrag od stola odstupi i, 
jednom se nogom o pod uprvši, glavu u vis digne, kano 
da zaziva vile pjesmotvorke, i nakon p6 četvrta sata 
ščepa stolac i podmakne ga te sjednuv pograbi olovku 
i napiše naslov. Iza toga još jedan put postane i onda, 
osmienuvši še na svoju posestrimu, koja mu se bješe 
kroz pjesničku maglu utvorila, rukom izmahne i napiše 
dva prvorodjenca toli mučnoga poroda: 

Wir hčren miindigat 

Das Euer Eacellenz gekommen ist gnčanigst . .. 

— Dobro je! — Hajde dalje! 

» Gekommen 1...“ 

— Odakle? . . quis, quid, ubi, m auoiliia, cur, quomotlo, 
quando. Hm! Hm! — — 

» Von Wien čsterreichischen 8schčnsten Stadt 

»Stadi, Stadt, Stat — — — 

» Wo Seiner Majestiit Residenz hat.“ 

— Veoma dobro! — Uh! baš sada mora da hrče. 
Takova što pjesnika, pa da je u trećem nebu, opet na 
zemlju obori. 

Na to opet izkliešti oči, kao Pythia na svom tronožcu, 
i digne se na prstih u vis, da srkne malo zraka iz višjih 
sfera, te nastavi: 

p Von, von . . .“ 

— Sada ide: Kamo? 

»Nach Grafthums ,... 

» Vor hundert Jahren genannt ... .“ 

— Tako! Treba malo i povjesti; i ona imade svoju 
muzu. 

Na to upre oči u jedan sobni kut, te stane bubnjati 
prsti po stolu. Za malo mu se opet stane glava lagano 
nadnositi nad artiju, pozorno, kao da se štogod iz nje 
neiztrese, i u jedan mah kao biesan: 

— Evo je, evo je! Drž Pavle, nepuštaj! Sada ili ni- 
kada! — zavikne, tielom na stol padne, a nos s artijom sa- 
stavi te na nekoliko dušaka napiše čitavu pjesan. 

— Gotovo je! — duboko uzdahne i znoj si s čela otare. 

— Nu sada valja još jedanput pročitati, pa onda 
liepo za Nj. preuzvišenost prepisati. 

Tud si zasieče pero i odmota tabak liepe artije, što 
je čivut Leport velikodušno darovao obćini, da se na 
njoj napiše čestitka Nj. preuzvišenosti. Na artiji je liep 
plavetan angjeo razširio krila s jednoga kraja na drugi 
te puše u dugačku trublju, navještujuć obćini veliko 
veselje sa sretna dolazka Nj. preuzvišenosti. 

Pavao Čuturić dakle velikim oprezom artiju na stol 
položi, da joj se štogod nedogodi, i napisavši odozgor 
štamparskimi velikimi pismeni naslov, stade velikom“ 
mukom rišati početno slovo W., u koje malo po malo 

dodje veći dio grba i cielo ime Nj. preuzvišenosti. Pre- 
pisavši za tim i ostalo, svuče se i legne. 

Sutradan u svu zoru dolaziaše mu sa svih strana 
obećana podpuna odlična toileta: čižme od g. kapelana, 
hlače suknene od g. provizura, i visoki škrljak od šu- 
mara. Bio bi se našao i frak u selu; nu činjaše mu se, 
da će u svom modrom kaputu biti kud i kamo ugled- 
niji. Gospoja provizurica zamotala mu i dobar komad 
pomasti, da si njom namaže brke i glavu. 

Odjenuvši se dakle od pete do glave, pristupi k ne- 
kakovu izpucanu ogledalu i tu se najprije uredi od vrh 
glave do izpod nosa, zatim od ustiu do bieloga rubca, 
što mu ga je gospodarica Bara kicoški oko vrata sve- 
zala. Napokon natjera na glavu malo otiesan škrljak, 
smota čestitku i turi ju u žep, pak, oprostivši se s Ba- 
rom, ode pred krčmu. | 

Tu ga dočekaše ostali odbornici u svečanu odielu 
te ga posadiše s knezom i još dvojicom u kola i kre- 
nuše kao svatovi put stolnoga mjesta Nj. preuzvišenosti. 

Tamo se opet pred krčmom ustave, zairu u sobu 
unesu te sjednu da se založe i za čestitku pripreme. Uči- 
telj morade još jedanput, prije nego što će u dvor, da 
si prenačini brke i kose, jer mu se mast bješe putem 
odtopila na suncu. Kad se sasvim uredi, stane posried 
odbornika, te im obrednik poklona ovako protumači: ,Vi 
ste ljudi prosti i nerazumijete, kako ide u velike gospode. 
Zato netreba da vam mnogo govorim, nego pazite na 
mene, i što vidite da ja činim, to činite i vi“. 

Na to se krenu put dvora. Nu od treće kuće vrati 
se učitelj u krčmu i još jedanput iz čuture podobro po- 
vuče, osijećajuć da neima još dovoljno odvažnosti, koja 
je u takovih prigodah glavna stvar. 

Obćine, koje bjehu prije njih došle, budu najprije 
pripuštene. Tamo sagleda Pavao i svoga takmaca, meštra 
Lovru; nu ovaj put ni rieči s njim. Kad na nje red 

dodje, učitelj pred vrati šešir s glave skine i unj pjesan 
tako udesi, kako će si moći u nuždi pomoći. 

Ušavši u dvoranu, pristupi krepkim, ponešto drve- 
nim korakom k Nj. preuzvišenosti i duboko se nakloni. 
Zatim se natrag obazre, da vidi da li je sve u redu, i 
pročita drhćućim glasom najprije naslov pjesni, a onda 
ge još jedanput okrene i odbornike izmjeri, nakašlje se 
i jasnim glasom počme: 

» Wir hčoren etc.“ 

Nj. preuzvišenost bijaše čovjek malašan i dobro 
ugojen; i kao što sva velika gospoda imaju u svom 
držanju što to osobita, tako i u Njegove preuzvišenosti 
bijaše običaj, te bi ruke uviek na trbuhu držao, pa bi 
ili palcevi prebirao, ili, što je još neobičnije — po trbuhu 
bubnjao. 

To učitelja malo zabuni i kod osmoga stiha zapne. 
Ponovivši još jedanput rieči ,etlichen Stund“, prigne glavu, 
da u škrljak pogleda, a odbornici se svi duboko naklone ; 
i tako još nekoliko puta, i to upravo na nesreću kod 
najneznatnijih miesta sve pjesni, kao što je ,Krduter“, 
» Stimmen“ itd. 
= Njegova preuzvišenost već se je odavna nešto nadi- 
mala i krv joj bješe udarila u lice; a kod rieči ,ihre 
Stimmen“ ote joj se smieh. Nu kao što jesu velika go- 
spoda te umiju sve vješto sakriti, tako i Njegova pre- 
uzvišenost već imaše pripravan rubac i učini se, kao da 
joj se je kihnujo. | 

Učitelj i odbornici pokloniše se duboko i povikaše: 
na zdravlje! | 

= To Nj. preuzvišenost još većma razigra te, mahnuv 
rukom, reče smijuć se: 

— Dosta, dragi moj učitelju! Vi ste moj stari pjes- 
nik; znam, da mi sve dobro želite. Hvala vam. 

. Pošto ih Nj. preuzvišenost bješe odpustila, vratiše 
se u krčmu, gdje odbornici učitelja liepo počastiše, kujuć 

u zviezde njegovo hrabro i sigurno držanje, krepak glas, 
kojim je govorio itd. 

A on sav zanešen povika: 

»Eh ! Što nebi tamo moga protivnika, inače prijatelja 
Lovre, da vidi kako se čestita i s velikom gospodom 
govori. To je najljepši dan moga života i nebih ga dao 
za mnogo, što ljudi inače slavom nazivlju“. 

Kažu, da je ta slavodobit tako djelovala na duh 
njegov, da upravo toj dobi imamo zahvaliti nekoliko 
velikih pjesni, od kojih danas imamo samo još neznatne 
ulomke i za naše oko hieroglifične nacrte. 


Široko i daleko govorilo se ob ovom pjesmotvoru 
njegovu i prepisi zaredjivali su od ruke do ruke, i mi 
sačuvasmo jedan za vječitu uspomenu na meštra svih 
meštrova, Pavla Čuturića. *) 


*) Ta pjesan nije izmišljena, nego je upravo uz onakovu 
jednu prigodu, kano što je opisano ovdje, sastavljena, i ja imam 
autograf samoga pjesnika, kojega sam u glavu poznavao. 

Glasi pako podpunim tekstom ovako: 

» Wir horen miindigst 
Das Euer Excellenz gekommen ist gnčidigat 
Von Wien, oesterreichtechen schonsten Stadt, 
Wo Seiner Majestiit Residenz hat, 
Nach Grafthum8 ..... 
Vor hundert Jahren genannt ..... 
Wir freuen und schreien mit Mund 
Bald tiiglich etlichen Stund. 
. O Gott wir loben dich grundhercig 
Dass du gegen una bist barmhercig 
Und lasset kommen nach .... 
Vor zehn und neunzig Jahren genannt . . 
Das heist unsern liebsten Vater 
ZU da Proprietiir und Grundherr 

» Dakle iza nedjelje ima se Nj. preuzvišenost ovu da 
provesti, da u našem kraju lovi. Nebi li to bila liepa 
sgoda svečanim načinom pričekati ga i, da se manem 
repa te da se držim same glave, predložiti mu, pače ga 
na oči uvjeriti o hrdjavu stanju škole, opisati mu biedu 
učiteljskoga života i moliti ga za polašticu, koju nemo- 
goh dosada izmoliti od njegovih činovnika ?“ 


Tako govoraše sam sobom poslje jela učitelj Pavao 
Čuturić. 


ovuda mora naići; tuda mi nemože izmaći. Da ga 
dakle ovdje pred kućom pričekam i zamolim, da se do- 
stoji na časak samo uvratiti se u ovo smjerno prebiva- 
lište pučkih Muza i viditi, što se od njih radi. Kuća 
je sva prokapljiva, i kao što božje sunce po liepu vre- 
menu svietli onamo, gdje mu mjesta nije: u stan učite- 
ljev i školu seosku, tako i kiše i vjetrovi gospodare po . 
njih kako ih je volja. Čemu mi drva, kad jedan živalj 
nije sklonjen pred drugim? Čemu mi krov, kad pod 
kišobranom toliko puta i jedem i spavam? Čemu mi 


Mit Namen 4... 4... 
Dazu gebend Seiner Ezcellenz. 
Vohin reset unser lnebster_ Vatter 
Soll iBerall wachsen Kriiuter 
Und verschiedene Gattungen Bliimen 
Sollen lassen ihre Stimmen. | 
Darum fallen wir auf unsere Knien 
Und machen wir unsere Miihen. 
Segen aolite alles Euer Excellenz, was der Gott 
Himmliseher Vater und Sabaoth 
Geben werde mit der Zeit 
Sehen werden alle Leut: 

Das heisst Gliickeeligket. 

ova četiri izpucana i poduprta zida, kad mi se nije si- 
gurno noću u postelji pružiti, da me tko s ulice za nogu 
nepotegne? A kako je u školi? Polovica djece sjedi skvr- 
čena na zemlji ; a i oni, što su u klupah, nisu nijedan čas 
sigurni za svoj život. Sve je naopako. Tabla mjesto da 
je crna, izlizala se i pobielila, te što drugi kredom pišu, 
to bi meni valjalo ugljenom. Abecedarka otrcana i oglo- 
dana: jednomu pismenu fali trbuh, drugomu glava, a 
trećemu noge; pa kako da u dječjih glavah nebude sve 
bez glave i repa? Nu i što bi mi to sve? Ljeti škole 
neima, a zimi kako će da bude? Tako ljudi, videć da 
neima škole, drže da neima ni učitelja; bira nedaju, već 
što koj dade od smilenja i dobre volje. Gdje i posljednji 
seljak ima svoj ručak i večeru, valja učitelju više puta, 
kad zazvoni podne, sa ženom i četvero djece prst u zube. 
I da još neima duševne naslade i hrane, po tjelesnoj bi 
učitelj već odavna ležao pod crnom zemljicom, strven 
potrebom i nuždom, kakove netrpe ni ovce ni konji, ali ju 
trpe božji ljudi, i to ljudi po zvanju prvi, a po uživanju 
posljednji. Mi smo medjer oni volovi, za koje se veli u 
svetom pismu, da jim pri vršitbi nevalja zavezati ustiu, 
nego jim dati što ih ide; a nam se evo zavezuju, nam 
se nedaje. Mi smo oni magarci, koji ne samo subotom 
nego i nedjeljom u jamu padamo, pače iz te jame ni- 
kada neizilazimo, pa neima nikoga, da nas iz nje izvuče. 
Nu možda će i nam doći dan izbavljenja. Baš mi je 
drago, da mi se je evo ovako duh razmahao; eto mi 
gotovih dokaza, koje ću sve sastaviti u jedan memo- 
randum te ga predati Njegovoj preuzvišenosti. Vidio 
sam, da dv mene nešto drži; sada ću vidjeti, koliko mu 
je stalo do njegova staroga pjesnika! Ta netreba mi 
drugo, nego da potražim onu molbenicu, što. ju je prije 
četiri godine podnio učiteljski sbor okružnomu nadzornič- 
tvu, a ja — da ja ju sastavljao. Ono su argumenta perpe- 
tua, i što je onda valjalo, valja i danas od rieči do rieči.“ 

Na to otvori stolnu ladicu i izvadi svežanj pisama 
te, našavši spomenutu molbenicu, sjedne odmah da ju 
prepisuje. 

»A sada valja da se dogovorim s Barom, kako ćemo 
urediti svečanost. Župniku neću da govorim o tom, jer 
on je, budi medju nami rečeno, čovjek dobar, ali čovjek, 
koji se slabo razumije u takove poslove“. 


V. 


Od to doba vidimo nekoliko dana izasobce učitelja 
Pavla Čuturića opet nakon toliko vremena kod svoga 
kista, s kojega bi danas sutra bio takodjer slovio slavom 
umjetničkom, da ga nije udes bacio na stazu znanstvenu, 
na kojoj se medjutim takodjer beru lovorike, pa treba i 
drugim štogod ostaviti. Nu ono malo, što je on razumio 
slikarije, sada mu je upravo dobro došlo. Vrata je za- 
bravio, da mu nitko neulazi u sobu i da stvar ostane 
tajna. Na stolu je razastro tri velika tabaka modre, de- 
bele artije, koja na selu morade da valja mjesto risaće. 
On, kao što je u svem bio čovjek vješt i ništa mu se 
otelo nije, tako je i ovdje pogodio, kako treba. Znadi- 
jaše, da Nj. preuzvišenost uživa u svom grbu obitelj- 
skom. Izumi dakle, kako bi iz sastavina grba složio više 
samostalnih slika. Sjećaše se, da u grbu stajahu s jedne 
strane ribe, a s druge jelen. Sjećaše se i krune nad grbom. 
Razgodi dakle tu heraldičku kombinaciu na tri posebna 
diela. 

Najprije uze risati jelena. Nu što će sa samim je- 
lenom ? Odluči dakle okružiti ga primjernom stafažom. A 
što jelenu dolikuje ljepše, nego li lovac? S jednoga dakle 
kraja načini strmu pećinu i. za njom lovca, koj se samo 
od pasa vidjaše, kako se je iza pećine nadkučio te na 
jelena pušku opaljuje. Jelena je načinio u onom tragič- 
nom trenutku, kako se je upravo pogodjen zrnom iz 
puške prekobacio, zableknuo i noge u zrak dignuo. Oko 

njega načinio travu i, jer upravo bijaše još toliko mjesta 
prazna — do njega pružio lovačkoga psa. 

Po tom uzme drugi list. Ribe su mala stvar, a 
artija je velika. Ribe žive u vodi. Načini dakle vodu i 
tim si prištedi mučno risanje cielih riba. Učini dakle, 
da sve tri ribe u jednom redu proviruju glavom iz vode, 
kao iz koša guske, kada ih nose na pazar. Nu što je to 
sve? — Kao što je na prvom listu, tako i ovdje nariše 
lovca s udicom; ali da ga neslika svega, zakloni ga 
panjem, iza koga da na ribu vreba. Lovački prizori sta- 
jahu u savezu sa samom prigodom svečanosti ; jer kako 
rekosmo, Nj. preuzvišenost imaše upravo taj dan loviti u 
hataru obćine R. 

A sada dodje kruna. Nju je osobitom pomnjom sni- 
mao s naslovnoga lista jedne školske knjige, gdje pod 
njom stojaše: ,s dozvolom poglavarstva“. Kod krune mu 
se učini najpriličnije naslikati pod nju glavu same Njeg. 
preuzvišenosti. Tim mišljaše da će visokomu gostu 0so- 
bito ugoditi. Nu bijaše još s obie strane mnogo prazna 
mjesta. To izpuni sa dva lonca cvieća, koja postavi uz 
okrunjenu glavu Nj. preuzvišenosti. 

Nećemo se ovdje upuštati u razsudjivanje njegove 
umjetnosti. Nu za jedno ga moramo izpričati, što su mu 
mnogi prigovarali, da naime boje nisu svagdje doliko- 
vale predmetu. Nu tuj si on nemogaše inače pomoći, već 
gdje mu oskudievaše prave boje, tamo uze onu, koja je 
najbližja. Tako je n. p. Nj. preuzvišenost izgledala u 
licu, kao da je taj dan cigle vozila; jer nebijaše boje, 
koja ide za meso. 

U tom dodje i ponedjeljak. Vrieme je bilo liepo, 
i tako su djaci sve prošle nedjelje provodili idilički život 
na polju i u planini za ovcami, kozami, konji itd. A 
sada mu ih trebovaše nekoliko za grbonoše, covjetonoše, 
pjevače, — isto lako i nekoliko djevojaka. Valjade mu dakle 
u oči dana, kad je sve kod kuće, zaići po selu i zamo- 

liti ljude, da mu nešto djece pošalje u školu. Bara je 
vas taj dan plela vience i uredjivala školu. Zidovi bjehu 
zastrti velikimi rubci svakojake boje i po njih izprikop- 
čani vienci raznovrstna covieća. Nad stolicom učiteljevom 
bijaše golem vienac od samih gjorgjina i u njem ovie- 
ćem upisan pozdrav ,vivat“. 

Ponedjeljak je dakle osvanuo, Čutarić ge digne u 
svu zoru i pregleda sve u školi. Po tom razveže svežanj 
pisama i položi s jedne strane povelju, kojom je ime- 
novan za učitelja, a s druge spomenuti memorandum. 
Zatim ode još jedanput u vrt i ondje načupa trave, te 
njom. pospe pomost školski, da Nj. preuzvišenosti bude 
mehko hoditi. 

U tom prispiju djaci i djevojke te budu najprije na- 
kićeni: djevojčice po gjorgjinom za svako uho, po tom 
jednom za njedra, jednom za pas, a poslje imađoše uzeti 
još u svaku ruku po jednu. Momci jednom za šešir, jed- 
nom za prsluk, a poslje dobiše još po jednu u svaku 
ruku. Zatim pokušaše izpjevati kratku pjesmicu: ,Sinu 
sunce na zapadu“ — jer Nj. preuzvišenost dolaziaše sa 
zapada — što no ju bijaše učitelj upravo za tu prigodu 
sastavio te se pjevaše kao božićna pjesma: ,Čestit svietu 
danak svemu“. 

Kad to sve obavi, odabere od ostale djece tri grbo- 
noše i njima dade svakomu po jedan dio grba u ruke te 
ih postavi u red tako, da kruna s likom Nj. preuzviše- 
nosti dodje u sredinu, i, zapovjedivši im da budu u 
miru, ode i preodjene se sasvim onako, kao što je prije 
osam dana Njeg. preuzvišenosti čestitao; i budući već 
sedam ura odbilo, izide pred kuću i stane za dud, da 
čeka visokoga gosta, opetujuć sve jednako njemački go- 
vor, kojim imadiaše pozdraviti Nj. preuzvišenost. 

Poslje četvrta na osam usta zvrka kočije iz daleka ; 


& on u živi čas kapu s glave skine, brkove i opravu po- 

namjesti te izidje malo na polje iza duda, odakle je 
Nj. preuzvišenosti na pogledu. 

Kad se kočija približi, on mahne kočijašu rukom da 
stane, i ovaj stane. Učitelj pristupi k vratcam od kočije 
i poklonivši se tri puta, počme: ,EHuer Ewcellene —“ 

Kočijaš kad to vidi, izdere se nanj: | 

— Sam vas vr.. nosi; zar nevidite da Nj. milost 
spava ? 

U to se NJ. preuzvišenost iza sna prene i, videć da 
kola stoje, prepadne se te htjede da skoči upravo na 
onu stranu, gdje učitelj stajaše kod vrataca. Spazivši 
njega, trgne se natrag i dosjeti se odmah jadu. 

Učitelj, prepadnuvši se od mrka pogleda Njeg. pre- 
uzvišenosti, neznade što da počme. Amo mu šešir iz 
ruke na zemlju pao, a onamo mu se kosa od straha na- 
ježila i brci mu se počeli odvijati, kao što se odmata 
trava satovka, kad se djeca njom igraju. Usta kao da 
su mu dretvom sašivena, — ni mrtve riečice da proslovi. 
Ruke mu visiahu po običaju svaka na svoju stranu niz 
noge, i uzalud mu bijaše micati s oba palca — kao da 
vesla, nebi li mu se pokrenuo brod govorničtva — ne- 
mogaše da progovori. 

Njegova preuzvišenost, kako bijaše čovjek inače do- 
bar, videć, gdje se učitelj kao pile u kučine zapleo, za- 
pita ga ljubkim glasom : 

— Što je, moj učitelju ? 

Usta mu se nerazdriešiše, ali ruke mu se razdrve- 
niše, i sve što mogaše bje te rukom pokaza na školu. 

Njegova preuzvišenost, da izpuni volju ubogu čo- 
vjeku, sidje s kola i podje u školu. Kad dodjoše pred 
vrata, požuri se učitelj, da mu ih otvori i unidje za 
njim ; nu u toj velikoj revnosti noga mu se po mastnoj 
travi omakne i on, padajuć nauznačice, sruši pred sobom 
dva grbonoše tako, da više nemogahu rabiti, a za sobom 

tablu. Nj. preuzvišenost prihvati ga rukom pa ga tjesi- 
jaše radi nesreće; a on mu neprestance odvraćaše: 

—- Oprostite Vaša preuzvišenosti ; nije bilo hotimice. 

Djeca, čineć svoju dužnost, zapjevaše dok još uči- 
telj padaše: ,Sinu sunce na zapadu“; ali im on mahnu 
rukom da šute, i tek kad se bješe opet ogsovio i Nj. pre- 
uzvišenosti izpričao, zapovjedi da se s nova pjeva, a on 
sam odmjerivaše takt. 

Nj. preuzv. odmah kod prvih rieči stane izjavljivati 
svoje zadovoljstvo neprestanim ,vrlo dobro“ i ,,dosta je“, 
tako, da učitelj, napokon upućen o povoljnu uspjehu 
pjesme, presječe pjevanje, kojega se jeka odbijaše od 
zidina školskih u šarom raznoglasju, tako, da Nj. pre- 
uzvišenost bi prisiljena malo si pročistiti uši. 

Po tom se imadijaše držati govor, u kom se učitelj 
izpričavaše, što se evo usudjuje Nj. preuzv. na pol puta 
ustavljati itd.; nu i tud se Nj. preuzv. nekako spasi, po- 
o pleskavši učitelja po ramenu. 

Tada uze izpitivati djecu, od koje nekoja moljahu, 
druga čitahu, a treća kazivahu: po čem se pozna kad 
će kiša; da li guske i ostala životinja ima svoj jezik; 
zašto se čovjek strese, kada ga smrt preskoči? itd. 

Napokon zapita učitelj jednu djevojčicu: gdje se je 
rodio spasitelj svieta i kakov se odatle izvodi praktični 
nauk za nas? A djevojka mu odgovori: da kad je njemu 
bila dobra štalica, mi da netražimo bielih dvorova; kad 
je on mogao spavati na slamici, mi da netražimo meh- 
kih dušeka; kad je on mogao s volom i magarcem pod 
jednim krovom stajati, zašto da i mi — Tud joj učitelj 
presječe rieč: 

— Dosta je, diete moje, — jer valjade sve što djeca 
govorahu protumačiti Nj. preuzv. na njemački. 

Nj. preuzvišenost, koja već svega bijaše sita, po- 
hvali u kratko sve, primi memorandum, koj: mu učitelj 

uz duboki poklon predade, i, izilazeć na dvorištna vrata, 
reče mu: 

— Za nedjelju dana dodjite momu nadstojniku po 
odgovor, a držite se pomalo i obćine. 


Kukavni učitelj znadiaše: dobro, što će to reći: ,nad- 
stojniku po odgovor“ i ,obćina“, pak misleć uza to na 
nesreću, koja mu se je malo prije dogodila te :glavni 
dio svečanosti uništila, zatim na kobni odgovor o jasli- 
cah gospodnjih, uzdahnu duboko i reče: 


»Da, da, gospode! Tvojih osam blaženstva MA 
su naša blaženstva“. 


Za osam dana nalazimo učitelja skupa s ostalom 
svjetinom u letvami pretinjenom tobožnjem predsobju Nje- 
gove uglednosti g. nadstojnika. Pandur vlasteoski pro- 
ziva redom ljude, kako mu ih kazuje g. nadstojnik. Na 
jedanput zavikne : 

— Učitelj Pavao Čuturić! 

— Hier! odjavi se on. 

— Evo vam Vaše molbenice s riešenjem, reče nad- 
stojnik i pruži mu onaj poznati memorandum preko ra- 
mena, kako mu stojaše za stoleem, i nepogledavši ga 
u lice. ' 

Učitelj, koj bješe odlučio, da danas “neće štediti 
rieči, . kud puklo da puklo, nehtjede da se odmah ukloni, 
nego stade za stolcem Njeg. uglednosti i čitaše riešenje: 

» Ob instantes hoc anno penes, ovile, stabula, caeteraque 
nelifna. oeconomica multiplices reparationes, petito deferri 
non posse“,. Kad to pročita, kako bijaše čovjek čedan, 
nehtjede da čini prostačina, nego, kako će fino prevući 
izpod nosa nadstojniku tu nepravdu, reče mu, smiešeć 
se — kako mišljaše -— ironično: a 

— Hvala vam, gospodine nadstojniče. . 

ma pako uze to pod istinu i odgovori; naklo- 


nivši se: 


Jurković. Sabrane pripoviesti II. 4 


— Na malu, učitelju. 

Na malu da, mišljaše u sebi učitelj i tek na 
stubah dvorskih šaku stisne te, obazrievši se nekoliko 
puta tamo i amo, rekne oštro i glasno nadstojniku u 
drugom spratu: Na malu! Što na malu? Na ničem! i 
tako si izkalivši srdee na nadstojniku, ode seoskomu 
knezu. 

— Dobar dan, kneže! 

— Bog daj, učitelju! 

— Brate kneže. Sad neima više šale, već gledaj 
s obćinom da mi opravite kuću. Ne samo da je sramota 
za obćinu, nego ja mogu svaki dan u njoj skupa sa ženom 
i djecom izgubiti glavu. Pa da bar tom prigodom uz- 
bude i vaše djece nekoliko, te bi u napredak bili valjada 
malo pametniji. | 

— Učitelju moj, odgovori mu knez, sve je to liepo 
i toliko puta se je već mislilo na tvoju kuću. Nu ove 
godine valja pokriti obćinsku krčmu, valja stražu, valja 
nam, kako smo se zavjetovali, sagraditi pred selom kape- 
licu svetomu Antunu. 

— E, tako li je to? razžesti se učitelj. Onamo su 
preče ovce i koze, konji i volovi, nego li učitelj i obi- 
telj njegova; a ovamo se gradi krčma i straža, a učite- 
ljevu stanu što Bog dade! Sebi pravite zaštitnike, da 
vam brane marhu i polja. Ja netrebam ni jednoga od 
njih. Tko će dakle zaštitavati mene i moju dječicu? 
Sveti Antun, nije li kneže? 

— Tko mu drago; ele ti si zabilježen poslednji. 

— Zuam, znam, reče učitelj odilazeć. Bog će mene 
ćuvati, braniti i hraniti, kao i do sada. Gradite si ov- 
čare i štale, da vam nepokisnu ovce i da vam nezebu 
konji i volovi, a ja ću u svojoj kobači živiti sa svoje 
četvero pilića, dok bude božja volja. Vas neka štiti sveti 
Antun; a ja se izručujem mudrici sv. Kati i učitelju 
svih učitelja, Spasu našemu Krstu. Hranite se vi bielim | 

hljebom i mesom, a ja ću projom i kiselicom, kao i do 
sada. Nu i ti kneže, i ti nadstojniče, nedaj meni Bože, 
kao što se tvrdo nadam, sjesti na onom drugom svietu 
uz prestolje božje, pa da vas dvojicu, a i Nj. preuzviše- 
nost — budi medju nami rečeno — smotrim, kao onaj 
Lazar evangjeoski, na dnu pakla, gdje jedan drva tovari, 
drugi vozi, a treći vatru loži; pa da onda vi, smotrivši 
mene, stanete zalamati rukama i vikati što vas grlo 
nosi: ,Sladki, ljubezni meštre Pavle! Daj nam dobaci 
štogodj, da se uzpnemo k tebi“; a ja bih onda uzeo ka- 
kovu podugačku gužvu, pa bih vam ju dodao; a kad bi 
bili jedno dva tri hvata od zemlje, onda bih vas na je- 
danput — zvec! o zemlju. — I tako, kao što iz svega 
vidim, učitelj je zbilja samo prognanik na ovom svietu, 
a prava njegova domovina tamo je gori. 


VI. 


Kako se doznaje iz književne ostavine učitelja P. 
Čuturića, imenito iz njegova dnevnika, koga ulomci evo 
pred nami leže, morao je on dvie tri godine poslje ovih 
dogodjaja umrieti; jer, opisavši još jednu učiteljsku 
skupštinu, u kojoj je on opet pero vodio, i upisavši go- 
vore, koje je tom prigodom držao, zaključuje svoj dnevnik 
ovimi riečmi: ,Buduć pako da osjećam, da mi doskora 
valja umrieti, s toga se ovim — salvo de reliquo crea- 
toris' sn creuturam  dominio — odričem već unapried 
svieta, i što mi još preostaje vremena, to ću da se za 
smrt pripravljam. Ako se medjutim ipak. sluči štogod 
znamenita, što bi za moj Život bilo od kakove važnosti, 
to će se naći na koricah moga molitvenika“. U ostalom, 
na tom molitveniku ništa se drugo nenalazi zabilježeno, 
do nekoliko oka veresije u krčmara Leporta:i da se je 
14. travnja otelila krava zekulja, a 29. da je. tela me- 


saru prodano skupa sa kravom. 
* 

. U seoskom zapisniku stoji, da je — kao mnogi drugi 
veliki muževi staroga i novoga svieta — sahranjen na 
obćinske troškove; što se takodjer za dopunjenje životo- 
pisa napomenuti, mora. 

Njegovi rukopisi nalaze se u dječjega skrbnika, koj 
ih čuva kao znamenitost neku i još nije pravo odlučio, 
kojemu zavodu da ih pokloni. Nam ih je ustupio samo 
za porabu, te iskreno izpoviedamo, da nam je žao, što 
ništa nije podpuno, već moradosmo pobirati po ulomcih, 
gdje šta znamenitijega mogosmo naći. Ima i boljih pro- 
izvoda pera njegova, nego što je dnevnik, koj medju 
rukopisi dolazi pod latinskim naslovom: , Commentarii 
Pauli Csuturica ludimagistri R....8i8,“ — ali tim bi 
trebao velik komentar, koj posao mi ostavljamo drugim. 

Pavao Čuturić bio je jedan od onih ljudi, koji su 
i umrli, a nikada pravo neznali, zašto su se upravo ro- 
dili. Laćali se ovoga i onoga, samo jednoga ne — zašto 
su možda upravo bili. Čovjek inače dobra srdea, koj se 
je mogao nad svačim razplakati, nad: zaklanim piletom, 
a kamo li ne nad nesretnim čovjekom. :A sam bijaše ne- 
sretnik i mučenik ovoga svieta sried umišljene svoje 
sreće. On si je sam vračao od zla dobro, od siromaštva 
bogatstvo, od nužde kriepost, od neukosti znanje, i to 
bez ikakve čarolije: čaša vinca, jedan dan dobar medju 
deset hrdjavih pretvaraše mu pakao u raj. Ako. ga gdje 
uzpitaju, kako je živio, a on će reći: onako kako sam 
znao i -mogao. Bio je. u ostalom nizka, malo nerazmjerna 
stasa, kratkih nogu i. dugačka tiela; jake kose, koju je 
uvijek na oči natjerivao; dugih ruku, koje je samo u 
osobitih prigodah dizao, inače su mu uvjek visile, i u 
govoru je obično samo palcevi kretao i prebirao. Imao 
je: mnoge pogreške i običaje velikih inače ljudi: mucao, 
kao: i najveći govornik .stare Grčke; uviek se jednako 
odievao, kao Napoleon veliki; ljubio. čašu vinea, kao 
Lesandro; bio u nuždi s malim . zadovoljan, a u- svih 

nesgodah života ravnodušan kao Sokrate i Diogene. Inače 
je malo govorio, a mnogo mislio. U običnom govoru 
imao je tri poslovice, kojimi je govor izmjence prepli- 
tao: ,Kako da kažem“ ,Što ti ja znadem“ ,I tako 


dalje“ ; a svečana mu je poslovica bila: ,Sic itur_ ad 
astra!“ 


PETAKINJA VINA. 
I. 


Bin je početkom ovoga našega čudnovatoga stoljeća. 
— prije kakovih šestdeset godina. Fraza je svakdanja: 
da se godine u životu naroda broje kao časovi u životu 
pojedinaca. Nu to se od naših vremena reći nemože. Jer 
kao što u životu ljudi pojedinih, tako i u životu čitavih 
naroda ima godina toli dogodjajnih, da mogu brojiti 
jedna za deset i stotinu drugih praznih i jalovih. A ta- 
kove su ove naše godine, u kojih zelena još mladost 
svakojakim izkustvom nadkriljuje siedu starost prošlih 
vjekova. . 

Šestdeset godina! 

Koja je razlika izmedju danas i onda! 

Otci naši nalažahu se baš na izmaku stare dobe i 
legoše u grobove, ostavivši nam, djeci svojoj, svu baš- 
tinu svoga vremena, misleći da ćemo je se za uviek uži- 
vati, a i nesluteći, da ćemo za šestdeset godina mi po 
uspomenah svojih biti od njih razstavljeni granicami, 
koje diele dva svieta jedan od drugoga. 

Zato, tko mladjemu naraštaju hoće da pripovieda 
što je pred šestdeset godina bilo, tomu valja, ako će da 
ga razumije, karakterisati najprije vrieme i ljude. A što 
prije svega znati valja, to je: da je kolievka ovoj pri- 
poviedci Slavonija. 

Vrieme ono najprikladnije bi se za tu zemlju moglo 
nazvati dobom Saturnovom, a zemlja sama Arkadijom. 

Neću da ga nazivam dobom zlatnom, jer bijaše puno i 
gnjile i olova i željeza u njem. Zemlja rodijaše gotovo 
sama od sebe; pa opet bijaše svega izobila; glad bijaše 
samo u litanijah, a nemorijaše nikoga; niti se znadijaše 
što je umjetna potreba; a što narav zahtieva, to davaše 
blaga mati zemlja svakomu. Novca, koj je stajao uviek 
u razmjeru s potreboćami ljudskimi, bijaše veoma malo, 
i u tom nam, kao i Tacitovim starim Germanom, bijahu 
bogovi više propitii — milostivi — nego li irati 
— zlohotni. Izvukav se po svoj prilici davno već iz 
koža zverinjih, nedotjerasmo ipak pozajmljenom tudjom 
obrtnošću dalje od onih dogmatičkih modrih haljina kod 
odličnijega, a svojom od domaćega platna i sukna kod 
prostoga ljudstva, 

Prema tomu bijahu i ljudi: prosti ali i prostodnšni ; 
slabo naučni, ali i manje izopačeni; uz veću jednakost 
bijaše i više sloge i ljubavi ; bez tudjih moda, bez tudjih 
mana; bez stranih jezika, bez domaćega odmetničtva ; 
jednom riečju, bez tudjega upliva više prianjajući uz 
svoje. 

Rieč je: težko zemlji kuda vojska prodje. 1 jedan- 
put je dosta, a nekmoli kuda je prolazila stotine godina. 
Ta da je raj zemaljski bila, morala bi nastati pustoš i 
divljač, kud su biesni Turci konje igrali i silne vojske 
sve pod noge okretale. Gdje je negda polje žitom rodilo, 
a gore rujnim vinom ; gdje su negda stajali kićeni vrtovi, 
tud poniče korov i šikarje, sela vatrom izgorješe, ljudi 
što izginuše što se razbjegoše, a mjesto njih napučiše 
zemlju šumske zvieri, zanajviše vuci grabežljivci. 

Turci odoše, ostaviv nam za haštinu divljač i pu- 
stinju. Malo po malo počeše se razplašeni stanovnici vra» 
ćati i novi naseljenici dolaziti te sela opet zamitati; al 
gdje hotijaše čovjek da sjedne, trebaše mu najprije vuka 
sa Ježaja dignuti ili lisicu iz jazbine iztjerati i tako se 
sa zvjerinjem otimati za nov zavičaj. Sve što Ježi medju 

Savom i Dravom: i planine i ravni — sve to bijaše jedna. 


gusta šuma. U to doba bijaše zemlja nalik čovjeku, sinu 
prirode, kako ga je u najvećem naponu i jedrini po svem 
tielu dlaka i kudra spopala, i brada mu jošte neokušala 
britve, a kosa na glavi oštrih nožica. Dakako da su se 
od to doba našli majstori i zvani i nezvani, te su div- 
ljaka liepo obrijali i ošišali, ostavivši mu samo male za- 
lizke oko ušiju, a kosu mu podrezavši na englezku. 

U tom prastanju i iznovičnom zametu bijaše dakako 
narav neograničena vladalica u svem. Što je ona razsta- 
vila, to mogaše samo Bog opet sastaviti. I danas je on 
jedini cestar u nekojih zemljah. Kada on osuši, tada se 
putuje. No onda bijaše još gorje i žalostnije, nego li 
danas. Gdje su se dvie kose ukrstile: eto ti četiri zemlje! 
Da nije gore: mogli bi.se dovikati; aa sastati gdjekad 
za ništa na svietu. 

No da mi neodvikne tkogod onu Dlogskovać claude 
portam, ne urbs ezeat (zatvori vrata, da ti grad neuteče), 
prekidam ovaj uvod, te prelazim na samu stvar. 

U jednom od onih divljih prediela leži i danas 
malo seoce pod planinom; a u tom seocu življaše pred 
šestdeset godina čovjek veoma pitom, starac župnik 
seoski, sam kao pustinjak, a neimajuć ni blizu nikoga 
sebi ravna. Što su danas cieli kotari crkveni, to onda ' 
bijahu župe. I za nje se nemogaše smoći svećenika pa 
bilo i samih jezgraša*); a ni činovnika nebijaše i po 
selih, koliko danas. Starac dakle bijaše sam sebi razgo- 
vor, Niemih. prijatelja imadjaše nekoliko knjižica na 
polici; živi bijahu u ono doba riedki. 

Ali upravo što riedki, bijahu i više cienjeni. Prija- 
teljstvo izgubilo je puno od. intenzivne snage svoga pri- 


*) Jez graši se zvahu svećenici, koji su na brzu ruku svr- 
šili bogoslovne nauke, izučivši Pavićevu »Jezgru sv, pisma“, koja 
se je onda ga nevolju smatrala kao neka merikped je svega 


bogoslovnoga. znanja. 

jašnjega znamenovanja, odkada svatko hoće da bude pri- 
jatelj svakomu. Onda se prijatelji redje vidjahu i sasta- 
jahu, i zato bijaše u tom svetom odnošaju srodnih duša 
više srdačnosti nego li danas. Što su danas prijateljski 
:sastanci naprama onim starih vremena? Onda svaka - 
gostba bijaše mali epos, vriedan Odyssee Homerove. 
Srdačnost je rodjena sestra bezazlene šale; i veseli sa- 
stanci onih vremena bijahu upravo prigode, u kojih se 
razviše onj više puta smiešni, ali plemeniti značaji, što 
no, prosti od stoičke naduhtosti, smatrahu ovaj sviet po 
načelih neke praktične filozofije, koja neklanjajuć se u 
svem nauku Epikurovu, izražavaše u životu ono, što nas 
tako ugodno dira kod nekojih starih praktičnih .. vele- 
uma, i sastoji, rekli bismo, u nekoj smjelosti života. — 
Odatle naši Zvekani i Zvekanijade; odatle klasično doba 
našega gostoljubja; odatle Oresti i Piladi, koji nemogahu 
jedan bez drugoga živjeti, niti se za dugo preživjeti. 

No kud ja opet zadjoh?, Zar je to pripoviedka < 0 
petakinji vina? 


JI. 
Naš starac žu nik sjedi u svojoj sobici. Na stolu 


nee nea 


mu molitvenik, a do njega Kućnik.i. Satir Relkovi- | 
_6ev. Doba je zimno, a danu pod večer. Stare noge već 
su taj dan puno prevalile, obišav nekoliko bolestnika sa 
nebeskom poputbinom. Starac je sumoran i dremovan te, 
malo u knjigu zagledav, vadi burmuticu i nos si pod- 
prašuje i duh budi. Da ga je tko u taj par motrio, vi- 
dio bi, da je starac nešto raztrešen i da nikako nemože 
pokupiti misli na knjizi. Zato napokon ustane i, pro- 
šetav se dva tri puta po sobi, nasloni se na prozor, ne 
da gleda, jer kroz večernju pomrčinu nevidjaše se već 
ništa do criepom ili lojanicom razsvietljenih - prozora u 
selu, nego da mirnije misli. U sobi i na polju vladaše 
mrtva tišina i samo se čujaše neprestani klopot velike 


DB 


rožne burmutice starčeve. Mnoge velike misli i najsmje- 
lije. odluke porodile su se već iz jedne lule duhana, ša- 
ljice crne kave ili čaja; a i burmut nije poslednje duhu 
obndilo. To će mi posvjedočiti mnogi spisatelj i umjet- 
. nik; a da nam je zapitati i one genije, što no su obreli 
najveća čudesa našega vieka: parne strojeve, brzojav itd. 
tko zna, nebi li nam i oni kazivali, koliko su, snujuć 
svoje velike osnove, kave i _burmuta popili, ili duhana 
popušili. Kada misao zapne: to su često lokomotivi, koji 
ju dalje tjeraju. Tko dakle čim, a starac burmutom. I 
da nebijaše njega, tko zna, bi li tako brzo stigao na po- 
staju stanovite odluke. 

»Zašto da neidem?“ govoraše sam sobom. ,Do go- 
dine! tko zna? — živ ili mrtav. A put je dobar, saonik 
prekrasan“. 

A sada valja kazati, o čem se radi. 

Svietlo je Marinje rodjen dan starčev, a k tomu 
crkveni god u selu. Na taj, dan običavahu dolaziti k njemu 
stari prijatelji iz bliza i daleka, To bijaše za njega naj- 
oveći dan u godini. 

Svega dosta, ali vina neima. Godina njim omah- 
nula, a staro se popilo. Ima doduše još izobila garova 
Klikuna ; ali je Klikun piće ubojito; duh pritište, mjesto 
da ga uzdiže; krv sguštava, mjesto da ju tanji; kada ga 
se napiješ, kao da ti je tko privezao po težki kamen za 
svaku nogu. Da je kakova pusta lagana magjarca, od 
koga čovjeku krila porastu. 

A o tom se upravo radi. Starac je njega i dosada, 
kada je trebalo, preko planine dobavljao, pa je i sada 
rad. K tomu ima staroga prijatelja od djačkih vremena, | 
kada je učio škole u Magjarskoj, pa bi uzpuš mogao i 
njega obići. 

Zato ,Idem“ veli ,pa bilo kako mu drago. On 
starac, ja starac; pa da se barem vidimo još jedanput 
ovoga svieta.“ 


59 


To rekav u sebi, zovne glasno: ,Gjuro!“ 

Nitko ništa. 

Vikne još glasnije: ,, Gjuro!“ 

A Gjure ni od korova. 

Kad i treći put ,Gjuro! — Bog s vami; zar ste 
svi pomrli!“ malo čas — unidje u sobu seljak sav biel 
od sniega te će: 

— Zapoviedajte, gospodine. 

Starac se osvrne: 

— Što je dobra? 


— Vi me zovnuste, gospodine! Što zapoviedate, od- 


govori, našav se u čudu seljak. 

— A! ti si Gjuro! Nisam tebe zvao, nego svoga 
kočijaša. — O Bože! sve selo čuje, a oni kao da su svi 
gluhi. Kada si već tu, brate Gjuro, potrudi se dolje i 
pošalji mi kočijaša amo. 

Kado za malo, eto ti seljaka na prstih: 

— Oni već spavaju, gospodine! 

— Tko oni? . 

— Kočijaš, gospodine. 

— Nije već, nego reci još. Ta to je dembel, ka- 
kova nehrani ni padišah u Carigradu. Pa što ga nisi 
probudio ? 

— Spava gospodine! odgovori seljak tiho. 

— Pa neka spava, razpali se starac; ako je moj 
kočijaš, nije vladika, da se nesmije buditi. Idi dolje, pa 
ga sdrmaj za nos; a ako ustati nehtjedne, polij ga mrzlom 
vodom, da mu se speru jedanput krmelji s očiu. Idi, i 
da nisi učinio drugčije. 
| Čas, dva, eto ti Gjure s bukom i vikom velikom: 
»Čekaj hrdjo paorska; naučiti, ću ja tebe što je parokov 
kočijaš!“ i uljegne u sobu sav mokar i još bunovan — 
.— Što zapoviedate, gospodine ? 

— Što zapoviedam? Ti još, čini mi se, spavaš. Na, 
evo ti prstovet bnrmuta, da ti se malo izbistri u toj 


60 


tikvanji, —> i pruži mu'burmutieu. — Da sbilja, gospodaru ; : 
ti mene već četvrti dan služiš, a ja još: negnam, S kim 
imam sreću. Imaš li kakova pisma? 

— Neimam, odgovori BJE ja sam si Koa 
najbolje pismo. 
< — Liepo! Gjuro znam da se zoveš; a sada mi kaži | 
na rieč, tko si i odkle si? 

— Moj je život čudnovat, poče kočijaš. 

— Stani, stani! Samo mi kaži, gdje si sve služio ? 

— Najprije u komedijaša. 

— Što? — pa koju si nesreću vodđao ? 

— Vodio nisam ništa. Vi mislite medjede ili maj- 
mune. To ne; već sim išao neko vrieme po 'svietu od sela 
do sela s “komedijom. Bilo nas nešto pa Bu nešto 
drvenih lutaka. S. 

— Tako. A iko ti je ma oto? 

— Neznam. 

— Odakle si? 

— Neznam. 

— Kako si star? 

— Ni to neznam. 

— Liepo! — Pa što si bio onda? 

— Bio sam konobarom ; a poslje toga manastirskim 
slugom. | 
— Hm!'hm — to dolazi sve gorje. A zatim? 

— Došao sam k Vam: 

— Hvala Bogu! Gjuro! Sutra ćemo na put! | 

—' Nemože se, gospodine. pik 

— Zašto? 

— Jugovina je. 

— Kakova jugovina, Bog s tobom, gdje od zime 
drvlje puca? Nemoj ti šeprtljiti; već još večeras sve 
priredi, da se zorom možemo krenuti od. kuće. Jedno 
nemoj zaboraviti : sada odmah izpuri onu praznu pokoru 
u podrumu i natovari na kola u zakošak. 

— Hoću gospodine. Lahku noć! . 
 — Bog. ti dao lahku noć. — Pouzdano čeljade ! 
Što već izbacuje zemlja i more, to mora k meni doći. 
Ali evo ga čini mi se natrag. | 
— Što je? 
— Vratio sam se, da vam još dvoje kažem. 
o Što je prvo? | 
— Prvo je to, da osim svega onoga, što Sam rekao, 
| umijem i kuhati malo. 
— Što će mi tvoje kuhanje ? Tvoje je konje timariti 
i pošteno tjerati. Jesi li razumio ? A što je drugo? 
— Drugo je, da mi pare za sutra šubaru i pu- 
stene cipele. 


— E da? Zašto ne i bundu? Gledaj ti njega! Od- 
lazi! — Da sbilja! Znaš li ti puteve ovuda? . 
— Kako nebi? 

— A ti hajde; pa sutra u svu: zoru da: si spreman. 

U tom se pecijaše dolje u kuhinji čerek i suhi ko- 
Jači; tikvica se napunila žganicom, a čutura vinom: — 
zaira putnikom. 


III. 


Još i nemišljaše svanuti, a starac se već digao, ko- 
čijaša probudio te mu zapovjedio da preže. 


 Prekrstiv se, sjedne u saonice, pa u ime božje. m 


Do oko devete ure provalili sretno planinu i snišli 
u ravnjcu ; ali tu sada započeše čudnovate prigode sa 
petakinjom Vina. 


| Ima pa se čovjek zamrsi u protivne salati te 
mu.bude.kao onomu uvračanomu Lukijanovu.magardu : 
iz jedne biede pada u drugu, dok se slučajno gdjegod 
nenapase ruža, t. j.. nenamjeri na sretnu koju sgodu, 
o kojoj se čvor. opet razrieši. 

Tud već konji umorni i valjade ih odmoriti i na- 
hraniti; a putnici prozebli i ogladnjeli te je i njim 
nužda ugrijati se i malo štogod založiti. 

U to ime stanu pred tobožnjom krčmom u selu. 
Starac, prije nego će se skinuti s kola, posegne rukom 
u zakošak da izvadi torbu s jelom i čuturu s vinom. Uz 
to mu padne na um petakinja i stane razkapati sieno, 
da ju vidi. Kad tamo, ali — petakinje nema! 

— Gdje je sud, nesretni sine? upita kočijaša. 

— Kakov sud? odgovori mu on hladnokrvno. 

— Ta zar ti nisam rekao sinoć, da izpuriš i nato- 
variš onu praznu petorku ? | 

— To ste vi možda mislili, ali rekli mi niste. 

Starac metnuv kažiprst na nos, počme sumnjati, da 
li nije sbilja tako. 

— Ej zaboravna starosti! reče. Sada kako je tako 
je; moramo gledati, kako da si pomognemo. Hrani brzo, 
pa da idemo dalje. 

Za odmora i jela smislio i način, kako će si po- 
moći. | 

Sjednuv na kola, reče kočijašu: 

— Sada hajde malo drumom, pa ćeš onda skrenuti 
na lievo. 

Tu on u nekom selu imadjaše iškodjer staroga 
znanca i prijatelja i bješe proračunao, da će najljepše 
k njemu na ručak te se liepo pokriepiti i pregiu 
a i petakinja će se u njega naći. 

— E! tko zna, čemu je to dobro, tješijaše sam sebe. 

Ali je prijateljstvo nadovezljivo, starost i onako 
govorljiva, a zimi topla peć i čašica vina zamamljiva. 
Čas po čas, rieč po rieč — mind i pravo vrieme 
polazku. 

— Hoću li stignuti do mraka, brate Antune ? Samo 
da mi je izići iz ovoga labirinta od šuma i ugledati 
sretno Dravu. 

— Hočeš, hočeš. Još je dosta dana; konji su od- 
morni, a put utrven. 

Natovariv petorku i poljubiv se s bratom Antunom, 
podju dalje. 

Tud se čvor zavezao. 


IV. 


Dok je bilo dana, i kojekako; ali ga nebilo za- 
dugo. Mišlju čovjek prevaljuje milje u trenutke; al je u 
konjah osam noga, pa valja svakom stati na tvrdu zem- 
ljicu, pa onda istom dva koračaja. Zimi je noć kao pu- 
stahija: podkrade se, da je ni neosjetiš: dušmanin sva- 
komu čovjeku, a osobito putniku. Gdje danju ni ptica 
zapjevati nesmije, tud se njom roče vuci i hajduci. 

Dok je bilo dana i sumraka, dotle i starac vierno 
motrio kuda je put, osjetiv da mu je kočijaš nevješt; 
ali iza kratka sumračja zagusti tama, a oni još neuhva- 
tili druma. Kud je i onako tmuša kao tiesto: u šumi se 
nevidjaše, što no vele, prsta pred nosom. Tama zagustila, 
a studen zaljutila. Starac, navukav šubaru preko ušiu, 
a zamotav se do preko očiu, prestade motriti, izručiv se 
Bogu i angjelu čuvaru. | 

Tako išli zadugo, a još sve od nikud ni sela ni 
druma. To starcu već dodijalo te vikne kočijašu : 

— Mćre, ti bludiš. Odkada putujemo, valjalo bi da 
smo u Osieku; a nas još ni na drumu. 'Tjeraj što koj 
konj skočiti može, pa kamo došli da došli. 

Kočijaš bičem izmahne te sastavi od repa do glave 
najprije macka pa onda kulaša; lete konji kao dvie 
vile; fićuk stoji tanahna zraka iza njih, a tutnjava šumom 
tvrdih kopita po još tvrdjoj paledici. Ubogi starac od- 
skače od sjedala, kao malj od nakovnja. Kao što je 
mačku u vreći, ili muhi u rogu, ili nesretnomu sibir- 
skomu prognaniku u tiesnoj kibitci, tako njemu tumara- 
jućemu bez izvjestna pravca po toj noći tamnoj. 

Ali dade Bog — izidoše iz.šume na polje. Tud 
bijaše malo vidnije, a k tomu zasja u neizvjestnoj da- 
lečini kano zviezda utjehe malo svjetla; za koje se još 
nemogaše znati, da li je pod vedrim nebom ili pod 
krovom. | s: 

— Onamo gledaj da živi dodjemo, vikne opet kočijašu ; 
a vierni konji, kao da razumješe uzklik sdvojenja gospo-. 
dareva, pružili se te, omićuć trbuhom duboki snieg, po- 
vezoše ga, što nogama grabiti mogu, onamo. 


Nu tko zna, kako je lažljiva svjetlost noći, vjerovati 
će nam, da je starac s prevarene nade sto puta uzdah- 
nuo, dok se je napokon svjetlu tako blizu prikučio, da 
sada već, na svoju veliku radost, mogaše razabrati, da 
je ono, što ga je tako dugo varalo, te bi čas izčeznulo a 
čas se opet pomolilo, sbilja svieća u kući. 


. Tako bijaše , drugovom Kolumbovim, kada nakon 
duga lutanja po bezkrajnoj pučini .morskoj, gotovi da 
sdvoje, spaziše najedanput kopno : Kopno! kopno !— Selo ! 
selo! — Odlahnu i starcu i I — a najviše ubogim 
konjem. > , 

E da je kojom srećom Osiek! — A možda i jest. 
Selu je nalik, a moglo bi biti i predgradje gradu. — 
Možebit! ' 0 
o. — Gdje je gostionica, momče? upitaše nekoga 
na ulici. 

_ Četvrta kuća odavle na lievo, 

— Au kakovom smo to mjestu ? 

 — U Koški! 
| — U Koški! — Za ime božje! To izusti starac. j i 
više Ni rieči. | 


Unišav u dvorište, sanijesti saonice na prvo mjesto 
pod kolnicom .te, unišav u krčmu, dade si spremiti malo 
topla jela i, zamoliv gazdu, da ga zorom nae Ma 
onako izlomatan--i trudan da spava. : 

Prespavavši sladko svu noć, na jedan put kuc! kuc ! 
na vratih : 

Zora je, gospodine! 

Muka je ustati na još veće muke; ali se mora. 
Opraviv se, uzove krčmara i zapovjedi mu, da kočijaš 
preže pod prve saonice pod kolnicom. | 

To gazda obavi, novce primi i nastane opet podpun 
mir i tišina u kući. 

Na polju još mrak; ali pjetli već zoru ozivaju. Nije 
fajde : kratki danci, daleki konaci. 

Utrpav se dobro, sjedne na saonice, nerekav ni rieči: 
prošao ga sav razgovor, i samo misli na kuću i na liepi 
svoj mir i udobnost u njoj. 


V. 


Zima malo popustila i nastalo podpuno bezvjetarje : 
put gladak kao staklo; starac se malo po malo zanio i 
zadriemao. Već se poodanilo; — saonice lagano idu, 
kočijaš puši i muči. S te promjene i starac se iza sna 
prene. | 

— O sveta Trojice! Za pet rana Isusovih! Što je 
opet to? 

Strašne planine, — i zato saonice lagano idu. Odkle 
planine, gdje bi imala biti ravnica? 

Tu već hijede da se prodre na kočijaša; ali evo 


nove prikazni: — mjesto macka i kulaša, ridjan i 
žerav!! 

Prekrsti se i oči si protare: — uzalud! — ridjan 
i žerav! 


--— Što je to? davila: a kočijaš se trgne i lula mu 
padne iz ustiu na zemlju; a kada vidi, koga vozi, skoči 
kao uzet iz saonica, pa bjež u planinu. 

— Natrag, natrag, sinko! stade ga dozivati starao, 
komu sad već udariše suze na oči od tuge i brige, gdje će 
ostati sam u gori, da ga izjedu vuci. 

Jurković. Sabrane pripoviesti II. —. 5 

Težkom mukom vrati poplašena čovjeka, koj mi- 
šljaše da mu se je gazda prometnuo vragom. | 

— Neboj se, sinko; nisam ja taj; ali posao jest njegov. 

Porazumiv se medju sobom prijateljski, stvar se ob- 
jasni: saonice, tužan, da su izmienjene | 

— Pa što ćemo sada, ako boga znadeš? 

— Ništa, nego da se vratimo. 


Uzalud je prkositi slučaju; njemu se pokorava i 
najjači i najveći; i tko je tvrdji od kamena, biva njim 
mekši od kaše. 
| — A ti tjeraj, pa što nam bog dade. 

Kočijaš okrene te natrag. 

Čovjek, čiji bijahu konji i saonice, već ukleo i 
starca i kočijaša si; a Gjuro se zabrinuo, što će bez 
gospodara. 

Kad oko podne, eto ti i jednoga i drugoga; konje 
zamorili, a oni izgladnjeli. 

Dva gospodara, kraj sve neprilike, što su si neho- 
tice učinili, spoznavši se pobliže, postadoše najbolji pri- 
jatelji. Od izpričavanja dodje malo po malo do lakrdije 
i, da se sjećaju kada su se tako čudnovato spoznali, — 
do čaše vina. U njoj se utopi sva briga i tuga starčeva 
i zaboravi na sve što je bilo. 

Onaj novi prijatelj njegov bijaše trgovac, čovjek, koj 
je mnogo svieta vidio i znadijaše pričati bez kraja i 
konca. Svieća se užiže od svieće, a rieč se hvata rieči, pa 
tako malo po malo bude i po podne. 


Izjedši malo ćimbura i izkapivši nekoliko čašica, 
sjete se napokon putnici i puta te si počmu napijati: 
»Pijmo pa hajdmo“. 

Ele vrieme nečeka. Donese se sbilja posljednja i, 
nju osušiv, sjednu te jedan put planine, a drugi put 
Osieka. Tu je drum: tu se nemože zaići. 

VI. 


Malo, malo, eto opet mraka. Starac lulu zapalio, za 
put ga ni brige nije. 

Prošli sela do Osieka: sada su sigurni. 

Ukazaše se u daljini svieće na stotine, a on uz- 
dahnu: 

— Hvala bogu! 

Svieće sve bliže i, prije nego se je nadao, skrenuše 
saone s puta u ulicu. 

— Evo nas u gornjem gradu! 

Čimbur studen već davno probavila i glad mu ste- 
zaše želudac kao dretva praznu torbu. S toga motrijaše 
i lievo i desno, gdje će spaziti gostionicu prama stališu 
i još više prama želudcu svomu. Kad eto ti kuće na kat 
i gore i dolje razsvietljene, a u njoj čitav trpanae. 

— To je gostionica. Tjeraj u nutra! 

Dok saone u dvorište, jedni sluge pritrčaše i konje 
izpregoše, a drugi starca stubami gore povedoše. Kad u 
gornji triem, tu mu sobu pokazaše, gdje da se svuče; 
nu on nehtjede, već unidje pod šubarom i u bundi u 
prvu sobu i sjede za prostrt stol. 

Sluge jedan drugoga pogledaše; ali nitko se neusudi 
kazati ni rieči. | 

Do njega jurba gospode i gospodja, krabuljaša 
(maski) i bez krabulja po svih sobah ; vika, cika, smieh: 
u obće živahna zabava; a kada on za stol sio, sve umuk- 
nulo i u njega oči uprlo. 

U taj čas, dosjetiv se jadu domaćin, upotriebi slu- 
čaj za šalu i, pritrčavši redom gostom te im nešto pri- 
šaptnuvši : zavlada opet prijašnja živahnost. 

Za malo pristupi k stareu čovjek mlad, veoma od- 
lična izgleda, te ga zapita, što da zapovieda. | 

— I od jela i od pila, što imadete najbolja. 

Podvornik ode i za malo donesoše sluge na više 

* 

pladnjeva srnetine, uštipaka i drugih slaštica, a uza 
to bocu vina kao zlato; i starac pomisli u sebi: ,,To je 
gospodski“. 

Al uza to neopazi podmukli smieh svih gosti, a 
osobito ljepotica, koje su u tom slabije petlje od muž- 
karaca.: 

Na posljedku napustiše nanj krabuljaše, i sad da 
vidiš gotove neprilike: presjede starcu ono nekoliko 
zalogaja, što ih je pojio. 

— To opet nije čist posao. Sam me je belaj i ovamo 
nanio, pomisli u sebi. 

Kada šale već dosta bilo, domaćin, da starca, koga 
je dobro poznavao, oprosti muka, izide i stane pred 
njega. | 

— O Illustrissime, poviknu od radosti starac. S4m 
vas je bog donio da _me izbavite od ovih stršenova. A 
odakle Vi ovamo ? 

— A odakle Vi? upita ga domaćin. 

— Kamo? 

— K meni. 

— Kamo k vam? 

— Ovamo. 

— A gdje smo mi — —? 

— U Čepinu, — kod mene. 
| To bijaše već odviše. Na te rieči malo da se ne- 
obeznani i uze, nevjerujuć već ni očima ni ušima, do- 
maćina od pete do glave mjeriti, a sebi glavu opipavati. 

— To nije istina! to nemože biti; ili sam ovaj čas 
uvračan! | 

Al u tom spazi još nekoliko znanaca — i medju 
ostalimi onoga prijatelja prekodravskoga, komu se bješe 
uputio po vino. 

Treba znati, da su se još za našega pamtenja sla- 
vile tako poklade po Slavoniji. Odličniji sviet sve oko- 
lice sabrao bi se danas kod jednoga, a sutra kod dru- 

goga. Čitave povorke kola ili saonica idjahu od sela do 
sela; ničiji se podrum nepoštedi, a purani svi pogubiše 
glave; i kao što su velike nedjelje crkve otvorene, tako 
za poklada nesmjede zatvoriti nijedan od družtva kapijom 
svoga dvorišta. Plemstvo, vjernije za onda domaćim obi- 
čajem, nego li danas, prednjačijaše u svojih dvorovih, i 
za vrieme mesopusta prestajaše svaka razlika izmedju 
izobraženih stališa. 

I koliko je nevjerojatno, sada se mora vjerovati: 
domaćin — domaćin; znanci — nefale; a on — u 
Čepinu ! 

Podav se šarovitu udesu, velikomu silniku, skide 
bundu i pustenea cipele te, podciknuv, povede kolo kroz 
sobe i bijaše veselja do rana jutra. 

S4m bi često kazivao, da se nikada tako prove- 
selio nije. 

Nu sve liepo! — ali vina neima! No ima ga u 
podrumu gazdinu. Na njegovu zapovied bude mu pe- 
torka napunjena laganim magjarcem, i razstadoše se već 
za dana, obećav mu većina družtva, da će se vidjeti na 
svietlo Marinje. 

I to vam je pripoviedka o petakinji vina! 


SLUČAJ PROVODAGJIJA.?*) 


I. 


Dvatko zna svoju, reći će, odmahnuvši rukom, jedan od 
dva mlada čovjeka, što tamo eno u vrtu sjede pod sje- 
nicom zapredenom gustim lišćem od vinove loze. 

— Ti si razmaženac sreće, nastavi drugi, a nepro- 
mišljaš, da ga nije rodila majka, komu nije udes kad- 
god uvalio crn komad u torbu. Ona ruka, koja sretnika 
miluje, kadkad će i pljusnuti, — kako koga; tomu se 
valja priučiti; a to je, dakako, mučno onomu, koj misli, 
da mu nesmije uzmanjkati ni ptičjega mlieka. 

— Da, da, ni ptičjega mlieka, promrmlja onaj prvi 
i nereče više ništa. 

Njega je ona ruka doista pljusnula, i činjaše mu 
ge, da je od svih udaraca njega pogodio najteži: pre- 
udala mu se djevojka. | 

— Ako se to u obće nesrećom nazvati može, doda 
još onaj drugi, pa ni on ni rieči više. 

Jedno je Vuk Hranić, tu, gdje sjede, domaćin; a 
drugo je prijatelj mu i šura, Živan Bačić. 

Sada su se oba, jedan naprama drugomu sjedeć, 
laktom na stol naslonila, pa svaki preda se gleda i muče. 

Pustimo ih, neka tako sjede. 

Hranići spadaju medju one obitelji, u kojih se iz- 
preda tradicija, da su se poslje propasti kraljestva pre- 





*) Provodagjija je onaj, koji za koga prosi djevojku. 

selile iz Bosne u ove naše krajeve. Stari Toma, otac 
Vukov, i ovamo priznani stari plemić, kako mu se pra- 
djedovi gube u mraku neizvjestne davnine, rado kroz 
četiri stotine godina posiže do poznatoga bosanskoga vel- 
može, Sandalja Hranića; pa tko smije tomu prigovoriti 
i tko ga može u tom pobiti? Pa i ako Hranići nisu 
danas ono, što su nekoć bili, u novoj postojbini uhva- 
tili su oni ipak takovo mjesto, s kojega nije zazor spo- 
minjati ono, što je nekoć bilo. Pa je staromu Tomi i 
sbilja liepo pristajalo, kada bi, gladeć brke, spomenuo 
svoga Sandalja; s više ponosa jamačno ni ovaj nije sje- 
dio uz koljeno kralju Stjepanu Tomašu. 

Pod planinom, recimo Golijom, ima malo i neznatno 
selce Mitrovac, a od toga selca na strani vidi se dvorac, 
sagradjen na dva prizemna krila, koja je srednji dio 
sgrade jednim spratom i poput kupule izvedenim krovom 
nadvisio. Na svakom kraju krova limena zastavica, a na 
vršku kupule ovelika jabuka kažu svakomu, da je to 
plemićki dvorac. 

Županijske časti postale su u Hranićevoj obitelji bi 
reć nasljedne. Stari Toma bio je sudac, a to mu je i sin. 

Toma je bio čovjek veoma ugledan i pametan. Ko 
što gdjekoji s malo imanja umije razpolagati tako, da 
liepo živi te ga još i potajnim bogatašem drže; tako je 
on s ono malo nauka, što su ga pružale škole onoga 
vremena, znao gospodariti tako, da mu je i u družtvu 
i kod zelenoga stola ne samo dotjecalo, nego ga suviše 
smatrahu čovjekom veoma učenim: tako mu je svaka 
bila dobro promišljena, nijedna prazna, nijedna suvišna, 
Nekoji salamunski njegovi sudovi bili su daleko poznati ; 
a mnoge rečenice njegove išle su od usta do usta kano 
čisto zlato Senekine i Ciceronove mudrosti. A što mu 
se vanjske uglednosti dotiče, i tu bi se moglo reći: nije 
krv voda. Potomak Sandaljev nikada kraljevskih dvo- 
rova nevidio, a bijaše opet u njega toliko dostojanstva, 

da bi od njega bio mogao pozajmiti i kojemu španjol- 
skomu grandu. 

Čovjek strogih načela i u kojega zakoniku praktič- 
noga života na prvom mjestu stajaše upisano poštenje: 
tako je odgojio i sina si Vuka, kojega je, kano jedinca, 
veoma ljubio. Bile su u njega i dvie kćeri, koje je ta- 
kodjer zapao pravedan dio te ljubavi; ali nje već sma- 
traše po onom, što se veli: na sinu kuća ostaje, a kćer 
je tudja večera; te ih je i sbilja obje sretno udao; 
glavna pako skrb i njemu i ženi mu, gospodji Nataliji, 
bijaše, da si sina odgoje vriednim sjemenjakom svojemu 
plemenu; pak im je to i pošlo za rukom. O njihovoj 
njegi izišao on mladić krasno i skladno razvijen: umom 
prosvietljen, srcem plemenit, a tielom liep i zdrav. 

Kad je momak stupio u dvadeset i četvrtu godinu, 
na sam rodjen dan ga otac uza se posadi, pak, pripa- 
ljujuć veliku avitičku lulu, ovako mu progovori: 

— Sinko moj! U svem sam s tobom na čistu, samo 
u jednom nisam. Danas si se evo prihvatio dvadeset i 
četvrte godine, kojom kažu da mladić postaje mužem. 
Drugi u tih godinah i odviše jasno pokazuju ono, što 
mi od neko doba kod tebe brižno, ali uzalud uhodimo. 
Red je, sinko, da te ženimo. Il nam tajiš, ili u to srce 
nemogaše do sada sbilja nijedna ukresati iskre ljubavi. 
Ako je ovo potonje: valja se ogledati. Ima prilika, gdje 
ženitba postaje svetom dužnošću. Tako je kod nas. Ili 
zar da nam se kod takova temeljnika kuća izkopa i 
krstna svieća ugasi? To nesmije biti; toga ja nedam; 
a nedadu ni ovi naši stari, — i poveze rukom izpred 
slika po zidu, a na oči mu suze navreše. 

.-— Hoću, reče sin, uhvativ i poljubiv ruku otčevu ; 
hoću, samo dok nadjem prama sebi djevojku. 

— Tako, diete moje, nastavi starac, razvedrivši 
opet lice. Ali se valja požuriti; jer ja neimam kad če- 
kati, — i pogladi se obima rukama po srebrnoj glavi. Sin 

Hranićev lahko će si ženu naći. Biraj koju hoćeš; me- 
djer ti nijedna neće reći: neću. Po srcu biraj; ali se i 
glavom svjetuj. Ružne znam da nećeš; i pravo imaš. 
Ali za to nepitam. Tjelesna ljepota što je, svaki dan 
vidiš. Glavno je: biraj čedno, zdravo i posleno čeljade ; 
i još jedno: biraj našu djevojku. Mani se namiguša, 
bliedih mjesečnjača i laštih lutaka. Ako k tomu štogod 
uzima; ako nebude baš sirota: tim bolje; ali ni za to 
nepitam ..... A što možda misliš, da bi nam ovdje 
tolikim tiesno bilo: mjesta je dovoljno; a ja ću vam se 
i onako skoro ugnuti..... Ali negovorimo o tom.... 
Dakle što prije. 

Tako je prije pet godina — sada je godina 1849. 
— govorio svojemu sinu stari Hranić. 

Ali u jednom se je starac varao ; je u jednom nije 
on bio sa sinom si na čistu. 

U onom mladom srcu već se je odavna uzpirila 
iskra onoga blaženoga čuvstva, bez kojega nema pro- 
ljeća života — liepe mladosti; —- samo što je odgoj 
mladićev bio takov te je ta iskra u njem tiho tinjala, 
a na javu se pokazati neusudila. 

Tamo u gradu, kamo ga bijahu poslali radi viših 
nauka, nastavljalo se je njegovo odgajanje u odličnoj 
rodbinskoj obitelji po istih načelih, po kojih bijaše za- 
početo kod kuće. Ujna mu, koja je to odgajanje ruko- 
vodila, bila gospodja blage duše, kano i sestra joj, mati 
Vukova; ali u obitelji vladao duh staroga reda, duh 
stroge pristojnosti i pobožnosti. Što je škola stezala, to 
je kuća još jače pritezala; pa ipak te uzde bijahu tako 
mehke; boravak u toj kući tako lagodan, da mladić 
preko ono slobode, što mu se je dozvoljavalo, više ni 
poželjivao nije. 

I tako je nastalo, da je on, svršivši nauke, iz te 
kuće prestupio u život i liep i zdrav, i čist i nedužan, 
i čedan i pametan, i uredan i spretan, i ugladjen i 

smotren, — ali samo, što bi se danas reklo, neprakti- 
čan i do zla boga plašljiv i sramežljiv. 

| I tako je nastalo, da su se mnogim djevojkam oči 
za njim otimale; mnogoj da je na pogled takova momka 
sree nemirno zakucalo, i mnoga majka da ga je željno 
pogledala i kćeri onako iz daleka natucala; a i njega 
da je ljepota djevojačka zanosila; po gdjekoju bi on, ali 
samo kradom, gledao; gdjekoju bi, ali samo iz daleka, 
gliedio: sretan, da on nju vidi, a nesretan, ako li ona 
oto opazi; gdjekojoj bi izpod prozora prolazio, ali očiju 
na prozor nepodizao; gdjekoje mu bijaše srce prepuno, 
ali usta toga nikada neizdadoše, a lice samo onda, kad 
bi ga drugi njom podraživali. 

I tako je nastalo, da se je stari Toma već sbilja uklo- 
nio i sviet promienio, privezav na umrlu još jednom za dušu 
sinu svoj savjet radi ženitbe; — a ovaj se još neoženio. 

Našla se doduše tamo u gradu, kamo je on često 
zalazio, djevojka plavka, od ostalih mudrija, koja plabu 
momku uze moste graditi te ga izazivnimi pogledi onih 
modrih očiju i omamnim smieškom onih koralnih ustna 
a i drugimi čari malo po malo tako splela, te već bijaše 
odlučio vezanih ruku i nogu predati se u sladko su- 
žanjstvo ; kad li majka, kojoj bijaše priobćio tu svoju 
namjeru, svojimi ga prigovori od toga odvrati, te brže 
trgnu natrag ruku od jabuke, koju samo što ubrao nije. 

I tako je nastalo, te mu prije pol druge godine 
umrie i majka, pak i njoj, prije nego će izdahnuti dušu, 
bijahu posljednje rieči: Ženi se, sinko! — a on još uviek 
neoženjen. 


II. 


— Pak kako ćemo sada? nastavi se razgovor pod 
sjenicom u vrtu. Ti dakle sbilja putuješ ? 

— Putujem, da. 

— A Ljubičina predloga neprihvaćaš ? 

— Neprihvaćam. 

— Zašto ne? 

— Zašto? Zar ja da opet ženu biram, a vi da mi 
što izradim razvrgnete ? 

— Pak što si to bolan izradio ? 

— Nisam li si ženu našao, samo da ju vodim ; a 
vi mi nedadoste. 

— Samo da ju vodiš? Čudnovato!... Pak je i bolje, - 
da je tako. Tvoja je majka pravo imala. Ono nije bila 
za te djevojka. Zar si ju ti ljubio? Varaš se, ako mi- 
sliš, da jesi. A ona tebe? Odakle bi i po čem bi? Tvoje 
vriednosti, da te po njoj cieni, ona nije poznavala. Kano 
što se cviet za klobuk zadieva, onako se je ona tobom 
zakititi botjela. Taština je bila, kojom te je za se lo- 
vila, da može reći: Što su stotine uzalud poželjivale, to 
je evo mene zapalo; — ja sam vas sve pobiedila! 

— Pobiediti mora svaka; inače se nijedna nebi 
udala. Eto vidiš, kako ste nepravedni. 

— Pobiediti da; ali još i to kažu, da ona nebi 
bila zadovoljna, da joj ta pobjeda bude posljednjom. 

— Koješta. Bože moj! Kano da se za mene mora 
stvoriti na pose djevojka; ili kano da pod nebeskom 
kapom najbolja mora biti moja. TA te nije vriedna; ona 
te nije vriedna; a tko sam ja, da se o meni tako go- 
vori? — Tko bi se kraj vas i oženio? I ti i moja 
sestra i sva rodbina, — svemu ste vi krivi. Takovim 
me iztičete, takovim me razglašujete, da, na koju ja oko 
bacim, ima biti veća milost, nego kojoj padišah maramu 
dobaci. I pravo bi imala svaka, da mi rekne: neću. 

— Toga se neboj. 

— Eto vidiš! Pak znaš što. Razglasite po svietu, 
neka se natječu, neka se otimlju za me, išto sve mora 
učiniti ona, koja hoće da me dobije, kano što ono u 
pričah dolazi za kraljevske kćeri. 

— To ne. Nego znaš što? Hoćeš li, da te ja oženim ? 

— Sram te bilo, Živane! 

— Tako da. Svačiju pomoć odbijaš, a sam si ku: 
kavica, strašivica. Do biesa! Smiešnim se graditi bez 
potrebe! Da te nisam ja na ove svoje uši slušao govo- 
riti o ljubavi tako zanosito i istinito: deseti dio toga 
da možeš preko ustiju prenieti, — kao na med bi padale ; 
nijedna ti odoljela nebi; a ovako...... 

— Pravo imaš. Ja sam kukavica, strašivica. A tko 
je tomu kriv? Vi drugi. U mene je doista osjećanje 
ljepote živo; srce mi kadšto ljubavju prekipljuje; ali da 
ono, što osjećam, djevojci u oči reknem: toga sbilia ne- 
mogu. Ono, što je u nutarnjosti moje duše istinito, čim 
se izusti, čini mi se da mora postati lažno, okuženo 
svakdašnošću fraze, kojom ste vi sve to zaodjeli. Da mi 
je moguće izreći kako god drugčije; da ima gdjegod 
tajni poklad jezika, iz kojega bih povadio rieči, da njimi 
misli i osjećaje zaodjenem drugčije, nego što vi drugi 
činite: možda bih se i usudio; ali da ponavljam ono, 
što ste vi već izmlatili, čim ste vi toliko puta slagali, 
— toga nemogu; jer pomišljajuć na takov govor, udilj 
se vidim u redu onih taštih brbljavaca, kojim se punim 
pravom odgovara: ,Vi se šalite, gospodine“; ,tako su 
i drugi govorili, gospodine i t. d.“ Pak da to koja i meni 
rekne! A zašto da nerekne? Gdje je meni zapisano, da 
sam ja bolji od drugih?..... Ja vjerujem u žensku 
kriepost, da, — pa zato nesmijem ; zato sam strašivica, 
kukavica. Ja sam vjerovao i u kriepost one djevojke ; 
pa što ste vi od nje načinili ? ,Još i to kažu, da ona 
nebi bila zadovoljna, da joj ta pobjeda bude posljed- 
njom“, — to si malo prije rekao. Tako o ženskih su- 
deć, kojim pravom da se mi od njih boljemu nadamo? 

— Prekrasno! Idi dakle pak im to reci, i sve će 
biti tvoje. 

— Okanimo se šale. Ja uvidjam, da mi se oženiti 
valja; to sam dužan svojim pokojnim roditeljem, svo- 

jemu plemenu, a možda i domovini. Nu ja ti i opet re- 
koh: običnim načinom ja se oženiti neću. Prepustimo 
slučaju, možda mi on pomogne. 

— Slučaj? Namjera? Hm. Ona može pripomoći, 
naslati, povoljno udesiti; ali više ne. Namjerom se može 
čovjek namjeriti na blago; ali da bude njegovo, valja 
mu ga dignuti, uzeti. U ostalom, ja se više pouzdavam - 
u to, da će vrieme tebe promieniti..... Dobro je 
da putuješ. Promienivši okolinu života, otresav se uspo- 
mena, koje su te ovdje splele, možda se vedriji i slo- 
bodniji povratiš, pak ćemo se onda opet razgovarati. 
Putni program nemože biti bolji. Švajcarska i Italija — 
dobro su izabrane. Gledanjem liepe, veličajne naravi, i 
gledanjem najizabranijih proizvoda umjetnosti, i tielo i 
duh ćeš si okriepiti. A kada si nakanio? 

— Iza nedjelje. 


II. 


Dok je Vuk Hranić, na kraju svoga putovanja po 
Italiji, još po Mletcih švrljao, dotle je tamo kod kuće 
zima već o Lučinju neobično rano banula i kući ga 
dotjerala. | 

Upravo je — svikav mu se taj način života — na 
francezku doručkovao, a medjutim po brijača poslao, da 
mu skine bradu, koju putem bijaše pustio. 

_ Već sam bio pomislio, gospodine, da ćete osta- 
viti tu bradurinu. Negovorim to sebe radi. Bez te jedne 
brade moglo bi se živjeti; ali, rekao tko što mu drago, 
nije liepo; — govoraše, muteć sapunicu, Pavao Čeviz, 
seoski brijač, i pošto je, to govoreć, sapunanje dovršio, 
razmota modar, prilično prljav rubace i, izvadiv britvu, 
najprije ju dva tri puta po gladilici potegne, a onda ju 
na noktu okuša i, izčupav si dlaku iz glave, medju dva 
ju prsta primi i britvom u zraku prereže. 

— Ne, ne Pavle, požuri se primjetiti mladi gospo- 
din. Ti znaš, da se ja brijem samo svojom britvom. Eno 
sam ju priredio. Uzmi ju, pak me njom obrij. 

— A čemu to gospodine? zapita uvriedjen Pavao 
i, podignuv ruku, svečanim glasom prosvjeda nastavi: 

.— Ovakova britva..... 

— Čast i poštenje tvojoj britvi, presieče mu rieč 
Vuk; samo ti i opet velim, da me obriješ mojom. 

— Meni je pravo, kad volite, da vas ovom lopa- 
tom ostružem, nego da vas ovom svojom zmijom malo 
proškakljim. Meni je pravo, — i počme brijati, pri čem 
je hotimice nekoliko puta mladomu gospodinu dao da 
osjeti, kolika je razlika izmedju one lopate i njegove 
zmije. 

Brijuć pripoviedao je najnoviju novost, kako je strika 
Mato onomadne ubio zeca. Djavoli djeca zečju kožu sla- 
mom nadjeli, pak mu ju u šljivik namjestili. Kada se 
strika, sagnut i sve se šljivami zaklanjajuć, na blizinu 
sigurna hitca bješe zecu prikučio: puška puče, a slama 
se S prašinom razleti i zemlju naokolo pokri. Videć što 
je, bješe se na djecu jako razljutio: ,Čekajte, ugursuzi 
jedni! Sutra će se iz vas ovako prašiti“. — I, smatajuć 
ručnik, nastavi brico: Šali se stara dobričina. Neće on 
djecu. Takove se šale njemu mile; i kada vam prvi put 
dodje, zapitajte ga, pa će vam i sam pripoviedati. A da 
što bi i počeo, da nije vragolija: svojih, da ih spro- 
vodi, a tudjih, da ih pripovieda. 

Tko bi, poznavajuć onu okolicu i ljude, slušao tako 
govoriti brijača, čudio bi se, gdje on tonom toli prijaz- 
nim i blagohotnim kazuje o striki Mati. 

Taj strika Mato bio je stari fratar, Zvekanove škole, 
nekoć vojnički duhovnik, a sada, premda i sam star, 
nemoćnomu župniku susjedne župe pomoćnik. Navikla 
klatnji po svietu, pustili ga, da na slobodi bogu služi; 
ta i onako su mu onim konopom i dugom haljinom 

krila dosta sapeta; a tko bi inače i podnio striku Matu? 
U njega je još snažno tielo: krupna ljudina, kano da 
si ga od tuča sbio; a ćud vesela: uviek spremna na 
šalu i vragoliju, ali sve sebi obraz čuvajuć i da bude 
bez ičije uvrede. Zato njemu i podnosi do podne popo- 
vati, a od podne oko kola obijati; jednim, gromkim gla- 
som slavu božju pjevati i crkvom potresati, a drugim, 
sitnim tankovitim, uz tamburu dosadicu razbijati i druž- 
tvo veseliti. Kano da mu sada gledamo ono ujegovo 
zdravim rumenilom i vjekovitim djavolastim smieškom 
osvietljeno lice, pa kako je na onoj bieloj, kovrčastom 
kosom obrasloj glavi kapicu prama zatiljku nakrivio, a 
haljini skute za pojas zadio te sa štapom u ruci blatnim 
selom obilazi, sa ženami izpred kiljera na razgovor staje, 
na djecu viče, a gazdam preko puta dobar dan nazivlje 
i za zdravlje ih pita. 

Strika Mato po starom se običaju bavi i dieljenjem 
zapisa; a kako i brico ljude i marhu lieči, krv pušta, 
trave sabire i ljekove sgotavlja, tako njih dvojica sa 
gatalicom babom Lujom sačinjavaju u onom kraju neku 
vrst lječničkoga sbora, te bi se očekivalo, da, budući 
istoga zanata, brico nemože biti prijatelj fratru. Ali je 
brico čovjek pravedan te neće da posiže u krug vrhu- 
naravnih sila; već, dodje li koja: da joj je diete ure- 
čeno; da su joj jetrvu vile splele; da joj je djever na 
smućene vjetrove nabasao: takove uprosnike on, kako 
već bude, ili k striki ili ka gatalici odprema; pak zato 
i može o striki pripoviedati onim tonom prijaznosti i 
blagohotnosti. — 

Kada je brijač otišao, Vuk pred zrealo stane te si 
— čega brico nije razumievao — glavu i bradu uredi, 
pa potegnuv nekoliko puta jednom i drugom rukom 
preko čela i očiju, kano da neke magle razgoni, zlo- 
voljno sam sobom rekne: 

— Do biesa! Težko li sam noćas zlo spavao. 

A onda se dva tri puta oborene glave i ne ravnim 
već krivudastim hodom po sobi gori doli prošeće te se 
na jednoć sred sobe ustavi i preko prsiju skrštenih 
ruku zamisli. | 

— Što sada da počmem? Od lova neima ništa da- 
nas. — Da se kamo odvezem ? 

Vani je padao gust i krupan snieg s tolikom. vija- 
vicom, da je jamačno već bilo tamo amo neprohodnih 
zapuha. 

U to mu pogled padne na novine. Blizu peći bijaše 
namješten okrugao, liepo izradjen stolčić na jednoj nozi. 
Iza njega velik kožni fotelj, na kojem se dobro sjedi i 
po objedu sladko drjemuca. Unj se dakle uvali pak si 
sa stolčića najprije smotku dohvati i zapali, a onda uzme 
novine i podje da čita. 

Čim se je on na stolicu spustio, diže se sa svoga 
običnoga ležaja u jednom kutu sobe stari pas Kastor 
te, protegnuv se i zievnuv, najprije se strese, a onda, 
onimi ukočenimi nogami više se podštapujuć nego li 
bodeć, laganim korakom do Bospojara dodje te mu uz 
noge legne. 

Vuk se prigne i rukom ga po glavi pogladi: 

— Tako, moj stari. Samo dopusti prijatelju, da si 
ovu nogu izpod tebe izvučem. I ti čini mi se neznaš, 
što bi sobom započeo; i tebi je već sve dodijalo. Što 
ću ti ja? Doručak si valjda dobio; a sada da čitamo 
novine. 

Stari Kastor i sbilja giba na prednje noge položio 
pak izpod očiju neprestano motri gospodara si, sliedeć 
svojimi njegove poglede i svaki kretaj glave, pak i svaka 
promjena u nemirnu licu gospodarevu kano da se izra- 
žava i u licu vierne životinje. 

U novinah nebijaše moći, da Vukove misli na sebi 
prisaberu i uz onaj kožni stolac da ga za dugo privežu. 
Okrenuv ih tamo i amo, zagledav ovdje i ondje, opet 

ih smota i na stolčić položi, nekoliko jakih dimova. pre- 
da se gledajuć odbije, dlanom se po koljenu udari, pas 
skoči, a i on se naglo digne te, iduć pravcem neizvjest- 
nim, na jedan put desnom rukom po zraku poveze, ho- 
teć uloviti muhu, koja se je po stolu šetala. Zatim 
k prozoru pristupi i, gledajuć kako snieg sada već nešto 
slabije pada, prsti po staklu bubnjati uzme; nu, i te 
zabave doskora se zasitiv, kano da mu je neka sretnija 
misao kroz glavu sunula, brzim korakom k drugomu se 
prozoru uputi i šivaći stolčić svoje pokojne majke k njemu 
privuče, a onda neku uzicu oprezno popritegne i, laktovi 
se na stolčić nasloniv, stalnim i vrebajućim pogledom 
pravcem u vrt nešto paziti počme. 

Ona uzica bijaše za poklopac od bundeve radi spu- 
štanja i podizanja privezana i kroz prozor u sobu uve- 
dena, a sva sprava služijaše lovu sjenica. 

Ostavimo ga, kako tako naslonjen na sjenice vreba, 
da vidimo, kakov se -ono konjanik, sav sniegom obasut, 
s lievoga boka, tako da ga naš lovac nemože viditi, la- 
ganim korakom njegovu dvoru približuje. 

Mladić na velikom liscu plemenite pasmine jest 
Živan, šura Vukov, te dolazi, da ovoga posjeti, prvi put, 
od kako se je s,puta povratio. Pametnu i pouzdanu konju, 
kojega je po duboku sniegu uznojio, sada je, dvoru na 
domaku, uzde popustio i o sedlo objesio, pak nešto u 
listnici pretražuje. 

Prolazeć kraj kuhinjskoga vrta, koj je od dvora 
samo ulazom u dvorište razstavljen, spazi staroga slugu 
Gruju, gdje, držeć kuhinjski nož u ruci, njim poklimava, 
a uz to se po glavicah kelja razgleda, tražeć, koju p! 
odsjekao. 

— Dobar dan Gruja! dovikne mu Živan. 

“Stari katana, jer to mu prvobitno bijaše , služba u 
staroga Tome, pozdrava neodvrati, dok nevidi, tko je. 


Smetajuć ga u tom snieg, oči stisne a glavu izpruži te, 
Jurković. Sabrane pripoviesti II, 6+ 

nešto malo po obličju, ali više po glasu i stasu, upozna 
prišastnika. 

— Bog vas pomogao, mladi gospodine, veselo ga 
pozdravi i, zataknuv nož u glavicu, koju bijaše izabrao, 
ubrzanim sitnim staračkim korakom konjaniku pohiti i, 
kad do njega dodje, liscu, kano staromu znancu, ruku 
na pleći položi te, iskreno-srdačnim pogledom Živanu u 
lice gledajuć, zapita ga: 

X — A koje dobro vas k nam nosi po ovom vremenu, 
mladi gospodine ? 

— Došao sam, da vas vidim, stari vuče. 

— Dobro ste pogodili; nikada bolje, odvrati mu 
sluga, klimajuć glavom. 

— A zašto to veliš? zabrinu se Živan. 

— Vidjet ćete. 

— Da nije bolestan ? 

'— Nije. 

— Kakove je volje? Što radi? | 

*— Što radi? ponovi sluga, ogledajuć se, i smotriv 
u dvorištu maloga Miću, psikom ga dozove, da konja 
prihvati i u staju uvede, a Živana, koj je medjutim od- 
jahao, za rukav potegnuv: 

— Hodite sa mnom, šapćuć reče, da vidite što 
radi. Držite se bliže plota, da vas neopazi. Tako. Sada 
iza ovoga ugla tamo gledajte. Vidite li onu bundevu i 
onu uzicu ? 
> — Vidim ; pak onda ? ' 

*— Eto čim se bavi. Sjenice lovi. Je li to za čo- 
ovjeka? Dragi gospodine! — i zasloniv lievom rukom 
usta, u uho mu prišaptne: Šteta novaca! Ni put ništa 
koristio nije. Ćudljiv je, kakov je i bio. Njemu ima samo 
jedan lisk, a to je ženidba. To mu i stara Agneza go- 
“vori. Ja nesmijem; kako bih se ja usudio? Ali Agneza 
< vidjet ćete ju; sada nosi kape, što je dobila od po- | 
“kojne stare gospodje, pak kada se podboči i glavom po- 

tresati uzme, a nabori na kapi sve odskakuju..... E! 
ona smije; ona mu i skreše, pa bude opet dobro; ali 
nehasni. 

— Gle! Dakle Agneza? A kako ona? upita Živan, 

iduć dalje. 

— Zar je nečujete, postane starac, dignuv prst prama 
uhu; zar je nečujete, kako se pre sa svojom živadi ? 

— Pi, pi, pi! Iš tudja! Dolje vragovi! uzvikala 
se gospodja Agneza visokim i tankim glasom, stojeć 
sried čitave vojske svakojake živadi i sipajuć im iz pre- 
gače kukuruza, ne da ih nahrani, nego da za danas pe- 
čenku uhvati. Patke joj se nespretnim hodom i lakomim 
trkom medju noge zapliću, guske ju za skute potežu, a 
mlade joj kokice na ramena i na glavu sjedaju, te dok 
jednu odtjera, dotle druga uzprhne. Kako im riedko baca, 
tako za svako zrno nastaje otimanje i naganjanje, a 
medju pjetlići i ljut boj. 

Živan postane u sredini dvorišta, da se nasladjuje 
tom idilom. 

— Tebe neću! reče jednomu mladomu pjetliću, koj 
se pred njom bješe ustavio, čekajuć, da. opet baci. Ni 
tebe. Onoga tamo! I, špuštajuć iz ruke zrno po zrno, 
sagnuta se, podmuklo. kano mačka, drugamo gledajuć a 
drugamo smierajuć, prikučivaše liepomu kokotiću, pozna- 
toj haramiji, dok ga iznenada za krilo ščepa i ulovi. 

* Nepomaže ništa, moj kićeni momče, govoraše mu, pote- 
žuć iza pojasa oštar nož. Uzalud ti se je derati; danas 
je na tebi red. Valja poginuti; ni mladost ni ljepota 
ništa nepomaže. 

Tako govoreć i sebe oštreć za krvavi čin, koj se 
imaše ovršiti na siromaku pjetliću, spazi Živana i šireć 
ruke: 

— O mili naš mladi gospodine! pozdravi ga lju- 
bezno. Dobro nam došli! — i daje od pjetlića mogla, bila 


bi ga valjda zagrlila. z 

— Da ste mi zdravo! dobra Agnezo. Prvo, što, 
stupiv u kuću, čuh, bijaše vaša smrtna osuda tomu lie- 
pomu pjetliću. To mi se nemili. 

— A ono ću ga pomilovati i za danas mu život 
oprostiti; neka i njemu vaš dolazak bude u dobar čas; 
— iizpusti pietla, koj, od radosti kukuriknuv, odtrči medju 
ostalo jato. — Imam ja nešto boljega za vas: jarebicu. 
O! znam ja, što se vam ljubi. Jarebica sa sočivicom, 
pak onda -— ali ne, to se nesmije znati. Hvala bogu, te 
ću danas opet jednom kuhati, znajući, da ću nekomu 
ugoditi. Vi ćete me jamačno pohvaliti, i to molim vas 
učinite svakako, neka vidi ovo naše gundralo, da se do 
toga nešto drži. Ja netrpim, da mi se tko pača u moj 
posao — kano onaj general, — vi znate koga mislim; 
ali: Kuhajte što vas je volja; zar ja da si i tim glavu 
razbijam ? čemu onda kuharicu držim?“ — to opet ne. 
To me boli; ja tomu nisam naučna. Stara pokojna go- 
spodja, bog joj dao duši labko, svaki dan bi sa mnom 
odredila što će se kuhati; a ovomu je sve jedno; od 
njega nemožeš dočekati, niti da što poželi, niti da te 
za što pohvali. | | 

— Od mene, gospodjo Agnezo, govoraše joj Živan, 
bila vam je uviek, a i biti će obilato zaslužena hvala. 
Ja rad dobro jedem; a vi ste svomu poslu majstorica, 
a k tomu meni ugadjalica. . 

— Tako je i pravo, moj gospodine. Mi se razumi- 
jemo. Ta bože moj! Nejede se samo za to, što je čovjek 
gladan, zaključi zadovoljno gospodja Agneza. A i inače, 
sto put vam hvala, da ste došli. Trebalo je — i opet 
vam velim, da je trebalo. Neću da govorim — vidit 
ćete i sami. 
| — A što je to Agnezo? upita ju Živan, sve gore 

sluteć. Ta i vi kano da niste zadovoljna. A što se je 
dogodilo ? 


85 


— Dogodilo se nije ništa, odvrati mu ona; pa 
opet ovako ostati nesmije. Dosta je, da vam reknem, da 
sam se s njim već i porečkati morala; a to nesmije 
biti. Ja — koja sam ga odgojila! Stara gospodja da se 
odanle — pokazujuć rukom seosko groblje — digne, 
pa da to vidi! On je, to i sami znate, dobar kao dobar 
kruh ; ali je evo ćudljiv, sam sebi dodijao. O mili moj 
gospodine! Vi imate dobru ženicu i liepu dječicu; po- 
znajete sve blaženstvo života u obitelji. Upućujte ga, 
neka se ženi. Vi ćete to najbolje moći i najbolje umjeti. 
Netreba vam ništa izmišljati; pokažite mu sliku svojega 
života. To bi ga izliečilo; vjerujte mi: to bi ga izlie- 
čilo. Pa kako bih ja opet oživila; kako bih se prepo- 
rodila, da vidim njega sretna uz mladu i liepu ženicu, 
— aon kakve god jamačno doveo nebi; pa kada bi 
ga ona zapitala: Srce moje, što će se danas kuhati ?. — 
njoj bi jamačno rekao, čega meni kazati neće. Ali sada 
podjite k njemu. Znam, da će se obradovati, kada vas 
vidi. Upotriebite tu priliku za ono, što sam vam rekla ; 
a objed će biti, — no, vidit ćete; to jest: — mi sada 
dva puta objedujemo. 

— Nuto, nuto!... A sada idem, da ga potražim. 

— Samo tiho, mladi gospodine, doda stari katana, 
i razstanu se. | 

Živan je triemom na prstih prošao te, i nepokucav, 
kroz vrata glavu promolio u sobu, u kojoj bijaše Vuk. 

— Što ćeš? Netrebam te. Nedolazi mi, kada te 
nezovem , okosi se zlovoljno Vuk, misleći, da je Gruja 
i, kako još sveudilj bijaše na onaj stolčić licem prama 
prozoru naslonjen, nevideći tko da je na vratih. 

— Ali ja i nezvan dolazim, oglasi se Živan i stupi 
u sobu. | 

Taj poznati, taj mili glas prijatelja, kano električni 
udarac potrese svim bićem njegovim te, okrenuv se, 
učini mu se, kano da se je od sna prenuo, kano da je 

iz nova progledao i nov ljepši sviet da se je opet pred 
njim raztvorio. Blaženstvom  sjevajućih očiju ruke u šir 
razbaci, prijatelju u susret poleti, pa ga na grudi pri- 
vine i poljubi cjelovom, kakovim poslje svoje majke još 
nikoga poljubio nije. 

— Dobro mi došao, moj mili Živane! 

— Sretno se vratio, moj dragi Vuče! I pogledav mu 
u lice: Put, vidim, da je zdravlju prijao; a bit će da 
ti je i dušu razvedrio. Kako ne? Ta ti si toga toliko 
vidio. Liep je sviet. Lažu misantropi, koji vele da nije. 
I pogledav ga ponovno te videć, da mu se na te rieči 
nekakov oblačak na lice navlači, doda: Dakako, da poslje 
takova putovanja treba nešto vremena, da nam se oko 
malomu vidiku običnoga života opet privikne; a uz to 
se ugodno obnavljaju uspomene na ono, što smo vidjeli 
i doživjeli. To i ti činiš; zar ne? Što se ono malo prije 
bijaše onako krupno zamislio ? 

Vuk, tim pitanjem ponešto smeten i nemogući se 
na brzu ruku ničemu drugomu dosjetiti, odgovori: 

— Gledao sam, kako snieg pada. | 

— I sbilja, reći će Živan, pristupajuć k prozoru ; 
zanimivo je gledati, kako snieg pada. A čemu je ova 
uzica? Gle, to se u vrt pruža, kao neki brzojav. Što? 
Bundeva? O ti stari dečko! Zar si na to spao, — na tu 
dječariju, okrutnu dječariju ! 

Vuk mu nedade dalje govoriti, već, primiv ga za 
ruku, povede ga k peći i, primaknuv stolicu, reče mu: 

— Negovorimo dalje o tom; već evo sjedi, pa za- 
pali. Dobre su, — švajcarske ; a imale bi biti tim sladje, 
što su kriomčarene. Ponesav ih, na tebe sam mislio. Evo! 

I narezav smotku, pruži mu ju te obojica zapale, a 
Vuk nastavi: | 

— A što sam imao, molim te, raditi, kad ste me 
svi tako zanemarili? Evo četvrti dan, što sam se s puta 
vratio, pa nikoga živa x meni. Pustiste me ovako samo- 

tovati; a ti znaš, da od samoće meni nema gorjega ne- 
prijatelja. Da čitam? Kušao sam: nedade mi se. Uzeh 
prevraćati ove fotografije, koje sam sobom ponio; ali mi 
se stade pred očima magliti i s nova me obuze ono ne- 
ugodno čuvstvo presitosti, s kojim sam se često vraćao 
iz galerija, muzeja i crkava. Uvjerih se, da mi se živci 
još nisu smirili. Jedino slobodan, na ništa nevezan pri- 
jateljski razgovor bio bi me mogao okriepiti; a toga ne- 
imadoh. Zato se latih ovakovih zabava, uz koje netreba 
ništa misliti. U ostalom, ti se varaš, ako misliš, da se 
ja ovim lovom povodim za onimi malimi okrutnici, koji 
ptice hvataju, da ih muče. Moje namjere bijahu pleme- 
nitije. Dodje mi, da se vježbam u veledušju; a to biva 
ovako: 
Kada se bundeva nad sjenicom zaklopi, zapovjedim, 
da mi se donese; a onda, uzamši u ruku maloga za- 
- robljenika, u oči mu gledam te iz njih hoću da čitam, 
što ta uboga ptičica sada misli. Misli jamačno, da joj 
je došao smrtni čas. Oči, — neznam da li se varam, ali, 
rekao bih, suzne oči nepomično u me upire, kano da milost 
prosi i iz mojega pogleda kano da je rada čitati, što sam 
s njom odlučio. Moj mačak, kada se u sobi desi, čim 
mi pticu u ruci opazi, laganim hodom a spuštenim tielom 
do mene doplazi, sjevajuće oči u pticu upili, krajem 
repa pomahuje i na skok se spremi; a ja se na pogled 
toga krvožednika ponosno osjetim čovjekom,'pa najprije 
ptičicu rukom gladiti stanem ; ona se na to svaki put 
trzne, jer mi nevjeruje. Otvorim prozor. Na struji svježa 
zraka žudnja života tim jače oživi, jer prilika slobodi 
tim veća biva. Stane mi se otimati; ja nedam. Misleć, 
da mi se je tim pokusom biega zamjerila, plahim po- 
gledom opet mi se moli. Ja ruku raztvorim ; ona pravo 
nevjeruje, već još tren dva mirno na dlanu leži, a onda 
pa jedanput prhne, — i eto je opet slobodne! Moj mačak 
zlovoljan i nedokučujuć, kako se što takova izpustiti 

može, u svoj se kut natrag povuče i mrko me gleda; a 
Ptičica kratkim veselim letom blizu gdjegod na grančicu 
sjedne, pak si najprije perje kano od nečiste ljudske 
ruke otrese, a onda, u mene gledajuć, nešto cvrkuće. 
“Da li mi se ruga, misleć da me je prevarila, ili mi 
zalivaljuje? Ja držim, da mi zahvaljuje — i to me veseli. 
Eto vidiš... Ali sad si ti došao; sad je drugčije. Sad sve 
drugo na stranu; sada sam opet veseo; sada ću s tobom 
očavrljati; samo me nesmiješ odmah opet ostaviti. Što si 
rekao svojim kod kuće? 

| — Ljubici sam rekao, danas da mi se nenada. 

— Pravo si učinio, i stisne'mu ruku. I generalu i 
striki, ako ih doskora nebude, odpravit ću glasnika, neka 
dodju, pak da večeras budemo veseli. O kako se opet 
sretnim osjećam ! 

—- To mi je milo; jer bjeh se, vjeruj mi, već po-. 
bojao za te. Svi mi se na te potužiše. 

— Potužiše? A tko? O! domišljam se: Gruja i 
Agneza. Čudni ljudi! Još me uviek djetetom smatraju ; 
kano luiku za igranje svuda mene traže. Ona mi svo- 
jimi kuhinjskimi programi dodijava, a on me je nepre- 

'stano posluživati rad, — samo što još nije došlo, da me 
umiva i hrani. Ako im se uviek nesmijem, namrgode 
ose i glave objese. Stari katana nemože shvatiti, kako 
* čovjek, koj dobro jede, dobro pije i dobro puši, a ništa 
neradi, može biti zlovoljan. 

| — Varaš se prijatelju, reče mu Živan Tvoju sreću 
nedrže oni tako podpunom, kano što ti misliš; — nešto 
oda još oskudieva. 

 — Znam, poni Vuk, smiju Se. I oni ose, da 
me tene, 

—II pravo imaju, ti dobri ljudi, primjeti Živan, 
prekrštenih nogu u strop gledajuć i od dima kolutiće 
 gradeć. A zatim, okrenuv se k Vuku i ruku mu na rame 
* položiv, nastavi: Priznaj i sam, da pravo imaju. U tih 


89 


godinah ja već bijah sretnim mužem i sretnim otcem 
dvoje djece. A: zar u tebe nisu sve prilike, da se takova 
sreća i ovdje udomi? 

. — Moja je sestra dobra žena, Nije li prijatelju ? 
upita mjesto odgovora zamišljen Vuk. 

— To jest, odgovori mu Živan, čekajuć, što će biti 
“dalje. 

— I ona bi možda dobra žena bila, produži Vuk. 
Moja pokojna majka prestrogo joj je sudila. 

— Nju spominjati sada je uzaludno i prekasno. 
Valja misliti na drugu. Obazri se okolo sebe, pa reci: 
Nečini li ti se, da sve ovo, živo i mrtvo, ovako: liepo 
“gotovo i spremno, nekoga čeka, nekoga izgleda. Svaka 
od ovih nebrojenih stvarčica ženske porabe kano da ne- 
uztrpljivo čezne za rukom redateljicom, a sve, što se 
živo pokorava ženskomu vladanju, za naravnom gospo- 
daricom. Na onaj priestol, — pokazujuć rukom mjesto, 
— s kojega je stara pokojnica kano dobri genij toli 
mudro i ljubko kućom upravljala, valja da zasjedne nova, 
mlada i liepa vladalica. 

Vuk mučaše, gledajuć preda se. 

— Ili zar si naumio čekati, da i opet godine pro- 
laze te da vrjeme na staroga mladića udari pečat smiešna 
čudaka, ili, što je još gorje, da.pod siedom glavom u 
nevrieme ožive u tebi žudnje, za koje bi bolje bilo, da 
su za uvjek zaspale. 

— Kako si ti to, preuze sada rieč Vuk, — kako 
si ti to sve mudro nabrojio, pjesnički izkitio i na po- 
sljedku nekako tužno i elegično. završio! Al ste vi sbilja 
čudni ljudi! Tjerate me, da se ženim. -Kako ću se že- 
niti, kad žene nemam? Onu sam ja, neću da reknom 
zaboravio, ali sam ju gotovo pregorio. Toliko sam se 
otrieznio te uvidjam, kako izvučena srećka već nika- 
kova dobitka donieti nemože. Ono, što me još kadkada 
na nju opominje, .nije. nego slab pazvuk zvona,..koje je 

već davno zvoniti prestalo. Nju sam dakle pregorio ; ali 
što ćeš, kad druge još nisam našao? Nu obećajem ti, da 
ću ju tražiti; pače — i pri tom položi prst na nos i 
usta, kano kad noće da se rekne, da se o nečem za sada 
još govoriti nesmije. 

— Što? skoči Živan i, uhvativ ga za obje ruke: 
Zar možda na putu? klikne radostno. 

— Na putu! nasmija se glasno Vuk. O moj Živane! 
Vidi se, da si malo putovao. U tom kaleidoskopu ne- 
mirna života, gdje slike u čas postaju i nestaju; gdje 
ti se oko na ničem za dugo ustaviti nemože; u onom 
živom mozaiku naroda i jezika, gdje napokon sve gledaš 
a ništa nevidiš: — zar misliš, da se je tu moguće 
oženiti ? 

— Pak čemu me onda zavadjaš? reče korećim gla- 
som Živan. 

— Pa ipak! natuknu iz nova Vuk, jednim okom 
žmireć i lukavo se smiešeć. 

— ,»Pa ipak“ veliš, podignu opet glavu Živan i, 
prstom mu poprietiv, reče: 

— Tebi se hoće šalu sa mnom sbijati. . . . Ili zar 
sbilja? I primičuć stolicu k Vuku: Nemora se čovjek 
odmah oženiti. Možda si se u koju zagledao, ili još više 
— zaljubio. Napried, kazuj! 

— Tako je nešto bilo ; ali ti ćeš mi se rugati, kad 
ti kažem. 

— Neću; poštenu ti rieč zadajem, da neću. Samo 
kazuj. I primakne stolicu još bliže. 

— Slušaj dakle. Zaljubio sam se u djevojku ne- 
poznatu; ne; — to je malo: u djevojku, koje pravo ni 
vidio nisam. 

— Mani se šale, otrese se zlovoljno Živan. 

— Ja se nešalim. Zaljubio sam se, da, ako je to 
zaljubiti se, kad o kom neprestano misliš, sliku mu u 
duši nosiš, a svuda ga očima tražiš. 

— Sliku? A veliš, da je pravo ni vidio nisi. 

— To bih ti morao razjasniti. 

— Pa razjasni dš; pripoviedaj! — reče Živan rado- 
znalom navalom. 

— Hoću. Ali baci prije taj dogarak, pa zapali 
drugu. Pripoviedka neće biti kratka. 

Zapale. 

Vuk pozvoni. 

— Što ćeš? zapita ga Živan, bojeći se, da nebi 
opet što drugo započeo. 

— Odmah ću biti gotov, reče mu Vuk; a u to 
udje u sobu Gruja. 

-— Dozovi mi Agnezu. 

Kad kuharica dodje, podieli joj radi objeda po- 
tanke naloge, odobriv u ostalom podpuno njezin program. 

Tu nenadanu promjenu opazi stara služavka osobi- 
tim zadovoljstvom te, izlazeć iz sobe, namigne prijazno 
Živanu, kano da mu hotijaše reći: To je tvoja zasluga. 


— A sada čuj! 


IV. 


Namjestiše se i uze kazivati Vuk: 

— Bijaše mi već dodijao boravak u Ženevi. Ženev- 
sko jezero liepo je, kano sva jezera švajcarska; ali njega 
sam se sit nagledao. A što drugo da gledam? Grad? — 
hrpu kuća! Ženeva neima umjetnina, osim po koji spo- 
omenik i po koju javnu sgradu ; a i toga sam dosta vidio. 
Sviet ? Taj šareni sviet, život toga svieta iko bi raz- 
mrsiti i tko bi proučiti hotio, valjalo bi da godine tamo 
ostane. To ti je kano knjiga pisana svakojakimi slovi i 
u svakojakih jezicih, koje bi sve trebalo naučiti, da iz 
te knjige možeš čitati. 

Bez ikakove prave osnove, samo sit Ženeve, a nakan 
spustiti se po malo u Italiju, jedno se jutro onako posve 

mekanično skupim i mesažerijom gostione, u kojoj bjeh 
odsio, odvezem se do Bonnervilla, mjesta ležećega na 
putu izmedju Ženeve i Chamounixa, misleć, da taj dan 
tamo probavim i, u tišini one liepe prirode živce si 
okriepiv, da sutradan put nastavim. Ali i taj jedan dan 
bijaše previše. Obišav pješke s durbinom svu okolicu, 
još se za dana, više nujan i umoran, nego li okriepljen 
povratim u gostionu, gdje se bijah svratio. Mišljah naj- 
prije, da okolica ništa što bi te razbistrilo nepruža; ali 
mišljah krivo, jer okolica je doista liepa; nu moja duša 
bijaše pusta. Tek sutra, i to kasno sutra, da dalje putu- 
jem. Ta misao bijaše mi neugodna i postajaše mi ne- 
snosna. Ti toga nisi možda nikada osjećao, -— ali jesi; 
biva to i inače u životu, te si se gdjekojega položaja, 
gdjekojega mjesta s neke praznine, — strašne praznine, 
u kojoj kano da se dihati neda, rad oprostiti tolikom 
neuztrpljivošću, te ti se čini, da bi morao poginuti, ako 
tu još samo malo ostaneš. 

Tako bijaše meni, dok sam u boneviljskoj gostioni 
sjedio i svaki čas na uru pogledao i kroz prožor motrio, 
kako se sumrak sporo i lieno zemlje hvata. Postade i 
mrak. Hvala bogu! — ostalo mišljah odspavati. 

U tom zvonca zazvone i čuje se štropot kola, a 
zatim i topot konja. Ustaviše se pred gostionom. Bijahu 
velika putnička kola i pod njih upregnuta četiri dobra 
konja. Konobar mi reče, da to nije redovni voz, jer da 
“taj dolazi istom sutra okolo podne, nego da je valjada 
posebna od nekoga najmljena prilika. 

Odem da potražim kočijaša, i nadjoh ga u dru- 
: žinskoj sobi, gdje stojećki izpija bočicu vina. 

Upitah ga, kamo ide, a on mi nehajno odgovori: U 
Chamounix. | 

Nikada bolje! 

— A biste li, prijatelju, mogli povesti i mene? 

On me pogleda, kano da me očima hotijaše vagnuti, 
koliko vriedim, a onda mi reče: 

— U coupć-u neima mjesta; sve je zapremljeno. 
Vozim dva Engleza, jednu gospodju i gospodina, koj ju 
prati. Nego ako vam je s voljom, bilo bi mjesta u ka- 
brioletu do mene. Nećete zlo sjediti; a platit ćete mi, 
što nadjete za pravo. Samo vas molim, da se žurite. 

Ja pristanem i skočim u svoju sobu po stvari, na- 
mirim račun i sidjem s kovčežićem u ruci i plaidom 
preko ruke dolje. 

Prolazeć kraj restauracije, otvore se vrata te dvo- 
rane i prama svjetlu svjetiljke, viseće na protivnom zidu 
triema, susretnu mi se oči sa ženskim licem, s kojega 
ljepote ostadoh kano u zemlju ukopan. 

To netrajaše dugo. Ono svjetlo bijaše samo prele- 
ćelo preko toga lica, i ja nemogoh uhvatiti prave slike 
njegove; samo cjelokupni utisak bijaše utisak izvanredne 
ljepote. 

Uhvativ se izpod ruke sa veoma pristalim, crno- 
manjastim mladim čovjekom, idjaše prama kolima, a ja 
za njima, diveć se lahku, elegantnu hodu i motreć kon- 
ture krasna joj stasa. 

To je dakle ta putnica, o kojoj govoraše kočijaš! 

Kod samih kola, kada trebaše da.se u njih penjemo, 
još se jednom obazre na onu stranu, na kojoj stojah ja, 
i prama svjetiljei kola još joj jednom vidjeh ono ča- 
robno lice. Učini mi se, da me je pogledala; ali sveto 
opet trajaše toliko, koliko da bi munja nebom u mraku 
sievnula. 

O kako me srce za njom vucijaše u onaj coupć! 
Koli zavidnim okom gledah onu trojicu, gdje se za njom 
u kola penju, i dodje mi nečovječna misao, da bih mo- 
gao kojega od njih zadaviti, da sebi mjesto načinim. 

Ali nepomaže. Kočijaš zove; valja u kabriolet. 

Konji krenuše korakom, a kočijaš izvadi kratku dr- 
venu lulu, napuni ju i pripali, pak onda istom, izmahnuv 
bičem, na konje povikne: hop, hop! 

Već kod prvoga potegljaja iz lule ja se zakašljem 
i, dim rukom odmahujuć, za smotke se mašim. 

= — Vidite, kako vi to odmah razumijete, reče ko- 
čijaš, odlažuć lulu. 

— Što da razumijem? upitam ga ja. 

— To, da si ja Siromah čovjek nemogu za skup 
novac bolji duhan nabavljati, kako gospodi, koju ovako 
povezem, neću ovim smradom MOG IJEVAN gi . Meni je da- 
kako dobar. 

Ja ga sbilja razumjeh i ponudim ga smotkom. 

— 'To je ono, što sam mislio, reče on, okrećuć smotku 
u ustiuh, da ju oslini. 

Dugo i ja i on mučasmo. Moje misli bijahu u cou- 
opću, Kada bi se kola uz brdo laganije penjala, nasluški- 
vah, nebi li joj glas čuo; ali sve bijaše tiho. Već ne- 
koliko puta htjedoh izpitivati kočijaša, nebi li mi znao 
o njoj štogod kazati; ali mi se nedade; kano da ona 
usta nobi bila. dostojna o njoj govoriti; pak onda, tko 
zna, što bih jadan čuo. Onaj, koj ju prati, možda joj 
je muž. 

Napokon ipak zapitam: 

— A znate li vi, prijatelju, koga vozite ? 

— Znam i neznam, odgovori mi on. Bili su gosti 
našega hotela. Tko su, odakle su i kako se zovu, to. na 
mene nespada. Ljudi su bogati;. mnogo su trošili.i go- 
spodski darivali. i 
. | — A ni ona ženska neznate iko je? 

On se nasmije. 

— Znao sam, da će vas ona zanimati. I vi ju lie- 
pom nalazite, zar ne? 

Protrnem, kano da mi je rekao, čega još nisam znao. 

— Liepa je doista, reknem ja. 

A on, popustiv konjem uzde i svim se tielom k meni 
okrenuv, nekom važnošću nastavi: 

— Vi znate, kako je kod nas u Ženevi. Stranci ti- 
sućami dolaze i odlaze, pak se slabo i pazi, kako iko 
izgleda. Sada ga vidiš, a za čas nebi znao reći ni: da 
li je orn ili plav. Ali za ovu i ja velim, i svi vele, da 
je lispa. Šteta, što je nemožete bolje vidjeti. Mnogo se 
je o njoj govorilo; ali ona kano da je slabo za to ma- 
rila. To vam je ponosna žena, kano svi ti Rusi. 

To uvjeravanje čovjeka prostaka činjaše mi se važno. 
On, koj bi jamačno za dobru večeru bio dao čitavu ga- 
leriju ljepota; i on ju nalazijaše liepom! A to me po- 
tače i na razmišljanje: zašto se od onih tisuća žana, 
koje sam sretao na svom putu, mene nijedna tako doj- 
mila nije.... Ne, ne, ona mora da je sbilja veoma liepa! 

— Dakle je Ruskinja, upitam dalje. 

— Tako kažu. 

— A onaj, što ju prati ? 

— Vele, da joj je brat. U ostalom, doda zlobno, 
ta braća i ti ujaci kod putnika...... tko bi ih zna0; 
a i što je to briga koga! 

Dalje ga nehtjedoh izpitivati; a nebih niti mogao; 
jer upravo jedan od one dvojice Engleza bješe meni iza 
ledja prozor spustio, proprativ to onim lakoničnim: 

» Dopustite !“ 

Meni sva duša bijaše u ušiuh, nebi li joj sada čuo 
glas. I bijah se nekoliko puta osvrnuo, nebih li ju vi- 
dio; ali nas djelijaše neprozirna tama, 

Samo čuh, gdje njezin pratioc pitaše one Engleze 
neke obaviesti o Turinu; a oni mu u kratko rekoše, da 

ih tamo još nije bilo. 
| Dakle idu u Turin! 
Malo zatim zaustavi kočijaš konje. 
— Čemu smo stali? zapitam ja. 
— To je Sallenches. Ono dvoje ovdje će inići 

— Koje dvoje? pogledam ga ja. 

— Rusi, odvrati u kratko on. 

Kano da me je grom ošinuo. Tomu se nebijah na- 
dao; misljah, da ćemo putovati zajedno do Chamounixa. 
Sto mi pitanja na usta navrelo; — ali sve bijaše pre- 
kasno. Pratioc njezin već stajaše me kabrioletom, z0- 
vući kočijaša radi prtljage. 

Na štrani vidjeh kola, koja ih čekahu. Još i nju 
jednom u profilu vidjeh, kako je prama svjetiljei onih 
kola iž novčarke izvadila i pratiocu svomu dodala na- 
pojnicu za kočijaša. 

Sjedoše i izčeznuše u mraku. 

I meni mrak dušu obastrie. Sve to bijaše kano neki 
meteor. Od onda niti ju vidjeh, niti što čuh o njoj. 


V. 


Tu pripovjedalac prestane; a Živan, upisi tu 
počivku, rieč preuzme: 

— Hm, hm. Ti ćeš mi dopustiti, da sam te uztrpljivo 
slušao; a nisam te ni bez interesa slušao; jer si doista 
liepo pripoviedao. Ali sada dozvoli meni dva pitanja. 

— Ja nisam još gotov, prekine ga Vuk. | 

— Ništa zato; sada se već može pitati. 

— Pitaj dakle, 

. — Nadaš li se ti tu žensku ikada više vidjeti ? 

— Ne! odgovori bez predomišljanja Vuk. 

— Ali da se ipak kako god na nju namjeriš: bi 
li ju poznao ? 

Vuk malo postane, sE odgovori: 

— Nebih. Rekoh ti, kako je bilo. Crta njezina lica 
ja nemogoh razabrati; vidjeh samo sjaj ljepote, i po tom 
si u duši stvorih sliku, koja valjada nije prama istini. 
Ona, doista liepa žena pretvorila se u meni idealom, 
definicijom ljepote.... Scienim dakle, da je nebih poznao. 

— Pak čemu onda sve to? Bojim se, da se je taj 
ideal postavio opet izmedju tebe i praktičkoga zahtjeva 
ženitbe. Što vriedi doživljaj, koj nije za drugo, nego da 
se zaboraviti mora? 

— Ne, dragi moj; ti se varaš. Tu se ništa zabo- 
raviti nema, jer se ništa izgubilo nije. Taj ideal je moj, 
i nitko mi ga oteti nemože; a prva, koju njoj samo 
sličnu nadjem, neka mi bude žena. 

Dok je on tako govorio, unidje Gruja i javi, da su 
pred kućom u kočiji nekakove dvie ženske glave i da 
pitaju za gostionu. 

— Za gostionu? pogleda ga Živan. A kakove su 
ženske: Gospodje? Stare, mlade? 

— Gospodje će biti, odgovori Gruja; a kakove su, 
tko bi ih znao. Zamotane su, da im se samo nosovi vide. 

— Otvori im vrata, rekne Živan, neka tjeraju unutra, 
i reci jim, da je ovo gostiona. ... Što se skanjivaš? 
Idi, pak im tako reci. 

— Ama, čovječe božji! skoči Vuk. Što si to naumio ? 

— Da malo vragujemo ... Hoćeš li? 

— Nemarim, udari se Vuk dlanom po koljenu. 

— Prilika je za šalu nikada bolja, dometnu Živan. 
Ti ćeš biti konobarom, a ja ću ih kano gostionik doče- 
kati..... Žuri se te se preodjeni; a kad pozvonim, 
da si došao, — i iztura Vuka na vrata. 

Odmah zatim pod težkimi skupocjenimi kabanicami 
od krzna i povezanih glava stupe u sobu gospodje, te 
kad odmotaše glave, vidje se, da je jedna starija, slaba 
i bolešljiva, a druga mlada i liepa. 

Ogledajuć se, zapita starija: 

— Ovo je dakle gostiona? 

Na pogled takovih neočekivanih gosti Živan se malo 
sbuni, ali se odmah opet sabere i rekne: 

— Da, moje gospodje. Gostiona upravo nije, nego 
više neki ,hospice“, a mi više Samaritanci, nego li 

pravi gostioničari. Prevalivši ovaj naš mali Bernhard, u 
zimsko se doba, kano što je sada, putnici rado kod nas 
uvraćaju, da se ogriju i okriepe. Prava dakle gostiona 
nije; ali ju izvolite smatrati takovom ; jer se mi od gosti 
namirujemo kano u gostioni, — umjereno dakako, kano 
što ćete vidjeti; pak je za to pravo, da gosti imaju svoju 
volju i podpunu slobodu .... Izvolite zapoviedati. 

— Prije svega molit ćemo vas, reče starija gospodja, 
da nam date toplu sobu, gdje da se razpremimo; pak 
onda, da nam se prostre na samo, samo za čaj, jer smo 
prozeble, i štogod malo k tomu. 
= — Bit ćete služeni. Izvolite medjutim sjesti, reče 
Živan, taruć si ruke i klanjajuć se na gostioničku; a 
zatim pozvoni. 

Vuk dodje u svojoj pisaćoj bluzi s ubrusom preko 
ruke i kose razčešljane sredinom glave. 

I on, opaziv putnice, a osobito onu mladu, odmah 
požali, što se je dao na tu lakrdiju; ali se sada već 
nema kud ni kamo, te stane, čekajuć da se zapovieda. 

Ono njegovo smeteno i nespretno držanje sada istom 
Živana na šalu pravo nadraži, te: 

— Što ste tu stali? — okosi se na njega. Zar ne- 
vidite, što treba? Skidajte pačmage gospodjam. 

Vuk ga pogleda; ali valja slušati, te najprije po- 
klekne pred starijom i, obaviv kod nje, predje k onoj 
mladoj..... O pustih nožica! Bijaše mu, da ih poljubi. 

— A sada, uze dalje nalagati Živan, neka se za 
gospodje žurno sgotovi čaj. Pak onda ćete u onoj sobi 
prostrieti za dvoje. Gospodje žele biti na samo. Samo 
žurno! Valja se okrenuti. Što stojite? Žurno, velim vam ! 

Starija gospodja, koja bijaše slabih živaca, mo- 
ljaše se prestrogomu gospodaru: da nije tolike sile; da 
se može počekati. A u to joj padne na um, što je već 
odavna imala pitati: 

— Nije li nas tko tražio ovdje? 

— Što ja znam, odgovori Živan, danas nije nikoga 
bilo ovdje. 

— Valjalo je, da nam se je već s onu stranu pla- 
nine na susret došlo. .... Bit će krivo vrieme. 

I nereče ništa više o tom; već se uputiše obje u 
drugu sobu, da se, kako rekoše, razpreme, i pritvoriše 
za sobom vrata. 

Što su one tamo šuškale i šaptale, toga nitko nezna. 
Bit će, da je bilo govora o čudnovatoj gostioni i pri- 
mjetaba o neobičnom konobaru. Bit će, da su, ogledajuć 
sto galantnih i gdješto dragocjenih sitnarija, što bijahu 
razmještene po stolovih i ormarih, kušale ženskim oštro- 
umljem proniknuti u odnošaje te kuće i njezinih sta- 
novnika. 

Kuća Hranićeva nemože se reći da je svojom ured- 
bom, a navlastito svojim namještajem, odgovarala pod- 
puno zahtjevom moderne elegancije. Posoblje najnovije 
facone bijaše tu izmiešano s garniturami i ormari rokoko- 
sloga ; ali te stvari mora da su u svoje vrieme bile 
velike vriednosti, i nekoji komadi, navlastito stolarskoga 
djela, spadahu finoćom izradbe i zamršenošću konstruk- 
cije u vrst tako zvanih kurioziteta. A osobito morade sva- 
komu udariti u oči silno starinsko srebro, kojim je kuća 
bila upravo nakrcana. Utisak svega nebijaše utisak veli- 
koga novčanoga bogatstva, nego utisak vremenom na- 
sporena blagostanja, — neki utisak sitosti, sried koje da 
zapitaš čovjeka : što da još želi, morao bi odgovoriti: ništa. 

Netrajalo dugo, al eto ti Gruje u svojoj staroj 
katanskoj gali, da za čaj prostre. Po dobivenu naputku, 
otvorivši vrata, na pragu je postao, petice sastavio, ma- 
muzami pozveketao i na vojničku gospodje pozdravio. 

Srebrom je prostro i doskora čaj donio. 

Da mjesto konobara dolazi evo katana: tu su pro- 
mjenu gospodje opazile i koješta nagadjale; ali si ne- 


mogle razriešiti zagonetke. 
* 


160 


VI. 


Medjutim su se Vuk i Živan u trećoj sobi tiho 
razgovarali. 

— Do biesa! Što ćemo sada? započe Vuk. ded se 
šala nemože nastaviti; a nije je trebalo ni započimati. 
Upravo danas! 

Što ćemo? odvrati mu mirno Živan. Ništa. 
K njima ćemo otići, pak ćemo im se izpričati. 

— Ali će nam ipak zamjeriti, poboja se Vuk. 

— Zar se tako slabo pouzdavaš u se? Samo budi 
ljubezan, i ja ti jamčim, da će nam biti sve oprošteno.. . 
Kako ti se svidja djevojka ? 

— Veoma je liepa! 

— To i ja velim. 

— Pak zato je upravo šteta svakoga časa, što smo 
potratili na ovu budalaštinu. 

— To se sve može nadoknaditi. Držim, da neće 
skoro otići. Očekuju nekoga. 

— Očekuju? Koga? 

— To mi nerekoše. 

— Djevojka je sbilja liepa, ponovi zamišljen Vuk. 

— Krasno gradivo za nove ideale, doda šaljivo Živan. 

— Mani se peckanja, već hajdemo, da ih pozdra- 
vimo. 

— Tebi se veoma žuri. Čekaj malo... . Jest... 
digle su se... . Hajdemo! 

Zatokoše stariju kod prozora, a mladju, gdje, sjedoć 
u fotelju, lista u albumu fotografija. 

— Vuk Hranić, ovdje domaćin. 

— Živan Bačić, moj prijatelj i šurjak, — predsta- 
više se gospodjam. 

Odielo na Vuku bijaše jednostavno, ali veoma ukusno, 
a držanje i kretanje bijaše mu upravo gospodsko. Pak 
zato se situacija gospodjam u čas razjasni, i dok ona 

mlada preko albuma pogledaše na krasnoga mladića, sta- 
rija ga veleprijaznim posmjehom na licu zapita: 

— Vi bijaste malo prije konobarom ? 

— Tako je, gospodjo. Bila je mala šala, od bez- 
poslice na brzu ruku zasnovana, ali koja se naprama 
takovim gostom nije nastaviti smjela. Vi ćete nam to 
oprostiti. Služba konobara prestaje, a nastaje dužnost 
domaćina, da vam po mogućnosti ugodi. 

— Izvoliste spomenuti, gospodjo, preuze rieč Živan, 
da nekoga očekujete. Možemo li vam u tom kakogod 
poslužiti ? 

— Očekujem si brata, vlastelina Podvrškoga, kojega 
možda poznajete. 

— Veoma dobro, javi se Vuk. Njegovim dolazkom 
bit će sreća ovoga dana uvećana; jer u gospodinu Man- 
diću štuje ova kuća staroga prijatelja. Dokazom neka 
vam je, da me je izabrao djeverom svojoj kćeri, koja 
će se do koj dan vjenčati. 

— Prekrasno! U toj službi bit će vam moja kći 
drugaricom, reče gospodja, i pokaza mu rukom djevojku. 

— Čast mi je osobita, reče Vuk, i nakloni se dje- 
vojci, a ona njemu. 

Još im kazivaše gospodja, kako upravo radi tih sva- 
tova iz daleka Banata putuje; kako bratu si, kojega već 
davno nije vidjela, toga odreći nemogaše; kako se raduje 
vidjeti ga i svoju kćer, koja je medjutim postala od- 
raslom djevojkom, pokazati mu, i zamoli napokon do- 
maćina, neka bi odredio, da se pripazi, kada gospodin 
Mandić naidje, da se svakako ovamo uvrati. 

I snovahu upravo, kako da se medjutim zabave, kad 
izvana negdje iz daleka dopre do njih tanak, krešteći 
glas vojničke komande, čemu se gospodje ne malo za- 
čude i k prozoru priskoče. 

* Pred nekoliko školske djece, u dvoje poredane, s tor- 
bami preko ramena a s pločami oko vrata, stupa suh 

 dugonja, na lovačku odjeven, te trskov štap poput sablje 
drži, a:djeca se kolčići negdje iz plota izčupanimi za- 
metnula, pak ga oštrim, složno udešenim korakom i uko- 
čenim držanjem sliede. 

— To je naš general! poviknu očevidnim zadovolj- 
stvom domaćin. 

Taj general, živa slika Don Quixotta, nije bio nego 
odavna umirovljeni poručnik, živući o svojoj penziji i 
na nasliedjenoj otčevini u mjestu Svibovcu, jedva pol 
ure daleko od Vukova dvorca. Otac mu je u tom mjestu 
bio ranarnikom, i tamo umro. On još za djetinstva bude 
poslan u neki vojnički zavod, postade častnikom te slu- 
žaše kano poručnik više godina u vojsci, ponajviše u 
Italiji. Radi slaba zdravlja morade se odreći vojničke 
službe, i kako mu otac medjutim bijaše umro, vrati se 
svojemu domu u rodno si mjesto, i tu već ostane. Bi- 
jaše čovjek neobično visok, suha i iztrošena tiela, sitno- 
kost, malene glave, a dugih nogu; nu tu razklimanu 
gradju držaše na“ okupu i u čvrstu sklopu njegov voj- 
nički, vitežki duh, s čega mu i držanje bijaše kano 
svieća ravno. Mljedku, pjegavu, prilično nabranu i ćosa- 
stu licu, kraj malih, svjetlo modrih nekako vodenih 
očiju bez ikakovih skoro obrva i trepavica, pak kraj ne- 
kakove suhe, riedke i kudjeljaste plave kose, podavahu 
izraz energije jedini kruto namazani i u vis zavrnuti 
“brci te stisnute tanke ustnice. Tu svoju tjelesnu trošnost 
rado je on pripisivao štrapacam vojničkoga života, i svaki 
svoj govor, koj mu bijaše krhak i odsječen, pratio bi 
neprestanom akcijom desne ruke, da se vidi biljeg ju- 
načtva, naime palac te ruke u toku od crne kože ruka- 
vične. Pak bi mu se svatko zamjerio, tko toga opazio i 
tko ga za poviest toga palca zapitao nebi. I u govoru 
i u držanju rado je iznosio na vidjelG kojekakove boljar- 
ske navike. I odielom je oponašao boljara, noseć se obično 
na lovačku, premda je, po raznih vidivih znakovih, to 

odielo doživilo raznih promiena pod krutimi zakoni 


štednje. Čovjek, koj je godine i godine disao zrakom do- 
movine Bellinijeve i Donizettieve, domovine Laura i 
Giulietta, rado govoraše o muzici, a to pravom tim većim, 
što je i sam bio praktički glasbenik na fruli; rado se 
hvalijaše ljubavnimi pustolovinami, o kojih da bi i danas 
znala kazivati mnoga signora; rado prihvaćaše svaku 
prigodu, koja bi mu se pružila, da pokaže, koliko je 
vješt govoru talijanskomu, i rado se namitaše pripovje- 
daocem o znamenitostih one klasične zemlje, u čem, 


prosta svake kontrole, sloboda njegova bijaše neogra-' 


ničena. | 

Da mu je bilo. po volji birati prebivalište za stare 
dane, on bi ga, prama tim nagnućem, jamačno bio iza- 
brao drugdje, nego li u Svibovcu, premda se stanovnici 
toga mjestanca od 1200 duša rado nazivlju varošani; a 
tko ih takovimi priznati neće, od toga svom strogošću 
zahtievaju, da ih bar nezove seljaci, kad se i na samoj 


ploči, mjestu na ulazu, svakomu glasno i jasno kaže, 


da to nije selo nego trgovište, koje ima svoj magistrat, 
svoje zanatlije, svoga arcipopa, liečnika i ljekarnu, pak 
se velikim dielom i odieva na varošku. | 
Medju tim stanovničtvom poručnik nebijaše ugle- 
dom posljednji; dapače njegovo poznavanje svieta učini 
ga čovjekom, u kojega se je nekim strahopočitanjem 
gledalo, i kojega se je u najvažnijih pitanjih obćega 
dobra za savjet pitalo. Raznimi odlikovanji, kano izbo- 
rom u obćinsko vieće i na druga častna mjesta, držaše 
se on obvezanim odužiti se svojim sugradjanom štokako- 
vimi obće koristnimi zavodi i uredbami, kojim on bijaše 
pokretačem i zasnovateljem. Tako je njegovim nastojanjem 
postala, sa sjedištem u obćinskoj gostioni, čitaonica od 
osam članova, kojoj je on bio predsjednikom. I ako taj 
mjestni patriotizam nebijaše možda posve čist od egoistič- 
kih ponuka, nemože se ipak reći, da njegove plodove nisu 

uživali i drugi. Ako je on tako sebi povoljniji život upri- 
ličio, i drugim je pri tom veoma ugodio; o čem bi se 
uvjerio svatko, komu bi dano bilo gledati blažena lica 
članova toga družtva, kada se večeri na razkršću sa 
svjetiljkami u ruci kućam razilaze, pošto su političko 
stanje Europe za taj dan konstatovali i do sita se na- 
glušali svojega predsjednika, koj je upravo tu večer ta- 
lijansku vojnu oštro kritizovao, tumačeć zorno položaj i 
kretanje obijuh vojska bielim i žutim grahom, nepro- 
pustiv tako dobru sgodu, gdje su se upravo razpravljali 
poslovi talijanski, a da osobitim nekim naglaskom i opet 
nesjeti župnika, da je Pio IX., prije nego što je postao 
papom, bio poručnikom. 

Tako je on provodio svakdanji život; a potrebu još 
višega družtvenoga užitka izdovoljavao je obilazenjem 
susjednih gospodskih dvorova s punom torbom pripovie- 
daka i s frulom izpod haljine; a osobito je mnogo za- 
lazio u Mirkovac, kojega mu vrata bijahu otvorena pra- 
vom staroga prijateljstva i pravom uspomena, koje su 
sadanjega mladoga vlastnika vezale uz toga čovjeka, dok 
ga je još dječakom učio bubnjati, na konju sjediti i 
neku talijansku barkarolu pjevati. 

— Gospodin Javorski, naš prijatelj, cesarski poruč- 
nik u miru, kojega mi nazivamo onim, što bi danas 
mogao i morao biti, da mu nije zavidna sudbina mjesto 
mača, kako vidite, uklopila u ruku palicu mira. 

Tako ga domaćin predstavi gospodjam. 

Ona opazka, koja se ticaše generalskoga naslova, 
što mu ga honoris causa bijahu pridjenuli njegovi znanci, 
a bje izušćena dvoumnim tonom sbilje i šale, nekako se 
neugodno kosnula prišastnika, i zato on, scieneć se iza- 
zvanim, da svoj možda uzdrmani ugled u očijuh prisut- 
nih zastupnica liepoga spola po. mogućnosti popravi i 
uzpostavi, ovamo se doduše gospodjam poput gjerme 
klanjajuć, ali pogledom domaćina siekuć, reče: 

— Ja sam zadovoljan onim, što sam; a poviest 
vojske dokazuje, da nije potrebe biti malim generalom, 
a da se može biti velikim poručnikom. A onda, okre- 
nuv se čitavim licem gospodjam i onaj prijašnji ironični 
pogled izmieniv drugim ljubežljivim, nastavi prignutim 
tielom: 

— I kano takov sav sam na službu vašim milostim, 
kojim dvoriti i bila mi je i jest mi najsladja zadaća. 

Nu kako se on bijaše prignuo, tako se je, vireć či- 
tavom trećinom izpod haljine, klanjala i njegova frula; 
što opaziv domaćin, veselo poskoči i povikne: 


— Da sretna slučaja! Mi upravo na dogovoru, čim 
da si prikratimo vrieme, a kad tamo — gle! i pokaže 
rukom frulu. Tko će ka klaviru? Ja sam mu slabo vješt ; 
možda tko drugi, — i pogleda djevojku. 

Ona obori oči i zapožari se. 

Majka joj glavom namigne, a domaćin ju izpod 
ruke privede klaviru te: 

— Vi ćete, prijatelju, biti tako ljubezni, pak ćete 
se gospodjici pridružiti na fruli, reče Javorskomu. 

On, koj se ni u drugih prigodah nije branio, da 
slavi svoga imena i na tom polju štogod privriedi, sada 
tim manje mogaše odoljeti onomu modromu oku, koje 
ga pri tom bijaše pogledalo, i sladkim riečim, kojimi 
se i ona bijaše pridružila molbi domaćinovoj. Izabraše 
romancu iz neke talijanske opere, za koju držaše poruč- 
nik da ga na fruli još nitko nadkrilio nije. 


Ovdje je mjesta, da se rekne, da je i strika_ Mato 
već odavna na svojoj ,lastavici“ u Mirkovac dojahao. 
»Lastavicom“ zvao je on maloga konja Turčina, što ga 
je za srebrnu uru i dva lovačka psa zamienio. — I on 
je dakle već stigao te se je samo u selu i s Grujom 
okolo kuće zabavio, i eto se je tek malo prije u sobu 
provukao, na prstih hodeć i obima rukama braneć, da 

se njega radi nitko neuznemiruje, dok se je u nekom 
kutu stolice dočepao i na njoj sjedeć već ostao. 

Dok je djevojka svirala, stajao je domaćin, rukom 
poduprv glavu, na drugom kraju klavira, svom dušom 
utonuo u djevojku i u one glasove, koji izvirahu izpod 
njezinih prstića; pri čem ga Živan kradom motrijaše, 
a posmjeh mu na licu odavaše misao, da bi ta svira- 
čica onomu nepoznatomu idealu mogla biti pogibeljna. 

Tako svaki od njih drugim načinom zabavljen, i 
neopaziše, kako se ubogi poručnik znoji i kako note, 
okojih kraj slabih svojih miehova i krezubih vilica ne- 
mogaše ustima proiznieti, nogom odtapkuje. 

Kad se odsviralo, general priskoči djevojci te ju 
savršenom galanterijom najprije u ruku poljubi, a onda 
vještim obratom tu istu ruku, neizpustiv ju, samo dvama 
prstima svoje ruke prihvati i tako, više poigravajuć nego 
li hodeć, djevojku na mjesto, s kojega bijaše ustala, 
odvede. | | 

Na starinskoj uri upravo su ona dva u reliefu iz- 
radjena čovjeka ad žute pozlaćene mjedi pet ura odbila, 
kad se domaćin sjeti, da bi bilo vrieme objedu, i za- 
pita gospodje, da li žele, da se gospodin Mandić još koje 
vrieme počeka, što one, dakako, običnom ućtivošću od- 
klanjahu, ali ipak načinom, po kojem se vidjaše, da bi 
im to bilo ugodno. 

Nu načinom isto tako razumljivim mogaše se proti: 
toj odgodi čitati tih prosvjed na licu fra Mati, koj, ne- 
vikao živjeti na francezku, jedva težkom mukom uspje 
ušutkati svoj buntovnički želudac, miteć ga starom sriem- 
skom rakijom i nekimi kolačići, što bi ih uz nju prigrizao. 

U to zamoli domaćin Javorskoga, da malo prigleda 
u podrum i u kuhinju, što on drage volje učini, uzpr- 
kos priekim pogledom gospodje Agneze, koje je stručnu 
vještinu on glede ostaloga podpuno priznavao, samo 
glede nekih talijanskih jela, koja je on u kuću uveo i 

koja će sada, poslje talijanskoga puta domaćinova, biti 
u ovom zadobila ne samo kompetentna sudca nego ja- 
mačno i revna zagovornika, bijaše si pridržao vrhovnu 
kontrolu, kojoj bi gospodja Agneza svojom kuhačom već 
odavna bila kraj učinila, da je nije vršio pod egidom 
volje gospodareve. 

— I umrieti će, a riže neće znati skuhati, znao bi 
reći, odričuć za to Agnezi bezuvjetno svaku sposobnost. 

Dok se je tako poručnik po kuhinji pleo i s gospo- 
djom Agnezom radi riže prepirao, bješe Gruja na veliku 
radost svih, a osobito fra Mate, došao javit, da je mi- 
lostivi gospodin iz Podvrha upravo stigao. 

Sve mu družtvo u susret izišlo i, pošto su se srdačno 
pozdravili i izljubili, podjoše odmah k objedu, za ko- 
jega se je razgovor nastavljao i donekle, kako već biva, 
tiho vodio, dok strika Mato, koj ostale bijaše već za ne- 
koliko kopalja pretekao, na jedan put nezapjeva tankim 
glasom, ustima prebiruć a glavom potresujuć, onu svoju 
staru : 

pŠto se ovo muče pije vino? 
Nije ovo vino ukradeno“ .... 

1 prihvatiše se čaša te zaredaše zdravice, a napi- 
jaše ih domaćin, koj tu službu kod svojega stola obav- 
ljaše obično sam. 

Napijajuć bješe prisutne gospodje drugim podielio, 


i dodje red, da i on bude nazdravljen. Živan, koj ne- 


propuštaše nijedne prilike a da malo nepodraži svoga 
šuru radi plahosti i neodlučnosti njegove naprama žen- 
skim, bješe se požurio s tom zdravicom, da mu je tko 
nepreotme, a naviestio ju je šaljivim uvodom, po kojem 
svi očekivahu gotov posao i samo da se rekne: koja je. 

A on ga nazdravi s njegovim nepoznatim 
idealom. 

Uz sveobći smieh diže se sada potjera za tim ne- 
poznatim idealom, i domaćin nebijaše protivan, dapače 

smieške odobravaše, da Živan u kratko pripovjedi gostom 
glavne momente one romantične sgode sa nepoznatom 
Ruskinjom. 


Uz to se zametne pitanje: da li se tim načinom 
u obće tko zaljubiti može; i poručnik svom odlučnošću 
tvrdijaše, da može, i htjede to dokazati pripoviedanjem 
neke slične aventure iz svojega života u Italiji. 

Nu to mu nebude dozvoljeno, već svi — osim dje- 
vojke — navališe na domaćina, da tamo, gdje je Živan 
prestao, poviest nastavi. 

On privoli; ali, opaziv kako je ono prije vedro i 
izražajem mirne duše sjevajuće lice djevojčino prikrio 
sada na jedanput oblačak nečega... tko bi znao čega 
... . možda ljubomornosti, ... čega li: prije nego će 
početi, još naročito spomenu, da je to sve bilo pa prošlo 
i da će pripoviedati čistom objektivnošću povjestničara ; 
pak nadoveza tamo, gdje je Živan prestao. 


VII. 


— Oni dakle izčeznuše u mraku. 

Vrativši. se kočijaš, pokaže mi novac na ruci i 
reče, zadovoljno se smijuć: Vražji Rusi! Dobro plaćaju 
.... Nego znate što, gospodine. Noć postaje hladna. 
Molim vas, da mi još jednu smotku date, a onda da se 
spremite u coupć; bit će Vam u svaku ruku ljepše i 
ugodnije. 

Imaše pravo; zato ga poslušam, skupim se i odem 
u coupć. - 

Englezi sjedjahu još na svojih mjestih sprieda, a ja 
zauzmem mjesto, s kojega ona bijaše malo prije ustala. 
O kako se s te misli osjećah blaženim! 

Sbijem se u kut i naslonim se, ne da spavam, nego 
kako bih se zanio u onaj polusan, u kojem se tako bistro 

vidi i mnogo jasnije prikazuje sve, što smo doživjeli 
na javi. 


Vrpoljeć se na sjedalu, kako ono biva si dugo- 
trajne vožnje, na jedared nešto tvrda pod sobom osjetim. 
Mašim se rukom i napipam žensku pribodaču. Bijaše 
očevidno, da ju je ona tamo izgubila. Stisnem ruku, da 
nebi kakogod opazili Englezi; a onda, prebiruć ju krio- 
mice u ruci, nadjem ju oblikom ovalnu, a plohom gladku. 
Ovo će biti staklo, a pod staklom možda slika njezina. 
To mi bijaše dosta, pa da i nemislim o povratku. Slabo 
me bijaše briga, kakovim bi taj moj čin nazvali drugi 
ljudi. Svimi zločini kaznenoga zakona da su ga krstili: 
sve bih drugo dao, ali toga blaga nebih bio nikomu i 
za ništa izdao.“ 

Tu pripovjedalac malo postane. 


Posluživ se tom prilikom, zateče se opet poručnik, 
da ustanovi razliku izmedju proste i galantne otimačine, 
i hotijaše da to upravo razjasni primjerom dogodjaja, 
koj je svim drugim i do danas ostao neriešenom zago- 
netkom, a sbio se je izmedju njega i neke glasovite ve- 
ronezke ljepotice; — nu bude liepo zamoljen, da s tom 
svojom pripoviedkom pričeka, dok se ova, koja upravo 
teče, nesvrši. 


Bez toga uplitanja poručnikova bilo bi se opazilo, 
kako je sjedeća naprama domaćinu djevojka od jedared 
njegovo kazivanje napetom pozornošću te nekakovim ne- 
mirnim i izpitujućim poziranjem na majku si pratiti 
počela. 

Pripovjedalae nastavi: 

»Kad stigosmo u Chamounix, već je bio u velike 
dan. Jedva dočekah, da budem sam. Goreć neuztrplji- 
vošću, čim u svoju sobu dodjoh, odmah pribodaču iz 
žepa trgoh, da ju pogledam; — mjesto stakla bijaše joj | 
ploha od mletačkoga mozaika zlatom okovana. Uzeh ju 

prevraćati na sve strane, nebih li našao, da se gdjegod 
otvara. Nenadjoh ništa. Bijah se dakle prevario. 

Premda bez ikakova posla, ostanem onaj i još drugi 
dan u Chamounixu, nadajuć se, da bi mjesto slike mo- 
gao nju vidjeti živu. Odatle odoh u Turin i obredah 
sve gradove srednje i gornje Italije, samo na nju misleć, 
samo nju tražeć: u crkvab, u kazalištih, u galerijah, 
muzejih i po ulicah gradskih. 

Često mi se učini, da je ona: sada da se je pro- 
vezla, sad da je u onu ulicu zakrenula; nu goneć te 
lažne tragove, svaki put se sretoh s tudjimi, nepozna- 
timi lici, koja me gledahu kano čovjeka luda. 

Nevidjeh je nikada više, i ona pribodača ostade mi 
jedinom uspomenom na nju.“ 





Svi mučahu, i poručnik, koj je slabo slušao i me- 
djutim svoju poviest o veronezkoj ljepotici sl4gao, mi- 
šljaše, da je sada na njem red; ali ga preteče gospodja: 

= — Ta vaša poviest veoma je zanimiva, reče doma- 
ćinu i zapita ga: A biste li nam hotjeli pokazati tu 
pribodaču ? | 

Djevojka se trže i samo što mogaše tiho izustiti: 
— Majko! 

Aliito bijaše prekasno. 

— Zašto ne? odgovori domaćin te, dignuv se, do- 
nese iz druge sobe medju dva prsta u vis držeći pribo- 
daču, pak ju preda gospodji: Evo je! 

Ona ju dva tri puta ogleda, a zatim noktom s opake 
strane poklopac nadigne, i sladko se smijuć, rekne: 

— Zlo ste gledali. Evo slike! 

Svi onamo glave nadnesu. Bijaše dobro pogodjena 
mala fotografija same te gospodje. 

Vuk ruku na čelo položi, kano što činimo, kad nas 
hoće vrtoglavica; a zatim upili oči u djevojku. 

Ono lice poče mu se sada kano kroz čarobno neko ' 
staklo preobražavati, dok se malo po malo neizjednači 
8 onim idealom u njegovoj duši. 

Sada to lice obasja opet ona svetiljka u triemu go- 
stione Bonneviljske. 


.— Ona je! prošaptnu, na stolicu se spusti i lice 


si rukama pokri, dok se razabere, da li je to, što je sada 
doživio, bio san ili istina. 





Kada je ruke s lica skinuo, bijaše se djevojka već 
digla i u drugu sobu otišla s majkom, koja se oko nje 
trudijaše, da ju umiri. 

I u ostalom družtvu bijaše nastala za nekoliko ča- 
sova mala zabuna, dok su se svim objasnili zapletaji 
toga čudnovatoga dogodjaja. 

Vuk ustane, potraži djevojku i do malo stajaše 
s njom uz prozor na samo, držeći ju za obje ruke i sav 
blažen gledajuć joj u one krupne modre oči, u kojih se 
po malo gubljaše nemirno titranje smetnje, dok se ne- 
susretoše s njegovima kano dva naprotna zrcala izražu- 
juća jedno isto čuvstvo dvijuh sretnih duša. 

Nu na jedan put, kano da ga je obad ujela, sjeti 
se opasnoga mosta, preko koga mu je još preći te, iz- 
pustiv ruke djevojčine, zapita ju plahim izrazom lica: 

— A onaj pratioc? 

Ona se nasmieši i odvrati: 

— Bio je moj brat... Majka nam je zdravlja radi 
bila u nekih kupkah u Graubiindtenu, odakle bi mi, da 
razgledamo Švajearsku, na mahove odilazili i opet se 
k njoj povraćali. 

Više joj neimaše ništa kazati; — sve joj je drugo 
rekao; a ona, oborivši oči, primjeti ljubeznom stidljivošću : 

— Ali onaj mladi gospodin imao je crnu bradu. 

— Jest, odgovori on; od danas je istom neima; a 
ta mala primjetba još ga sretnijim učini: — i ona se 
je njega sjećala. | 

Gledajuć ih u tom razgovoru, majka se je od mi- 
linja raztapala; one slike po zidu kano da su se zado- 
voljno smiešile; a posljednji medju njimi, stari Toma, 
samo što si nije pogladio brke. 

Živan, stisnuv oduševljeno ruku prijatelju, reče mu: 

— Slučaj se je opoštenio. I namignuv na djevojku: 
A valja reći: odkako svietom vlada, nije bio bolji pro- 
vodagjija. ; 

Fra Mato, kako da i on svoju radost očituje, ne- 
znade drugoga načina, nego, sliedeć nagon svoga srca i 
vieran svojemu običaju, pristupi k djevojci i, u obraz 
ju uštinuv, reče joj otresitim glasom šaljiva priekora : 

 — Ti gurbetkinjo; ti vještice jedna! 

A kada su se razilazili, poručnik se nemogaše uz- 
pregnuti, a da gospodji Agnezi i staromu katani, nju 
za kecelju a njega za rukav potegnuv, neprišaptne: 

— Gledajte dobro onu tamo mladu: — Ono će 
vam biti gospodja ! 

Tako i bilo. 

Djever i djeveruša u dvoru Mandićevu postali za- 
ručnik i zaručnica. 


LIEČNIK U STUPICI. 


I 


K otovožko sunce već je punim svjetlom kroz otvorena 
dva velika prozora svietlilo u prostranu sobu, u kojoj 
bje prostrto za kavu. 

— Klarice, diete moje; što si to uradila? Mjesto 
da si u svu zoru hlada nahvatala, pustila si, da nam 
sunce već za rana jutra ugrije sobu kano krušnu peć. 
U nas je običaj, da se za hlada sobe dobro prozrače, a 
onda odmah zastori da se spuste. ... To si zapamti. 

Tako govoraše novoj služavci gospodja Orlićka, malo 
i suhonjasto, sredovječno čeljade, blieda i boležljiva lica, 
ali mehkih i ljubkih poteza s vidivimi ostanci nekadašnje 
ljepote, koju je ona najprokušanijimi pomagali kosme- 
tike još uviek pomnjivo i vješto gojila. 

A onda, baciv pogled na prostrt stol, opet će: 

— Nevalja ovako. To odmah razpremi, pa iznova 
prostri. Kada su gosti, stere se onom crveno zarublje- 
nom damastnom stolninom i uzima se novi porcelan. . . 
I to si zapamti. 

To rekav, ona joj damastnu stolninu sama izvadi, 
a za porcelan joj pruži ključe: 

— Tamo u onom ormaru. .... Kave ćeš ukuhati 
podpunu mjericu na glavu. A sada mi zakopčaj ovo ne- 
koliko putceta na haljini. 


Djevojka se prigne i prama velikomu stojaćemu . 


zrcalu zakopča najdoljnih nekoliko puiceta na elegantnoj 
bieloj jutarnjoj haljini. 
Jurković, Sabrane pripoviesti II. | 8 

— A je li se gospodjica digla? Jesi li ju vidila? 
Kako joj je? zapita nadalje služavku. 

— Digla se je. Veli, da joj je bolje; ali ju ipak 
nadjoh povezane glave. 

— Idem, da ju pogledam. Uredi sve kako sam ti 
rekla, reče još gospodja i ode. 

U kući smo Arsenija Orlića u Zagrebu, — dobroj 
kući, o čem svjedoči dvostruki podvoljak domaćinov i 
trbuh, koj je svojom ogromnom hemisferom gornji i 
doljni dio tiela razdvojio i obćenje u okomitom pravcu 
izmedju glave i nogu za uviek absolutno nemogućim 
učinio. Dobarce, s kojega su se u Zagreb preselili i u 
njem nastanili, uz druge izvore pruža toliko, da, obskr- 
bivši djecu, on sa ženom si, gospodjom Justinom, i sami 
mogu gospodski živjeti, a i — kako su od negda vični — 
prijatelje si, stare sa ladanja susjede, kada u grad dodju 
ugošćivati. 

Takovi su im gosti i sada u kući: gospodja Mir- 
kovićka, koja je s domaćicom tamo u pitomom Zagorju 
još djevojkom drugovala, sa sinom si Budimirom, kras- 
nim mladim momkom i kćerju Zorom, djevojkom, kakove 
uspievaju samo na blagotvornom krilu naravi, o čistu 
gorskom zraku i krepkoj izvor-vodi, koja tielo kruti i 
kremeni kano stanac kamen, iz kojega izbija. A i jest Zora 
struka, kano da je prama boru rasla; a punahna je, jedra 
i rumena, — mili bože! —- kano jagoda, koja joj je 
tamo u zavičaju na pretilu tlu šumskoga prisoja nikla i 
dozrela; — jer Zora nije više sasvim mlada, nego onako 
u najvećem covietu djevojka. 

Služavka je po nalogu za kavu iznova prostrla, i 
doskora se u tu istu sobu povrati za izlazak odjevena 
domaća gospodja, u veoma živu i srdačnu razgovoru 
izpod ruke vodeć svoju gošću, gospodju Mirkovićku. 

Dok se ostali saberu, sjedoše one dvie, da nastave 
razgovor, koj se kretaše okolo predmeta vječite za- 

nimivosti i neizbrisive dražesti, — okolo uspomena 
mladosti. 

Gospodja Justina, koja inače bijaše tiha i elegična 
žena, sada kano da je iznova oživjela; onaj njezin glasić, 
slab i zagašen, kano izumirući zvuk strune, prometnuo 
se jasnim kliktanjem radosti. Saviv desnu ruku oko vrata 
prijateljici i vatreno ju poljubiv u lice, reče joj: 

— O kako se opet osjećam mladom i sretnom, kada 
tebe vidim, mila moja Klotildo!.. . 


I spomenuše dragu goru, po kojoj su se zajedno penjale 
i skoje su se jekom nadvikivale; spomenuše milu dolinu, 
u koje su se mehkoj travici odmarale i cvieće brale; 
spomenuše sva mjesta, na kojih su se djecom igrale, a 
poslje sladke djevojačke sne snivale; spomenuše i seljačke 
kuće, u koje su se prolazeć uvraćale; domaću družinu, 
kojoj su kroz mnoge godine obviknule; susjede, s kojimi 
su se polazile, i sav ovaj mali, ali nezaboravni sviet 
ladanjskoga života; onaj je umro, ona se je udala, onaj 
se je odselio; oni stari prijatelji sad su zavadjeni; ona 
im drugarica mladosti ima već toliko djece, imanjem su 
se podkriepili, sada i kočiju drže; listovi — o listovi, 
sladke tajne! — sad se već nedonose, nego poštom do- 
laze; crkveni zvonik iznova je limom pokriven, a ono 
zvono — drago zvono, što ih je jutrom budilo, a na 
večer kući dozivalo, još uviek onako zvoni. 

— Daj, daj, kako smo govorile; dopusti i Zori, 
neka ide s nami, kada veli, da joj je bolje. 

— Nije istina, da joj je bolje. 

— Kako ti to znaš? 

— Kako da neznam? O! sjeti se svojih mladih 
godina, kako smo i mi skrivale bol od roditelja, kada 
je valjalo na kakovo milo mjesto s njimi poći. ... Pak 
onda je malo i zakasnila razvezati glavu i skloniti rubac. 


Ona je u istinu bolna. 
: * 

— No, no, to malo glavobolje! Bože moj, netreba 
se odmah poplašiti, a i nevalja djecu toliko čuvati. I tako 
slabo u grad dolazite; pak da sada radi to malo glavo- 
bolje kod kuće sjedi, a njoj bi upravo trebalo, da se 
malo svietu pokaže. Zar ćeš, da ti taj cviet tamo kod 
kuće uvehne, neimajući ga tko ubrati. O! u nas ima 
krasnih i valjanih mladića! Jednoga bi znala kano stvo- 
rena za nju. 

— Bojim se, reče nešto zabrinuta gospodja Klo- 
tilda, da ćemo ju težko udati. Ti poznaš mojega muža. 
On joj je bio odgojiteljem. Njegovimi načeli ravnana, 
izišla mi je za djevojku nešto preozbiljna. Težko joj je 
ugoditi. Odviše proučava mužkarce, koji joj se približe, 
pa je do sada našla, da su ili sebičnjaci ili dosadnici. 

— Onaj bi joj se jamačno svidjao. Srodne su ćudi. I 
on, ako i jest na. mahove veseo, razuzdano veseo, inače 
je ozbiljan, — upravo kao ona; liep, što no kažu, kao 
upisan; dobro odgojen, pravi alem mužke vrstnoće; bit 
će mu okolo trideset godina; našemu je Zdenku prija- 
telj; često nas pohadja; doći će i dok ste vi ovdje, — 
biti će moja briga da dodje... Zašto si se tako smrkla ? 
Nemislim ja tako. Nelaskajuć ti: Zora je djevojka, koje 
netreba nikomu nuditi, već ju samo valja pokazati. 

Gospodja Klotilda prijazno se nasmije. 

— Hvala ti, draga Justino; ali Zora će ostati 
kod kuće. Ako već mora biti: radje ćemo još jedan dan 
primaknuti. 

—Idvai tri i koliko god hoćeš, — čim više, tim 
bolje i nam ugodnije. 

— Hvala ti. Ali ću te moliti i za liečnika; neka 
sam posve mirna. Imate li dobra liečnika? 

— Kako nam je stari umro, imamo čovjeka mlada, 
kojega vještinu jednoglasice hvale svi, koji se njim 
služe. To će moj Arsenija preuzeti; on će ga a 
Upravo ga čujem, gdje dolazi. Kano da ide sa Zorom. . 
Jest, — njoj govori: 

— Gle ti nje, zlikovice jedne! Zar ti misliš, da mi 
gradjani nismo radi po kadšto vidjeti onako štogod pravo 
zdrava i liepa! — I ču se do u sobu, kako je rukom 
popljeskao po licu djevojku. 

— Gledaj ga, reče domaćica smijuć se. 

— Naš gospodin kum ostaje kavalir do posljednje 
kapi krvi, pozdravi gospodja Mirkovićka, dižuć se sa 
stolice, domaćina, koj, vodeć izpod ruke svoje kumče, 
Zoru, bješe stupio u sobu odjeven jutarnjom sivom a 
crveno obtočenom haljinom, i u lievoj ruci nosaše veliku 
stivenu lulu. 

Arsenija Orlić pravi je prototip debeljačke dobro- 
ćudnosti, koja mu proviruje iz onih malih graorastih 
očiju i iz onoga punoga lica, kojim se od silne jedrine 
rumena boja već u modru prelieva. I koliko ga je deb- 
ljina osvojila, kraj nje je još uvjek čovjek živ i okretan, 
k tomu veoma razgovorljiv, dok mu sape dotječe, a onda 
štogod smrsi, samo da se govor dokonča. Ta oba svoj- 
stva, a k tomu podpuna dokolica, čine ga veoma priklad- 
nim za kućnoga galopina. Zato se sve poruke i naruke 
po njem obavljaju. Iduć prije i poslje podne radi novina i 
radi ,svoje partije“ u kavanu i vraćajuć se iz nje, svaki 
dan velik dio grada obtrči, naloge poizvršava i uz put 
novosti onoga dana pobere, te ih doma nosi i pripovieda. 
Jedno je još sigurno — i to je gospodja Justina naj- 
bolje primietila, — da se je širenjem tjelesne mase 
sve to više stezala umna glavnica ubogoga čovjeka, i sada 
već življaše skoro o samih nekoliko poslovicah i drugih ste- 
reotipnih rečenicah. Nu uz to je gospodin Arsenija dobar 
i predobar čovjek: koliko sala, toliko dobroćudnosti. 

Skinuv kućnu kapu, brojem nezna se koju, najljepšu 
iz bogate sbirke kapa, što mu ih je gospodja Justina 
uz sada već dvadeset i toliko u braku proživljenih rodjen- 
dana i imendana navezla, pozdravi se veoma srdačno 
s gospodjom Mirkovićkom. 

— Pravo ste rekli, moja kumice. Semper idem! 
što no je neki reko. Još se kaže: Što dikla navikla... | 
itd. Što se je kod majke započelo, to se sada kod kćerke 
nastavlja. Zar nije tako, gospodjo Klotildo? Semper 
idem! Nedamo se. Pa zar nisam istinu rekao? Ove naše 
gradjanke . . . nevelim, da po gdjekoja nije i liepa; ali 
kako je liepa! Kano coviet, što se u sobi i u loncu uz- 
goji. A gledaj ti ove! — i opet pogladi dlanom izpod | 
brade djevojku. 

— Ne, ne; nešto mi je bolna, reče gospodja Klo- 
tilda... Nisi se trebala oblačiti, diete moje, da s nami 
podješ. To nemože biti. .. Je li, da ćeš ostati doma? 

— Hoću majko. 

— A gospodin kum biti će tako dobar, pa će nam 
potražiti liečnika. 

— Ne majko; neću liočnika. 

— Hoćeš, hoćeš, dušice. 

— Meni netreba liečnika. 

— Ali treba meni, da se umirim. Budi dobra, pa 
slušaj. 

U tom se kava donese i posjedaju. 

— A mladi gospodin gdje je? zapita domaćin. 

— On se je prije svih digao i otišao, odgovori 
služavka. 

— Vidiš ga! Toga nije imao činiti, uze ga izpri- 
čavati mati. Zaboravio je, da nismo kod kuće. Tako je 
privikao, rano raniti zimi i ljeti. Znate, kako je kod nas 
na selu. Ili će gospodarstvu prigledati, ili u lov poći.. 

— Dakako; znamo mi to, uplete se domaćin, pre- 
vraćajuć velik zalogaj jezikom u ustiuh. Tko rani, ne- 
mrkne, rekao bi moj pokojni otac; ai za lovca se kaže: 
tko rano urani, lahko zeca ulovi. 

— A rekao je, da će družtvo dočekati pred veli- 
kom kavanom na trgu, doda služavka. 


119 


— Dobro je, reče gospodja Justina. A sada valja 
zasnovati, što ćemo i kako ćemo danas prije podne. Naj- 
prije ćemo da obidjemo dućane. Tvoje potrebe, Zorko, 
ostavit ćemo za sutra, da možeš birati po svojoj volji. 
A ti ćeš Arsenija medjutim, kako smo rekli, potražiti 
liečnika. 

— Dakako, našega liečnika, primieti domaćini. 
Samo je liečnik mlad. ... Čuješ li Zorice?... No, no, 
neboj se... Mlad jest, ali je strašno ozbiljan. Drži se 
mudro, a govori kao kakov profesor, sve same grčke i 
latinske rieči; a k tomu je — oženjen. 

— Klarica neka za tobom zatvori, i osim liečnika 
neka nikoga nepusti u kuću. A sada mi dvie hajdemo, 
reče gospodja Orlićka. 

Digoše se i razidoše se. 


NI. 


Dvie ure poslje toga netko na vratih pozvoni i dje- 
vojka otvori. Bijaše mlad, veoma pristao čovjek te, ziba- 
juć se na jednoj nozi, zapita: 

— Jeli tko kod kuće? 

— Gospodjica — ona je kod kuće; čeka vas. 

— Gospodjica ? zapita mladić začudjen. 

— Da, gospodjica, radi koje su vas zvali. Neće biti 
mnogo, — gospodska bolest, mala glavobolja. Idem da 
vas prijavim. Izvolite ovamo ući i počekati. 

To služavka reče i, nečekajuć odgovora, uvede pri- 
šastnika pa »a ostavi u prvoj, a ona ode u drugu sobu. 

Mladić imaše medjutim vremena razabrati se i pro- 
učiti situaciju. 

— Ovdje je nekakova gospodjica bolestna; a ova 
služavka drži me za liečnika. Neka bude. Idemo da se 
malo pošalimo ... ako bude vriedno. 

Služavke nebijaše prilično dugo natrag; jamačno ju 
je gospodjica nešto izpitivala; a dotle je mladić prebirao 

fotografije, koje razsute ležahu na stolu. Upravo je pro- 
matrao sliku nepoznate liepe ženske, kad se služavka 
povrati, te će reći: 

— Izvolite se malo strpjeti, gospodine doktore ; : 
gospodjica će odmah doći. 

Mladen — to je mladiću ime — namigne joj i, 
pokazujuć joj sliku, zapita: 

— Poznate li ovu? 

— Kako ne? To je ona... ta vaša bolestnica. 

— Dobro je, pomisli mladić. A sada idite, draga 
moja. Ja ću čekati. 

Jedva je on to rekao,. kad u drugoj sobi zašušti 
ženska haljina. 

Zora unidje i čedno se nakloni: 

— Gospodine doktore ? 

— Vam na službu... Vi ste dakle bolestnica ? 

— Da; radi mene su vas pozvali, gospodine. 

Mladen joj, onako, kako je samo liečniku slobodno 
— u lice pogleda i dubokim glasom ozbiljno rekne: 

— No, no; neće biti tako opasno. 

— Dapače, upravo ništa. Žao mi je, da su vas tru- 
dili, gospodine doktore. Za ovakovu malenkost nije 
vriedno bilo otimati vas onim, koji vas možda više tre- 
baju od mene. 

— Nemojte tako gospodjice. — Lahkoumni bolest- 
nici veoma su neprilični liečnikom ; jer preuzimaju nji- 
hovu zadaću i kvare im posao .... Vašu ruku, gos- 
podjice. 

Ona ga ponudi stolicom, pa se i sama naprama 
njemu posadi i pruži mu ruku. 

— Bilo je skoro posve normalno. 

A njegovo da je tko taj čas obišao, bio bi ga 
našao već ponešto nenormalnim. 

A onda, položiv joj ruku na čelo: 


mile 

— I temperatura tiela skoro je posve normalna. 
Simptomi nisu prama tomu, da bi nam se valjalo uz- 
nemirivati. Neznatna katarhalna afekcija, koja nemože 
imati ozbiljnih posljedica. Nu valja se ipak čuvati. Za 
sada ćemo se poslužiti samo profilaktičkimi sredstvi : 
nenahladiti se, dietno živiti — i ništa dalje. I tim je 
moja zadaća — kano liečnika — svršena. 

— Dakle po tom sam mogla danas izići? 

— Mogli ste bez svake pogibelji. 

— A dopuštate li mi večeras poći u kazalište ? 

— Uz potrebitu opreznost na svaki način. Danas 
imamo opernu predstavu. 

— To mi je veoma drago. 

— Vjerujem vam, gospodjice . . . . Na selu život 
mora da je veoma dosadan. 

Djevojka se osmiehne i nerekne ništa. 

— Ali i tomu bi se dalo pomoći, nastavi Mladen, 
da se ustrajaju dobrovoljačka družtva za glasbene i ka- 
zalištne zabave . . . . mislim hrvatske. Tim se vrieme 
ugodno sprovodi i patriotička se čuvstva bude i kriepe. 

Djevojka opet nereče ništa, već ga samo gledaše 
široko otvorenima očima. 

— Ali za to će u vašem mjestu i okolici biti valjda 
premalo sposobnih ljudi, uze opet pentati Mladen ra- 
stućom smetnjom, jer mu se učini, da se s njim postupa 
kano s čovjekom, kojemu nije vriedno odgovarati. 

Nu vješt motrioc bio bi djevojci s lica čitao, da 
smišlja obranbenu osnovu, po kojoj bi suzbila toga kako 
joj se činjaše — bahatoga gradjanina. 

— Dosada je, gospodine, kći bezposlice ; a mi na selu 
radimo, — progovori djevojka. 

— Znam, prihvati Mladen, osjetiv žalac tih rieči. 
Ali neživi se o samu kruhu. To vi dobro znate, gos- 
podjice. Vašoj duši i drugoga bi se hotjelo .... Vi 
jamačno ljubite glasbu ? 

— Ljubim veoma. 

— Onda vas moram žaliti. 

— Zašto biste me žalili? 

— Jer živeć na selu morate se toga užitka od- 
reći .. . Seoski život u mnogom može biti ugodan ; 
ali duševnomu životu u obće pruža slabo hrane. 

— Možda se varate gospodine? Vi gradjani u obće 
ste vični veoma čudnovato suditi o nas seljanih. 

— Ali to ćete mi ipak priznati, da si vi na selu 
za nikakov novac nemožete pribaviti one naslade, koju 


pruža, recimo — kad je već o tom govor — operna 
predstava; . . . osim ako sbilja poj slavulja i klepka 
ovna prehodnika . .... . Romantici barem ...... 


— Prestanite, molim vas gospodine. Ja vam onoga 
nepriznajem. Vi se varate, ako mislite, da nam na selu 
manjka pobude i prilike za duševni život. Treba samo 
imati dušu za to ugodjenu i prikladnu: pobude i pri- 
like nikada nemanjka. | 

— Zari za estetične užitke te ruke, kano sto je 
n. p. muzika? upita mladić, živom radoznalošću oče- 
kujuć odgovor. 

— Da. Samo što su ti užitci u nas i jači i čišći, nego li 
u vas; jer dok se vam ovdje gotovi pružaju, mi ih si 
tamo sami stvarati moramo. 

— Kako vi to mislite, gospodjice ? 

— Evo kako. Prije svega, gospodine, ja nisam ne- 
znalica. Umijem nešto glasbe, koliko sam se na selu na- 
učiti mogla; a čitala sam i ponajbolje pjesnike svojega 
i drugih naroda. A onda vas pitam: Zar poj slavulja i 
čvrčanje šturka; zar i same one klepke, koje ste spo- 
menuli; zar tihi žubor potočića i tutnjava vodopada, 
kakov mi imamo u svojoj gori, — zar to sbilja nije 
muzika? Zar su to samo izmislili romantici i pjesnici ? 
Zar tu muziku prirode nisu nasluškivali i samo nesa- 
vršeno oponašali velikani glasbene umjetnosti? Pak što 

su oni mrtvimi glasbili izrazili, mislite li, da to svojim 
orkestrom živa naša duša proizvesti nemože? Zar svaka 
pjesma mora biti izpjevana i zar svaka muzika mora 
biti svirana? A i čemu bi? Jezik je, gospodine, više 
nego li glasbeni stroj; pak kada je on sa svim svojim 
bogatstvom rieči često puta nemoćan protumačiti vierno 
i podpuno ono što se u nas sbiva: kako bi to sa svojih 
sedam glasova mogao glasbeni umjetnik? ... Vi ste, 
dakako, motrili izhod sunca. 

— Jesam, gospodjice, ne jedan put — sa našega 
Šljemena. 

— Oh! Vi gradski ljudi!.. Vi ga si naručite. Ali 
ja nemislim to, kada se njih nekoliko udruži, pa idu te 
čekaju, i kada se pomoli sunce, onda kliču: Ah! to 
divno, to je božanstveno!... Ja sam se znala kadgod 
liepim proljetnim ili jesenskim jutrom onako nehotice 
prije izhoda sunca obreti samotna na humku kod ka- 
palice iznad našega dvora; pa kada bi se uz pjev ptica, 
uz šušanj gore i šum vode i ono nekakovo disanje zraka 
pomolio na iztoku u svom veličanstvu možni vladar 
dana: — nikakova ukajdana himna, nikakov oratorij 
nebi mogao izraziti onoga, što bi taj čas osjećala moja 
duša... Jeste li i Vi tako osjećali? 

— Kako nebih? odgovori Mladen nesigurno. 

— Tim bolje. Onda dakle dokučujete, da je ono, 
što se sa velike pozornice prirode u sgodan čas dušom 
obuhvati, i podpunije i čišće i veličajnije, nego što je 
vrstan proizvesti oponašaoc prirode — umjetnik. 

Mladen se sav ubezeknuo. 

-— Da.... Donekle dokučujem..... Ali, odakle 
vam te misli, gospodjice ? 

— Odakle? Iz moje seoske samoće, u kojoj ima i 
dosta vremena i dosta prilike o tom svem razmišljati, 
osobito kad nam valja na čisto doći s takovimi prigo- 
vori, kakove sam i prije vas često slušala. Zar mi po 


124 


njih nije bilo razloga zapitati se često: Djevojko! Zar 
si ti u toj zabiti, daleko od velikoga svieta, i sbilja od- 
sudjena neokusiti viših slasti života? .... Tako sam se 
često pitala. I to sam si pitanje ja riešila ; a riešila sam 
ga radostnim uzklikom: Ne! Oni nemaju pravo! Ti nisi 
ni malo gorja od njih! Izvori svih onih slasti i tebi su 
otvoreni — i to čisti, dok su njim tamo koje čim po- 
mućeni...... To vam je na ono, što ste rekli o glasbi ; 
a patriotičkih čuvstva što se dotiče . ....... 

— Vi tako govorite, gospodjice, da ja neznam.... 
Oprostite, ako sam vas možda uvriedio, reče Mladen sap- 
ćućim glasom. 

— Zašto biste me uvriedili? Vi govorite kano i 
drugi vaše vrsti. Tko će vam to zamjeriti? Tako ste se 
naučili; a meni je braniti i sebe i druge od krivih mnie- 
nja, kojimi se mi nepravedno ponizujemo u očiuh gra- 
djana. .. 

— Ja što sam rekao, opozivam, i molim vas, da 
govorite dalje. Meni vas je ugodno slušati, i slušao bih 
vas do vieka. 

— Ja negovorim niti da vam ugodim niti da se 
pred vami pokažem. Što sam rekla, rekla sam za to, 
da me više nežalite, — jer toga netreba. O! mi smo 
bogati, vjerujte, veoma bogati pravim uživanjem, kojega 
mnogi od vas gradjana nikada okusio nije.... Ali sada 
je dosta. Ja nisam vična toliko govoriti. Tamo kod kuće 
osim otca neimam nikoga, s kim bih mogla tako čavr- 
ljati; pak ćete mi i oprostiti, ako sam govorila više 
nego što bi se pristojalo djevojci kod prvoga sastanka. 
Ja, kako vidite, to rada činim; ... ali seienim , da će 
sada ipak biti dosta. Možda vam nisam svega kazala 
što bih hotjela, niti onako, kako bih hotjela; ali što 
sam namjeravala, to mora da vam je jasno; najme upu- 
titi vas, da mi tamo drugčije uživamo, drugčije čuv- 
stvujemo, nego li vi; nevelim bolje, ali niti gorje od vas. 


- 

— Našto ste mi još ostali dužni; a takovu dužniku 
ja ništa neopraštam.... Rekoste: A patriotizma što se 
dotiče .... Dobro sam ja zapamtio, na kojoj smo ostali. 

— Vi ste, gospodine doktore, čudan liečnik. Vi 
ste na posve drugi terain sveli pravi zadatak ovomu na- 
šemu sastanku. Ja sam vaša bolestnica; a vi, mjesto da 
izpitujete stanje mojega tiela, uzeli ste pod mikroskop 
moju dušu, i to je prava premetačina, što činite od nje. 

— Ali samo još to! Bez toga nesmije proći ovaj 
naš razgovor ; a prida ako što date, bit ću vam za svaku 
rieč zahvalan. | 

— A što biste vi rad znati od mene?.... 

— ,A patriotičkih čuvstva što se dotiče“, — tu 
smo prekinuli. 

— Sjećam se... Vi uztvrdiste, da bi se onakovimi 
družtvi ta čuvstva budila i kriepila ..... Može bit da 
ima, komu toga treba, — nam netreba. Ljubiti domo- 
vinu nam se čini tako naravnim, kano što je naravno, 
da djeca ljube svoje roditelje. 

— Ja tomu neprotuslovim. 

— Pa je ipak i u tom razlika izmedju nas i vas. 

— Koja? Recite mi, molim vas. 

— Ja neznam, hoću li znati posve točno i jasno 
izraziti ono, što mislim. Ja neumiem učeno govoriti, 
kano vi.... Ali eto me na pravom putu! Razlika je 
ta: Vi o ljubavi domovine kano o moralnoj dužnosti 
umujete; a mi idemo prečim putem: mi ju jednostavno 
ljubimo. 

— Dakle naš patriotizam bio bi više teoretičan ? 

— Čini mi se, da ćemo se tako razumjeti. Vas za- 
nosi idea, a mi kano da ljubimo upravo ovu zemlju, 
ovu grudu zemlje, na kojoj smo se rodili, ili da pravije 
rekuem, koja nas je rodila; jer i vi i mi domovinu 
»majkom“ zovemo; samo što nam to nije golo ime; 

nam ta zemlja kano da živi i kano da ima srce, kojim 
nas ljubi, kano što mi nju ljubimo. 

— Dakle je razlika, koja? 

— Ta, da vi ljubite umom, a mi srcem. Ovako, kano 
mi, jamačno su ju ljubili oni, koji su ju prvi ,majkom“ 
nazvali; — jer to ime svakako je poteklo iz srca, a ne 
iz glave. Tko da bolje ljubi, — mi ili vi: toga ja neću 
prosudjivati. Samo i opet velim: da naša ljubav nije 
gora od vaše; — naravnija je i starija na svaki način ; 
jer je ona ljudskim duhom silno pokretala i prije, nego 
li je o patriotizmu bilo pisanih razprava. Poput nas su 
ju ljubili stari; a kako su ju oni ljubili, to vi morate 
znati bolje od mene. 

— Da, da, tako su ju ljubili Maratonski i Termo- 
pilski junaci; tako ju je ljubio Ajante, kad se je sa 
svojom Salaminom opraštao prije nego si je mač u 
srce satjerao .... Hvala vam gospodjice! ... Rekoste 
da vi na selu radite. Ja vas za to štujem; al i to 
vidim, da se tamo sbilja neživi o samu kruhu...... 
Vi jamačno i čitate gospodjice, — mnogo čitate ? 

— Mnogo ne; ali čitam — i rado čitam. 

— A što čitate? 

— Zašto vas to zanima? 

— Zanima me veoma, i zato vas molim da mi 
kažete. 

— Opet! Vi ste doista čudan čovjek! 

— Neka sam; ali ja vas molim. 

— Budi _vam i to! Posljednje, što sam čitala, bilo 


Par a Kika: 


je »Tiho mjestance“ od Turgenjeva. a. 
— Vam se mili Turgenjev ? | 
— Veoma; i to zato, što se. je ..udostojio-—svošina.. 

velikim . umom proučavati i i svojim. diynim_.perom..sli- 

kati ti upravo onaj sviet, 0 kojem_ vam. govorim. 
—Imigaiu građu čitamo.... A zar je možda 

i tu kakova razlika izmedju nas i vas? 


2 e Boa. 

— Vam bi se htjelo šaliti, gospodine; a ja vam za 
sbilja i opet velim: da jest. I vi čitate, dakako, — 
mnogo čitate, — čitanjem se upravo davite! Vaša ne- 
sreća i jest, što svega preobilno imate, pak ničesa pravo 
uživati nemožete ... Kako i zašto čitate vi? Čitate, da 
vrieme prevarite; a kad ste knjigu pročitali, odbacite 
ju kano i smotku, kada ste ju popušili; te za koj dan: 


»Čini mi se, kano da sam to negdje čitao. — Kako se 
samo pisac zove? Kakov je ono knjizi naslov? — Neka 
ga voda nosi! Tko bi to sve zapamtio!“ ..... Mi či- 


tamo drugčije. Štampano slovo za nas još uviek ima 
onaj čar, što ga je imalo, dok su još knjige bile riedke. 
Zato vi nemožete razumjeti, kojom se žudnjom nova 
knjiga ili nastavak kakove pripoviedke kod nas izgleda, 
i kojom se pohlepom čita. S prozora na dogledu na- 
šemu dvorcu ni najmiliji se gosti neočekuju onom ne- 
uztrpljivošću, kojom se očekuje novi svezak knjige ili 
novi broj časopisa; pa koja nesreća! koja žalost! ako 
kakogod nedodje... Da vam se je samo po zimskih ve- 
čerih medju nami naći, — jer to je kod nas čitanju 
sezona; — pa kad se oko stola otac i mati i nas troje | 


odrasle djece posadimo;... samovar na stolu brboće, 


otac lulu zapalio, majka pletivo tražeć prosi, da se samo 
malo pričeka, a ja za čitanje spremna. — ,Gdje smo ono 
ostali? ... Tako je! ... Sada čitaj!“... Pak onda ona 
sretna lica!... ona tišina!... O! gospodine, — vi 
toga nerazumijete!... Pak kad se pročita, onda se o 
tom razglaba i ponovice razgovara. Ljudi, koji se tamo 
opisuju, ostaju naši stalni znanci i dobri prijatelji, lju- 
bimci.... kako koji. Za onom Mašom sam se ja, vje- 
rujte mi gospodine, kano za rodjenom sestrom sita na- 
plakala... .. | 

— Ja vam se klanjam, liepa dušo! uzkliknu meh- 
kim glasom razstapajuće se duše Mladen i prihvati va- 
treno za ruku djevojku. 

— Gospodine doktore! pogleda ga ona ozbiljno. 

— Oprostite mojemu uzhitui...nastavite molim vas. 

— Ne!... Imate li mi još štogod naložiti? 

Mladen, ustavši i uhvativši se rukom za čelo, sta- 
jaše neko vrieme niem i neodlučan, dok nereče: 

— O da! Moram vam svakako nešto prepisati, — 
i ode k stolu, na kojem za pisanje bijaše sve prire- 
djeno. 

Dok je on uza stol sjedio i pisao, bijaše se dje- 
vojka unj zagledala te joj se u pogledu i iz svih crta 
lica mogaše jasno čitati potajnom rukom nutarnjega pisca 
upisano: Šteta, da je oženjen! 

Nu jedva što je ona to pomislila, očuje se u triemu 
žamor povećega družtva. 

Mladen skoči: 

— Za ime božje! ... Nesmiju me zateći ovdje! 

Skoči i djevojka. Srce joj se skamenilo od straha. 


Nemogaše izustiti ni rieči, već samo plaho gledaše Mla- - 


dena, da nije pameću šenuo. 

— Da se kamo god sklonim ..... 

Ali bijaše prekasno. Vrata se otvoriše i u sobu 
uljegnu sve družtvo, domaći i gosti — i liečnik s njimi. 

Domaći se i liečnik s Mladenom veoma prijazno 
pozdraviše, i Zora nemogaše sumnjati, da im je svim 
mio znanag; samo — zašto se od njih hotijaše sakriti ? 

— Dakle, moja gospodo i gospodje, reče domaćin, 
— da se uklonimo i da liečnika ostavimo s bolestnicom 
na samo. 

— Liečnika?... zapita Zora u čudu. 

— Da; evo sam ti doveo liečnika. 

— Ta bože moj, branijaše se djevojka. Nisam ja 
valjda tako bolestna, da se mene radi valja skupljati 
na vieće čitavomu liečničkomu sboru! Ovaj gospodin 0 
svem se je potanko uputio, pak mi je evo već i liesk 

prepisao. ... Hvala vam, gospodine; ali za ovaj put 
ste došli prekasno, — doda, obrativ se prama liečniku. 

— Ovaj gospodin! povikaše u jedan glas svi, 
osim matere i brata djevojčina, te im se svim nadavaše 
na smieh, a opet im se nedade smijati. 

— Ovaj gospodin! ponoviše još jedan put. 

Mladen se sbuni i obori oči preda se. 

— Što je to, gospodine Mladene? zapita prva do- 
maćica, 

— Kakovi su to poslovi? Ili da bolje reknem: 
kakove su to bezposlice? prihvati domaćin. Dječko je 
opet počinio nekakovu vragoliju.... Iti si se Zoro 
smela. Što se je dogodilo ? 

Prizor postade veoma neugodan i ozbiljan, kada 
svestrano mučanje od nekoliko sekunda prekinu Budi- 
mir, stupiv pred Mladena i rekav mu strogim glasom: 

— Ja, brat njezin, zahtievam od vas, gospodine, 
da mi s mjesta razjasnite, što se je tu sbilo. Po svem 
sudeć, bit će najmanje, te ste držali, da vam se je u 
tudjoj, poštenoj kući slobodno pošaliti s nepoznatom, po- 
štenom djevojkom ... Prevarili ste se! Zato ćete meni 
odgovarati. 

— Ja se pozivam na gospodjicu, vašu sestru, osviesti 
se Mladen. Ako sam učinio što nedostojna, evo me pri- 
pravna, da vam odgovaram, kako god uztražite. 

Gospodin Arsenija, koj već vidjaše krv, stupi me- 
dju nje mireć: 

— No, no! Gledaj ih! Ta mlada krv odmah bi... 
što no je neki reko.... Koj je to djavo?.... Što 
znamo mi?,.. Govori ti, Zoro! 

— Za miloga boga! prosbori gotovo plačuć djevojka. 
Što ću da govorim? Što i ja znam? Toliko mogu po- 
svjedočiti, da se je ovaj gospodin inače ponašao čedno 
i da ni za dlaku nije prestupio granicah najstrožije pri- 
stojnosti. 


Jurković. Sabrane pripoviesti II. 9 

— Ali se je ipak izdao za liečnika, reče ljutito 


*:- Budimir. 


—- To jesam, prizna Mladen. 

— A kako ćete tu šalu opravdati ? 

Pogledajuć na pisaći stol i donekle oklievajuć, re- 
kne napokon Mladen: 

— Možda onim pismom tamo . . . Drugčije se oprav- 
dati nemogu. 

Gospodin Arsenija pristupi k stolu i digne s njega 
recept, koj glasijaše ovako: 

»Liepa gospodjice! Uzev liečiti vas, sam sam bo- 
lestnikom postao. Šalu mi oprostite, a istinu čujte. Ovo 
nekoliko časova bijaše dovoljno, da u vašu bistru dušu 
zagledam i da se uvjerim, koliko blago tu leži za onoga, 
tko vas jednom uzmogne zvati svojom. Jesam li ja toga 
dostojan: kazat će vam u ovoj kući, gdje ma poznaju. 
Vašu odluku, o kojoj stoji: da li liečnik ima ostati bo- 
lestnikom ....... , 

— A! Ovo su drugi poslovi! poviknu gospodin Ar- 
senija. — Žene neka idu u drugu sobu; a mi ćemo 
mužkarci da držimo konsilijum. 

Kada su gospodje otišle i njih četvorica ostali 
sami, hotijaše prvi progovoriti Mladen, ali ga zaustavi 
domaćin, stavši izmedju njega i Budimira. 

— Prije nego li razgovor započme, pružite si vi 
dvojica ruke! ... Što se skanjivaš, ti mrka gorska or- 
lušino?..... Pruži mu ju! Poštenije — ja ti velim 
— još stisnuo nisi. Valjada sam i ja imao oči, kad 
sam svojemu sinu dopustio drugovati s njim... O! 
znao sam ja, da Mladen nemože počiniti ništa sramotna! 
Evo! Sve je jasno! Ako je ovo sramota, onda ju ja uzi- 
mam na svoj račun... Gle ti njih!.... Uzavrele glave! 
Mahom bi se razbijali... zaništa!... Pruži mu ruku! 
Valjan je momak, velim ti ja. 

— U poslovih poštenja ja nerazumijem šale, reče 
mirno Budimir. Možemo biti i najbolji prijatelji, ali 
valja da mi se prije sve razjasni. Dotle ruke nepružam ! 

— A što da se razjasni! Evo! vikne domaćin... 
U tri rieči sve je razjašnjeno: U sestru ti se je zalju- 
bio! Pa što zato? 


— To nije dosta! planu Budimir. 

— Kako da nije dosta! Da što bi ti? 

— Nek meni bude dozvoljeno branit se, reče 
Mladen. 

— A mi sjedimo, reče domaćin. 


— Odbijmo šalu; ona neka mi je proštena, započe 
Mladen. Zavela me je prilika i nestašnost, koja me kadšto 
snadje; a kazan će mi biti, što će mi se po šali valjda 
težko vjerovati istina. Šalom se je započelo, a što se je 
iz nje razvilo, to obustaviti nije više bilo u mojoj vlasti. 
Na ta sam se vrata uveo, a izišao sam, na koja nikada 
ni mislio nisam. 

— Ha, ha, ha! nasmija se gospodin Arsenija. Igrala 
se ptičica okolo prugla i leptir okolo svieće, pa si opalio 
krilca! Ali nedaj bože veće nesreće. Šalom se je Zžapo- 
čelo — a od pje, što no je neki reko, nije nikoga za- 
boljela glava; — njom se je započelo, a sbiljom se je 
svršilo. Eto! Čemu da duljimo, što no je neki reko, lakr- 
diju? U sestru ti se je zaljubio! Razumješ li sada ? Nije 
li tako, mladi čovječe? | 


— Lašnje mi je priznati, nego što bi mi bilo iz- 
povjediti; jer na tu izpoviest — kako već rekoh — ona 
nesretna šala baca sienku lahkoumnosti. Biva mi ne- 
kako, kano da sam se pod pelivanskom kapom našao 
u ozbiljnu družtvu. Vidim i dokučujem, gospodine, na- 
stavi, obrativ se Budimiru, kako ću u vas, koj me ne- 
poznate, težko postići, a da me, uza sve uvjeravanje 


ovoga staroga poštenjaka, nedržite čovjekom lahkoumnim. 
*k 


132 


— Kako da vas nedržim takovim? odvrati mu stro- 
gim glasom Budimir. Vi moje sestre nepoznate; danas 
ste ju prvi put vidjeli! 

— Da sam ju danas prvi put vidio, to je istina ; 
ali da je nepoznam, to se varate. Ima značajeva kano 
staklo jasnih i prozirnih. U bistru vrutku lahko se nadje 
dragulj. 

— Veoma dobro! poklikne domaćin. 

Mladen nastavi: 

— U razgovoru, koj se je razpreo iz one šale, raz- 
krila mi je ona svoju dušu toliko, koliko je bilo do- 
voljno, da ju štujem ida ju.... Ali vi mi nećete 
vjerovati. 

— Eto gle! Najvažnije što je, kano u molitvi ,amen“, 
to mu je u grlu zapelo. Recite samo! požuri ga do- 
mađin. 

— Reći ću: — i da ju ljubim. Pa ako mi se to 
vjeruje... Da gospodine, ja vas drugo i nemolim, nego 
da mi to vjerujete; da me nedržite vjetrogonjom ... da 
me smatrate poštenim čovjekom. Zapovjedite mi, ako 
mora biti, da se te ljubavi odreknem ; da se je vaša 
sestra jur drugomu zavjerila; — ali vas molim: Sma- 
trajte me poštenim čovjekom ; jer ja to jesam. Neka po- 
svjedoče ovi. 

Gospodin Arsenija stisne mu ruku: 

— Tako nebio ja, ako nije on. 

To isto učini i liečnik. 

— Evo vam dakle i moje ruke! povikne vatreno 
Budimir. Izabere li vas moja sestra, — ja joj čestitam! 

— Konsilijum je svršen! reče, dižuć se, gospodin 
Arsenija. Idem, da dozovem gospodje. 

— Nočinite toga, gospodine, moljaše mu se Mladen. 
U ovoj uzrujanosti niti moj niti gospodjice Zore položaj 
pred tolikimi svjedoci nebi bio ugodan. Već ako ste mi 
tolik prijatelj, a ono vas molim, da mi u ovoj stvari 
moga srca budete posrednik. 

— Drage volje, mladi prijatelju, te se nadam brzu 
i dobru uspjehu ; jer su i gospodje, okladio bih se, držale 
svoj konsilium, koj se nije mogao zlo svršiti po vas: 
Idem kano parlamentar, da ih potražim. 

I sbilja nepotraja dugo i gospodin se Arsenija po- 
vrati. A što je opravio to se je na otvorena vrata druge 
sobe moglo čitati gospodjici Zori s lica, na kojem živim 
rumenilom titrahu dva sunca: jedno sreće, a drugo dje- 
vojačkog stida. 

A dalji komentar tomu bijaše poziv domaćinov 
upravljen na Mladena: 

— U ime svega druživa molim vas, da izvolite 
danas objedovati s nami. 

Još dozvav Zoru, uze ju za ruku i privede pravomu 
liečniku : 

— A sada vi, gospodine liečniče, izvolite obavljati 
svoj posao. 

— Ne! požuri se reći Zora. Meni netreba liečnika. 
Ja sam zdrava, — posve zdrava! 


KAKO SU SE ZAVADILI PSI, MAČKE I 
MIŠEVI. 


(Životinjski pos.) 


Bio vrieme, kad bilo da bilo, — 
Negda bilo, sad se spominjalo, 
Doba zlatno u knjigah se piše, 
Kad je bilo sve ljepše i bolje: 
Sve na svietu, a i po svakoga; 
Na gotovo svatko dolazio, 

Nit s oralo, nit trudno kopalo, 
Niti šilo, nit maljem kovalo, 
Nit čitalo, nit perom pisalo, 

Nit vozilo, nit morem brodilo 

I za hljebom po svietu hodilo ; 
Kad se nije klalo ni davilo, 

Niti ljudi, niti zvieri ljute; 

Već pod bogom sve se milovalo: 
Sa čovjekom čovjek bratovao, 
Vuk s jagnjetom rieci dolazio, 
Da s napiju hladjahne vodice ; 
Sa kokošmi lija drugovala 

I po šumi igre sprovodila ; 

Pas i mačka jednu kost glodali, 
A o nju se nikad nesvadili; 
Mačka mišu božju pomoć zvala, 
A on mački ljepše prihvaćao : 
»Odkud mijo, bješe 1 štogod lova #“ 
»Bješe maco, i tebi ostalo ;“ 
Jastreb, pusta danas haramija, 

S grletom se u grlo grlio 

I za svoje pitali se zdravlje ; 
Roda žabe niti negledala, 

Već kraj bare mirno prolazila; — 
Jedno s drugim u miru živilo, 
Ljubilo se i svojski pazilo... 
Al to vrieme za dugo nebilo, 
U gvoždje se zlato prometnulo, 
Iz ljubavi mržnja se izlegla, 
Mržnja ljuta i bojak krvavi, 
Komu kraja veće biti neće 
Dok je vieka i dok bude svieta. 

* * 

*& 

Kako su se drugi zaratili: 
Odkud jastreb, gdje sastigne, davi 
Grle, svoju negda posestrimu ; 
Odkud ono tužno bugarenje, 
Što no stoji sinjih kukavica, 
Sirotčadi a i udovica, 
Jadnih žabah od dana do dana; — 
(Mnoge li su majke ucvilile, 
Mnoge ljube u crno zavile 
One klete ptice dugovrate, 
Selski svetci, a žabji krvnici!) 
Odkuda se lisice zaklele, 
Da od krvi dotle nemiruju, 
Dokle traje roda kokošjega, 
Dok mu traga sa zemlje nestane; — 
(I tud mnoge pure i purani 
I pietlovi na glasu junaci, 
I tolike guske brbljavice, 
Patci i patke, selske sviračice 
— A pilićem ni broja se nezna — 
Od lisica ludo poginuše ! 
I da tako za dugo ostane, 
Bog i duša, doskora bi bilo, 
Nit bi bilo, tko b' zoru ozivo, 
Niti selu tko b' odsele sviro) — 
Odkuda je to zlo nastanujo, 


196 


Kako li je na sviet postanulo: 
Nek vam drugi tkogod pripovieda, 
Tko zna bolje i imade volje; 

A ja ću vam evo kazivati, 

Kako su se negda zamrzila, 

K6 krv i nož ljuto zavadila 

Do tri vierna prije toga driga, 
Ni susjedi, nego ukućani: 

Pas i mačka s mišem svedoglavcem. — 
Takve svojte više nebijaše! 

Liepo su se med sobom pazili, 

I pazili i obilazili ; 

Jedno drugom bilo na nevolji, 
Kad bi bilo kruha nahraniti, 
Nahraniti ili obraniti!!! 


*k 
* 


Pas čovjeku najmiliji bio, 

Što j* od uviek vierno mu služio, 
Dom stražio i stoku čuvao 

I još k tomu s njim šalu sbijao. 
Zato mu je čovjek dopustio, 

Ne na pismo, jer ga nije bilo — 
Već na vjeru i na veresiju 

I na jemca boga jedinoga, 

Od svakoga u domu jedjeka, 

Što se peći il variti bude, 

Pas domaći svoj ris da imade; 
Ne od sala i druge tustine, 

Nit od glave niti od rebara, 

Nit od kakvih pretilih butova, 

Il krilaca il batakova, — 

Već na odmet što je kod pečenja. 
U to ime da mu prosto bude 
Doć u kujnu kad pred podne bude. 
I to svakom neka bude znano, 

Bio kuhar, bila kuharica: — 
Što je pravo i bogu je drago! 
* * 


*k 
Ali čovjek, koj se tol'ko hvali, 
Da je tvrdja vjera od kamena, — 
On je prvi vjerom prevrnuo 
I dušu si težko ogriešio. 
Psi nekrive svojih gospodara: 
Što rekoše, to porekli nisu; — 
Veće kunu, do boga se čuje, 
Zavijaju, da se zemlja trese, 
A na one hule od kuhara, 
Od kuhara i od kuharica, 
Sudoperka i masnih kuhtića; 
Oni su ih ljuto ucovielili! 
Odkud bi se koji pomolio 
I kuhinji samo prinjušio: 
pČibe! vraže, gade i nesrećo ; 
Ti ćeš mi se tud po kujni mesti, 
I sveudilj izmed nogu plesti, 
Prinjuškivat, zdjele oblizivat! 
Kad spopanem kakovu toljagu 
Te € opružim preko ledja njome, 
Sve što s' proždro, vratit ćeš poprieko.“ — 
Što rekoše, to im prosto bilo; | 
Al se nadje, pa i učiniše. 
Od to doba pas svog diela nema, 
Jest batina kruh mu i slanina, 
A kuhinja puti nedohodi, 
Psi mršavi k6 suhi plotovi, 
Nekomu su kosti izlomljene, 
A nekomu uši odciepljene, 
I psa što no i kiti i resi, 
Mnogi repa ni .od lieka nema. 
To je njima veće dodijalo, 
Što se od njih sada počinilo; 

Sta režnjava po svem širom svietu, 
Iz režnjave strašna urlavina ; 
U glas jedan svi sad protužiše 
] niz lice suze oboriše ; 
Gorko evile i kralju se mole, 
Pasjem kralju — dokle ga je bilo, — 
Dok je bilo, liepo ti je bilo! 
»Ajme kralju, svietla kruno naša, 
Tko će podniet te zulume težke, 
Što se čine tvojoj viernoj raji! 
Veće hajde, svietla kruno naša, 
Da gledamo, da si pomognemo“, 

* * 

*& 

Tu kralj Kuštro — i kuštrav bijaše — 
Pseto sjajna soja gospodskoga, 
Svakom pićom liepo utovljeno, 
Sve kolači i pretilim mesom, 
Svakdan češljem liepo očešljano, 
Očešljano pa i pobiskano ; 
Na oči je kuštre naćerao, 
A po strani do zemlje pustio ; 
Rep uztako kano perjanicu ; 
A ima mu do dvaest godina, 
I u njega liepa kažu sina, 
Komu hoće krunu ostaviti; — 
Tu kralj Kuštro brke razpuhao, 
Iz usta mu vatra sipa živa, 
Iz nozdrva modar plamen liže, 
Te iz svega grla zalajao : 
» Vau! čovječe, stara varalice; 
To li je ta tvoja vjera tvrda, 
To li plaća, što ti robovasmo 
Od postanka do današnjeg danka! — 
Na noge se, djeco moja draga, 
Oštri nokte i bijele zube 
Svaki junak, tko je za oružja.“ — 

* * 
* 

K6 kad sinje uzavrije mćre, 
Kad se trgne bura i oluja: 
Za talasom talas se natište 
I o tvrde razbija se stiene ; 
Krš brodova stoji o brodove, 
Pomaganja jadnih topljenika ; 
Po zraku se razlieže lomljava, 
A pod vodom crna zemlja trese; — 
I! kada se nadnesu oblaci 
Nad dolinom ljeti o Petrovu; 
Po malo se oni prikupljaju, 
Po zemljici crna noćca pade, 
Pa se čuje mukla tutnjavina 
Gdje najprije po zraku se valja, 
A za njome jasna grmljavina, 
Prasak, tresak, što no kosti ciepa; — 
Tako strašna nasta urlavina, 
Kada kralju dospja govoriti. 
Al im kralju nehtja prihvatiti, 
Veće tužan naslonio glavu 
Naslonio na lijevu ruku ; 
Vrlo se je kralju zamislio 
I sve misli na jednu smislio, 
Pa družini 'vako govorio: 
»stan' družino, što ste uzbiesnili ? 
Valja svaku prije razmisliti, 
Razmisliti, p6nda učiniti. 
Jeste zulum i nepravda težka ; 
Al aratos boja krvavoga! 
Bojna sreća jeste prevarljiva, 
Slabo pazi pravdu i pravicu. 
Nije znao što je bratovanje, 
Što 1 pod jednim krovom prebivanje, 
Tko j* izneo kleto bezzakonje 
Da se bije i krvca prolieva. 

Već ču li me, o moja družino! 
Kada bude mjesec na uštapu 

I sve noći liepe mjesečine : | 
Izid'te mi na to polje ravno, — 


I tud ćemo vieću učiniti.“ 
*K * 


# ) 
Puklo polje, ni kraja mu nema, | 
Ravno polje kano sinje more ; 
Tu na vieću svi se sastadoše, 
Što je pasjeg roda i plemena: 
I ovčari i kućni stražari, 
Hitri lovci, krvnici mesari 
I bradaši, pasji mudrijaši, — 
A mazuna jošte bilo nije. 
Polje im je soba sabornica, 
Svim stolica zelena travica ; X 
Jedno samo sjedalo gospodsko, 
Kud su pali šareni ćilimi, 
A po njima sve mehki dušeci: 
Tu kralj sjeda, a drugom se neda. — 
Sila ih je, al slabo se čuju, 


Sve šapotom sbori sirotinja; 


Svi repove tužni podvinuli, 
Zabrinuti glave objesili, " 
Što će kralju reći na vijeći. 

* * 

* 

Kad al eto kralja i kraljice; 
Pred njim jezde lahki perjanici, 
Sve katane žive žeravice: 
Jedni pred njim, a drugi za njime; 
Oko njega redom poglavice ; 
Za kraljicom mnoge dvorjanice, 
Te joj nose svilnu nadrepinu, d 
Što je bielom u Kaeru tkana. 
Kralj uztako kapu od samura, 
Što mu j' došla iz zemlje moskovske ; 

Zaogrno divan - kabanicu 
Izvezenu zlatom po kadifi; 
O pojasu britka ćorda visi, 
Dolje niže kovčali-čakšire, 
Žute čizme i mamuze zlatne, 
Kad li dodje, svi ga pozdraviše, 
Pozdraviše i pokloniše se; 
Tad već sluge rep mu zadigoše, 
A on sjedč na mehke dušeke, 
Pa ovako sboru besjedio ; 
nNebojte se, o moja družino! 
Ima način da si pomognemo. 
Bješe negda riječ u čovjeka 
Što no vele tvrdja od čelika ; 
Ali sada reći ko nereći, 
Gdje nij' svjedok divit i artija. 
Zato sada nama druge nije, 
Već birajte do sto poklisara, 
Neka idu preko sinjeg mora, 
Preko mora do carskijeh dvora, 
Pa nek vade sićane fermane, 
Da prestane ovaj zulum ljuti 
Od kuhara, naših krvopija.“ 
To družini svoj po volji bilo, 
Pa biraju do sto poklisara, 
Neka idu preko sinjeg mora 
Pa nek vade sićane fermane. 
Liepo su ih na put opremili : 
Spremili im biele brašljenice 
I bisage svakom napunili 
Poputbine mesa svakojaka. — 
S svojimi se liepo oprostili 
Pa u družtvu k moru zaputili. 
*k 

* 
> Kad su bili na obali moru, 
Oni morske ribe dozivaju: 

» Morske ribe, bogom posestrime, 
Nebi 1? ste nas za čas prebacile?“ 
To im ribe za boga primile, 

Pa iz vode glave izpružile ; 
»Hoćemo vas za čas prebaciti.“ —- 
Posjedaše u lagane čamce, 

A ribe se pod nje upregoše. 


Od kraja se brzo otisnuše 


Na debelo more navezoše. 
* * 

: * 
Kad su bili na debelom moru, 
To se jednom liepo učinilo, 
A bijaše baš pašče bradašče, 
Pa iz biela grla podviknulo: 
psbogom zemljo pusta i prokleta! 
Na teb? nikad ništa nerodilo, 
Da bog da te ognjem popalili, — 
Sad me vidiš, pa više nikada!“ 
Ali drugim to pravo nebilo, 
I nadje se psina samsovina, 
Te udari ono diete ludo 
Preko usta snažnom šapotinom ; 
Kako ga je lahko udario, 
Zubi mu se po moru prosuše: 
pŠut' nesrećo, što si pobiesnio! 
Kako znadeš tako i govoriš. 
Tko se seli, hrdjavije nadje ; 
A mi ćemo opet vratiti se, 
Al na bolje, eda bog bi dao, 
Neg što nam je dosadane bilo.“ 

| * o* 
Zdravo družba more prebrodila, 
Izvadila sićane fermane, 
I doma se zdravo povratila. 
Tu ih sreta malo i veliko, 
Od veselja sve se pomnamilo. — 

Da se čovjek može pridesiti 

I očima seir pogledati! 

Tu se viju svileni barjaci, 

Udaraju bubnji i svirale 

l pjevaju pjesme davorije; 

Nezna što će, veće cjelivaju 

Poklisarom i noge i ruke, 

Pa proklinju kuhare dželate, 

Što je došlo da im zajam plate. — 

Pokazaše sićane fermane, 

I nadja se, da im nije mane; 

Kuhari se liepo pokoriše, 

Nit ih 'nako više progoniše ; 

Pas u kući opet ris imade, 

Bio petak il bile poklade. — 
* 


* * 
Ljuta straža stražila fermane 
Poizmjence i danju i noću ; 
Al je muka sakrit od čovjeka, 
Da neotme i čuvat do vieka ; 
Zato mačke seje prizivaju 
Te ih živim bogom zaklinjaju: 
»Ajde mačke, bogom posestrime, 
Vam je dano svuda verati se 
Lov loveći, igru sprovodeći: 
Sakrite nam, kudgod bolje znate, 
Ovo pismo — al da neizdate. 
To akv nam liepo učinite, 
Bit će dobro i nama i vama ; 
A ako nas možda prevarite, 
Težko vama i vašem koljenu!“ 
To im mačke za boga primile, 
Noću pismo na tavan odnile 
I visoko za krov ga zadile, 
Gdje nikomu na pogledu nije. 
* * 


k 

To ostalo za mnogo godina, — 

Nit trebalo niti se vadilo. 

Al se nadje kod tol'kih kuhara 
Negdje neki u sto crnih časa ; > 
Taj nepazi sićanih fermana, 

Već kad jednom pas u kujnju dodje, 
A on sčepa krbač iza vrata 

I njime ga ljuto sastavio; 

Kako ga je lahko ošinuo 

Ošinuo do dva i tri puta: 

Masnice mu po prst odskočile, 
Kudgod ga je krbač dohvatio. — 
Odč aber od usta do usta ; 

Psi planuše kano vatra živa, 

Srežaše se na tužna kuhara, 

Glavu traže novog zulumčara 

I parbe ga svojimi fermani. 

Al kad mačke na tavan poslaše, 

Da im skinu sićane fermane: — 

Al fermanom niti strvi nema — 
Izjeli ih miši sveglodavci. 

Psi na mačke sada užbiesniše, 
Razdriješe gdje koju stigoše ; 

Mačke pako na miše skočiše, 

Krv med njima strašnu učiniše 

I narod im silni podaviše. 

Od to doba, pa sve do danaske 
Pas prijatelj mački više nije, 
A miš mački ni blizu nesmije. — 
To je bilo kad se i činilo, 

Nam od boga zdravlje i veselje. 

